
are scopul de a spori calitatea vieţii, de a valorifica potenţialul 
intelectual, psihologic, moral si spiritual al fiecărui om. 

Cursul Psihologie generală și a personalității face parte 
din cursurile fundamentale ale modului psihopedagogic şi stă la 
baza înțelegerii, procesării si asimilării teoriilor, informaţiei si a 
cunoştinţelor psihologice. El contribuie la formarea 
competențelor cognitive, de aplicare si de analiză critică a 
informației privind conceptele fundamentale ale psihologiei 
generale referitoare la: obiectul de studiu al psihologiei, metodele 
de cercetare în psihologie, procesele psihice cognitive şi reglatorii 
(senzații, percepții, reprezentări, atenție, memorie, gândire, 
afectivitate, voință etc.); problematica complexă a personalității. 

Aici sunt sintetizate notele de curs şi principalele idei 
incluse în bibliografia indicată prin programa analitică a 
disciplinei „Psihologia generală si a personalității”. Este util în 
pregătirea examenului la disciplina respectivă. 

Nu înlocuieşte studiul individual al bibliografiei şi efortul 
personal de procesare, interpretare, înţelegere şi sistematizare a 
vastului material bibliografic aferent psihologiei generale ! 


Obiectivele cursului: 

Y Cunoaşterea fenomenelor psihice, a componentelor şi 
trăsăturilor specifice personalității umane, în scopul 
înţelegerii vieţii subiective a omului. 

{v Formarea capacităţilor de a analiza raportul dintre nivelurile 
psihismului (conştient, subconştient, inconştient) şi de a 
identifica interacțiunile dintre fenomenele psihice în 
conturarea sistemului de personalitate. 

V Stimularea interesului față de psihologie şi formarea 
capacității de a folosi cunoştinţele psihologice în influențarea 
(reglarea) comportamentului propriu şi al grupului. 

TEMA: INTRODUCERE ÎN PSIHOLOGIE 
PLANUL: 
I. Noţiuni generale despre psihologie şi psihic. 
II. Istoriografia psihologiei generale. Şcolile psihologice. 
III. Legătura cu alte ştiinţe. Ramurile psihologiei generale. 
IV. Metodele de cercetare ale psihologiei. 


I. Noţiuni generale despre psihologie şi psihic 
Domeniul psihologiei vizează fenomenele de natură 
energetic- informaţională (denumite psihice), realitatea 
subiectivă şi expresiile sale interne şi externe ca fapte, 
procese, stări, structuri, operaţii etc. orientate spre realizarea 
adaptării specifice a unei entităţi biologice (animal sau om) 
la mediul său de existenţă. 

Domeniul psihologiei umane reprezintă omul şi 
particularitățile sale ca individ aparținător speciei (homo 
sapiens), caracterizat de raționalitate, inteligenţă şi voinţă, 
producător şi utilizator de unelte (homo faber), membru al 
unei societății care îl integrează (homo socius) prin 
comunicare (homo comunicans), cultură şi valori pe care le 
produce/reproduce şi după care se orientează (homo valens), 
utilizând resursele potenţiale de creativitate. 

Termenul de psihologie a fost introdus de filozoful 
german Rodolphe Godenius în sec. XVI, deşi unele surse 
indică numele germanului Cristian Wolff care l-a pus în 
practică în anul 1732/34. Acest termen compus, provine din 
limba greacă veche: pshyche — suflet, logos — ştiinţă. Astfel, 
etimologic, psihologia este “ştiinţa despre suflet”, ea mai 
poate fi numită şi “ştiinţă despre psihic”. 
Funcţiile de bază ale psihologiei constau în: 

> a descrie fenomenele şi procesele psihice (senzaţii, 

percepții, memorie, gândire, creativitate etc.); 

> a le explica şi a contribui la soluţionarea problemelor 

de natură psihologică cu care se confruntă omul 


(instruirea şi educarea, rezolvarea conflictelor 
interpersonale și intrapersonale, sporirea calității 
vieţii omului etc.). 

Psihicul constituie activitatea de reflectare de către 
om a mediului său extern şi intern în formă de imagini, 
noţiuni, idei. El formează tabloul lumii în care omul trăieşte. 
Funcţia principală a psihicului constă în a asigura cu informaţie 
subiectul uman despre realitatea în care el trăieşte, despre 
vremurile care au fost, despre lumea prezentă şi despre aceea 
ce va urma în viitor. Astfel psihicul realizează funcția de 
orientare a subiectului în mediul în care se află, în viaţa sa de 
toate zilele. Datorită acestei funcții a psihicului omul poate să se 
adapteze la condițiile mereu schimbătoare ale mediului şi tot 
datorită psihicului omul poate să transforme lumea în care 
trăieşte, să schimbe mediul în cresspundere cu necesităţile 
sale, să se transforme pe sine însuşi. Aceasta din urmă este 
posibilă graţie puterii creatoare a psihicului uman, în special a 
gândirii şi a imaginaţiei creatoare, care sunt componente ale 
psihicului. 

Psihicul este un produs al complexului şi 
îndelungatului proces de formare a materiei vii. Psihicul este o 
însuşire a materiei superior organizate, o funcţie a creierului 
ce constă în reflectarea subiectivă şi activă a realității 
obiective. Însuşirea de a reflecta lumea externă nu este proprie 
numai materiei vii, superior organizate. Prin reflectare trebuie 
să înţelegem însuşirea tuturor corpurilor materiale de a 
răspunde, de a reacţiona la agenţi externi prin anumite 
modificări interioare, ce se manifestă mai mult sau mai puţin 
evident la exterior. Facultatea de a reflecta se prezintă la 
diferite niveluri calitativ deosebite, de la formele cele mai 
elementare pe care le întâlnim la materia anorganică (forma 
mecanică, fizică, chimică, de reflectare) până la cea mai 
complexă realizată de creierul uman. 

De ce a avut loc evoluţia: materia anorganică 


materie organică superior organizată ? 

Se schimbau condiţiile de mediu, avea loc schimbul de 
informaţie dintre mediu şi materia vie. Echilibrarea 
organismului cu mediul se datora excitabilității — însuşirea 
proprie tuturor organismelor vii de a răspunde la acțiunea 
mediului extern printr-un proces specific de excitație internă, 
ce duce la o reacțiune externă. 

Psihicul uman este compus din trei părți 
componente: conştiinţa, subconştientul şi inconştientul. 
Conştiinţa este forma superioară a reflectării psihice, ce 
presupune activitatea întregii scoarțe cerebrale stimulată de 
formațiunea reticulară care determină activitatea SNC. A fi 
conştient semnifică integrarea cunoaşterii senzoriale nemijlocite 
şi a celei logice. De exemplu la vederea unui avion ne spune în 
gând "un avion" acesta este rezultatul activităţii sistemelor I şi H 
de semnalizare. 

Cuvântul conştiinţă provine de la două cuvinte 
latineşti: con + scientia, care în traducere înseamnă cu 
ştiinţă. 

Conştiinţa este partea superioară a psihicului uman 
care îndeplineşte următoarele funcții: 

v elaborarea scopului activităţii (reprezentarea pe care 
şi-o face omul despre rezultatul final al activităţii 
sale); 

v elaborarea programului sau a planului activităţii 
(imaginea procesului care va traduce scopul în 
produs real); 

v reflexia, adică capacitatea de a-şi da seama de totul 
ce se întâmplă cu omul, despre consecinţele faptelor 
sale; 

v elaborarea atitudinilor (părerilor, aprecierilor, 
opiniilor) despre lume şi sine. 

A avea conştiinţă înseamnă a lua atitudine. A 


avea atitudine faţă de cineva sau ceva înseamnă a te 

pune în relaţie cu acest cineva sau ceva, a lua poziţie. 

Subconştientul este a doua parte a psihicului uman 
care are drept menire de a regla procesele automatizate, 
procesele care prin exersare s-au transformat în deprinderi şi 
obişnuinţe. 

Drept exemplu de procese automatizate pot servi 
scrisul, cititul etc. La început acţiunea de a scrie a fost o 
acţiune conştientă, care mai apoi fiind mereu exersată a devenit 
deprindere. Scriem ceva, bunăoară, o scrisoare fără să ne 
gândim cum se scrie cutare sau cutare literă. Procesul 
automatizat se produce parcă de la sine. Subconştientul este 
important prin faptul că el eliberează conştiinţa de lucrări de 
rutină, lucrări cu caracter pur tehnic şi-i permite să se 
concentreze asupra activităților intelectuale complicate, 
creatoare. De exemplu, când cineva scrie o scrisoare se 
gândeşte la ceea ce scrie (conţinutul) şi nu la ceea cum scrie, 
căci aceasta este deja deprindere. 

Inconştientul constituie totalitatea proceselor şi a 
stărilor psihice la care omul nu are acces. 

Fenomenele psihice inconştiente se produc fără 
vrerea omului, fără a le programa şi dirija. De exemplu, 
visul nocturn. Inconştientul este irațional şi guvernează 
întreaga viaţă a individului. El este rezervorul tendinţelor 
înfrânate, înăbuşite, refulate, frustrate; este dinamic, 
conflictual şi tensional. El este de natură afectivă. 

Sigmund Freud explica mecanismul de formare a 
inconştientului astfel: atunci când la om apare un impuls, el 
este supus cenzurii. Dacă impulsul contrazice normele 
morale, tabuurile existente în conştiinţa oamenilor, el este 
refulat, adică împins în afară conştiinţei. Scos în afara 
conştiinţei acest impuls nu dispare, ci continuă să existe în 
inconştient. Fenomenele psihice din inconştient se manifestă 
("se arată”) în cazurile când conştiinţa nu e trează sau e 


tulburată. Visul în timpul somnului, halucinaţiile în timpul 
acceselor de boli psihice etc. 

Esenţa actelor psihice inconştiente constă în aceea că 
omul nu-şi dă seama de ele şi nu le poate judeca şi controla. 

Sistemul psihic uman - realitate subiectivă de 
natură informaţional — energetică; un sistem de maximă 
complexitate, dotat cu posibilități perfecționate de 
autoorganizare, autoreglaj şi autoprogramare prin însăşi 
funcționarea sa, a cărei finalitate este informarea, controlul 
interacțiunii dintre om şi mediul său de existenţă. 
Este un sistem deschis (aparținător lumii vii), hipercomplex 
şi subiectiv-ideal (un model subiectiv al lumii obiective). 
Fiind sistem viu, este şi energetic, pentru că implică 
modificări şi transformări  bioenergetice (impulsuri 
nervoase), tensiuni şi modalități neuropsihice permanente. 

Psihicul este instrument al adaptării specific umane; 
este determinat filogenetic (prin informația ereditară ce 
determină aspectele anatomiei şi fiziologiei sistemului 
neuro-humoral), şi determinat ontogenetic (prin procesarea 
informației în cursul experienței vieții, prin învățare a noi 
programe de funcționare). 

Caracteristicele sistemului psihic uman (SPU): 
1. Ambilateralitate informațională (relațiile informaționale 
specifice sunt întreținute simultan cu exteriorul/lumea 
obiectivă şi cu propriul organism sau persoană; se cunoaşte 
pe sine concomitent cu cunoaşterea realității obiective; 
2. Antiredundanţă - capacitate operatorie de a se autoproteja 
prin selecția informaţiei şi eliminarea “informaţiei de 
prisos”; 
3. Prezenţa dispozitivelor antialeatorii, prin care elimină 
“haosul informațional” şi “pune ordine” în câmpul 
informaţoinal care îl asaltează; principalul dispozitiv 
antialeatoriu este rațiunea- construcţie subiectivă, mentală, 
riguroasă (relativ) prin care se asigură adoptarea deciziei şi 


face ca omul să aibă acces la libertate şi auto- determinare; 
4. Autoreglaj şi coordonare, realizate prin comenzi şi 
control, prin retro-aferentaţie (conexiune inversă); calitate 
ce face ca S.P.U. să fie un sistem cibernetic. 

Evoluţia sistemului nervos (SN) în filogeneză: 
1. Fiinţele cele mai simple monocelulare erau înzestrate cu 
excitabilitate şi primii germeni de senzaţie. Ele se apropiau sau 
se îndepărtau de stimulii dăunători (animalul era ca un 
analizator). Protozoarele sunt capabile să analizeze şi să 
sintetizeze nu numai stimulii care au o semnificaţie biologică 
directă (pozitivă sau negativă) ci şi stimulii relativ indiferenți, 
ce nu au o semnificație biologică directă dar pot deveni 
purtători de informaţie (Exemplu: lumina+mediul acid — acest 
loc era evitat). 
2. SN difuz: apare la celenterate. Lipseşte un centru nervos 
ceea ce face ca excitaţia să iradieze în mod difuz în reţeaua 
nervoasă şi în felul acesta animalul reacţionează în funcţie de 
intensitatea stimulării cu tot corpul. Celenteratele (hidra) 
disting nu numai intensitatea ci şi calitatea stimulării. Ele pot 
elabora reflexe condiţionate care sunt caracterizate prin 
instabilitate. 
3. SN ganglionar: impulsul nervos determinat de acţiunea 
stimulului extern se îndreaptă mai întâi la ganglioni, iar de aici 
la organele efectorii. Celulele organelor de simţ se grupează în 
organe senzoriale din ce în ce mai complexe. 
Exemplu: râma reacţionează la lumină diferit. Îşi poate 
elabora reflexe condiţionate. Dacă lumina se repetă/se 
păstrează ele încetează a se mai ascunde. 
4. SN la artropode (insecte, crustacee): prezintă o formă şi 
mai înaltă de reflectare a realităţii. Se dezvoltă simţul olfactiv 
şi cel vizual. Insectele sunt capabile să se echilibreze cu mediul 
exterior pe baza instinctelor (reflexe necondiționate, tipare 
comportamentale ce sunt alcătuite din secvenţe complexe care 
se succed într-o anumită ordine). Realizarea fiecărei secvenţe 


îndeplineşte rolul stimulului declanşator pentru secvenţa 
următoare. Ex. dacă se taie antena greierului viespea nu-l trage 
în cuib. Reflexele condiţionate sunt mai stabile. 
5. SN la vertebrate este alcătuit din encefal şi măduva 
spinării, este centralizat şi bine dezvoltat. Spre exemplu peştii 
au sensibilitate olfactivă, gustativă, tactilă, vizuală, vibratilă 
(linia laterală de pe corpul peştelui). Reflexele condiţionate 
încep să aibă un rol mai însemnat decât la predecesorii 
vertebratelor. Cu trecerea la viaţa terestră se înregistrează o 
perfecționare a funcțiilor analitico-sintetice a SN. Se produc 
următoarele modificări la nivelul SN: 
- corticalizarea treptată; 
- ierarhizarea sectoarelor inferioare faţă de cele superioare; 
- intensificarea activității integrale a scoarței cerebrale cu 
diferenţiere tot mai exactă a funcțiilor unor regiuni luate aparte. 

Odată cu apariția SNC apare o formă nouă de 
reflectare — PSIHICUL. Cu cât mai sus pe scara filogenetică cu 
atât întâlnim comportamente mai complexe, cu atât 
organismele sunt capabile de o adaptare mai rapidă la 
condițiile mediului înconjurător. Varietatea extremă a 
condițiilor de trai, a modului de viaţă a determinat la mamifere 
dezvoltarea SNC  (encefalul cu scoarța cerebrală) şi a 
analizatorilor (vizual, auditiv, tactil, chinestezic, olfactiv, 
gustativ). 

Stadiile dezvoltării psihicului în filogeneză 
1. Stadiul senzorial: animalele reacționează în raport cu o 
proprietate a mediului ambiant, însuşire caracteristică unui 
obiect sau fenomen importante pentru ele. 
Exemplu: cazul reacției păianjenului când pânza este mişcată 
de vânt şi când de pradă. 
În acest stadiu predomină reacţiile înnăscute, tropismele şi 
instinctele. 
Tropism — mişcare sau reacţie de orientare în raport cu o sursă 
stimulatoare. 


Exemplu de tropism: fototropism — floarea soarelui spre soare; 
fluturii spre lumină; geotropism — rădăcina creşte în jos, omida 
se deplasează totdeauna vertical pe pomi. 
Instinct — un sistem de tendinţe şi acţiuni, identic la toți 
indivizii dintr-o specie, care se manifestă în mod spontan şi 
într-un grad de perfecţiune destul de mare. Asupra acestui mod 
de reacție mediul nu are decât o influenţă minimă. 
La acest stadiu au loc: 
> perfectarea aparatului locomotor; 
> se dezvoltă capacitatea de a reacționa diferit la stimulii 
externi şi interni; 
> se dezvoltă organele receptoare (văz, auz, gust) ce le 
permit diferenţierea mai clară a stimulilor externi. 
2. Stadiul perceptiv: obiectele sunt sesizate în integritatea lor, 
predomină actele învăţate. Exemplul peştelui care a învăţat să 
ocolească paravanul. 
La acest stadiu au loc: 
> apariția SN; 
> se perfecționează organele receptoare şi au un rol mai 
complex în comportament; 
> se desăvârşesc părțile componente ale SN animal ceea 
ce permite formarea legăturilor dintre diferiți 
analizatori; 
> apar emoțiile la animale. 
3. Stadiul intelectual (al gândirii senzorio-motorii îl găsim 
doar la maimuţele antropode). 
La acest stadiu au loc: 
> se dezvoltă capacitatea unui comportament intelectual 
în cazul unor obstacole întâlnite în atingerea scopului; 
> aceste acţiuni intelectuale au un caracter primitiv şi nu 
sunt rezultatul cunoaşterii legilor obiective ale naturii; 
> acţiunile achiziționate nu sunt transmise de la un 
animal la altul. Animalele au inteligenţă dar nu au 
gândire (inteligenţa - aptitudinea generală a ființelor 


vii de a rezolva probleme; gândirea — a abstractiza). 
4. Stadiul conştiinţei. Reprezentantul acestui stadiu este omul 
care are capacitatea: 
> dea se cunoaşte pe sine prin cunoaşterea de altul; 
> de a se cunoaşte pe sine prin analiza propriilor acţiuni 
şi comportamente; 
> dea se autocontrola şi autoeduca. 


II. Istoriografia psihologiei 

Spre deosebire de ştiinţele exacte, devenirea 
psihologiei ca ştiinţă a parcurs un drum dificil. A durat 
foarte mult până să se demonstreze şi să se accepte ideea că 
psihicul poate fi obiect de cercetare şi cunoaştere ştiinţifică 
şi nu doar de meditaţie şi speculație. Marele filosof german 
Im. Kant se numără printre cei mai vehemenţi contestatari ai 
constituire a ei într-o ştiinţă independentă. Formulând pentru 
ştiinţă necesitatea utilizării măsurării şi a metodei 
matematice, el a încercat să demonstreze că psihologia nu 
poate nicicum să satisfacă această exigență. De ce ? Pentru 
că, afirma el, psihicul nu posedă decât o singură dimensiune 
- cea a duratei (dimensiunea temporală), iar cu o singură 
dimensiune nu se poate construi un sistem de măsurători 
comparative, din care să se desprindă dependențe şi 
corelaţii. 

Ulterior, August Comte avea să elimine psihologia 
din schema de clasificare a ştiinţelor, pe care a elaborat-o el, 
argumentând că nu este posibilă o scindare a conştiinţei 
pentru a deveni simultan obiect al observaţiei şi subiect 
observator. 

Procesul general al evoluţiei cunoaşterii psihologice 
poate fi împărțit în următoarele etape: 

1. Preştiinţifică 


2. Filosofică 
3. Știintifică 

Prima etapă coincide cu perioada în care omul a 

devenit conştient de sine şi a început să-şi pună întrebări şi 
să încerce să-şi explice propria viaţă psihică interioară şi 
propriul comportament şi ţine până la apariţia primelor 
sisteme filosofice închegate ale antichității (cele mai 
cunoscute nouă fiind sistemele filosofice elaborate în Grecia 
antică - Democrit, Epicur, Platon, Aristotel). 
Caracteristic pentru această perioadă este faptul că 
informaţiile şi explicaţiile despre fenomenele psihice se 
constituiau pe baza experienţelor cotidiene situaţionale, a 
comunicării interpersonale directe, sistematizându-se şi 
transmiţându-se de la o generaţie la alta în forma miturilor, 
legendelor, ritualurilor şi învățăturilor practice. Baza 
explicativă a fenomenelor vieţii sufleteşti avea un caracter 
naiv-mistic, animist sau creaţionist. Credinţa în existenţa 
spiritelor, ca entități specifice în afara şi independent de 
corp, era factorul integrator al tuturor observaţiilor asupra 
omului şi celorlalte ființe şi lucruri din jur. Trebuie să 
spunem, însă, că psihologia preştiinţifică şi-a continuat 
existenţa şi după constituirea ştiinţei psihologice, întâlnindu- 
se pe scară largă şi astăzi în forma aşa-numitei psihologii 
populare naive. Spre deosebire însă de perioada antichităţii, 
psihologia populară va fi puternic penetrată de tezele şi 
preceptele religiei, în lumina cărora sufletul trebuie 
considerat de natură divină, nemuritor, opus şi separabil de 
trup. 

Etapa psihologiei filosofice începe o dată cu 
elaborarea şi afirmarea primelor sisteme filosofice (sec. V şi 
IV î.e.n.) şi ține până în momentul separării psihologiei în 
ştiinţă de sine stătătoare, eveniment care are loc în anul 
1879, prin crearea de către Wilhelm Wundt a primului 
laborator experimental pentru studiul fenomenelor psihice, 


în acest context, definitorii pentru prezentările şi 
interpretările filosofice ale vieţii psihice erau caracterul lor 
speculativ, abstract şi absenţa unei baze de date obţinute pe 
calea cercetărilor sistematice concrete. După conţinut, 
interpretarea şi explicarea naturii psihicului s-au 
individualizat în trei modele care s-au confruntat de-a lungul 
secolelor: 

a) modelul materialist, ale cărui premise au fost create în 
antichitate de Democrit şi dezvoltat puternic în sec. XVII, 
XVIII şi XIX în lucrările lui Fr. Bacon, J. Locke, D. Hume 
(în Anglia), D. Diderot, D.Holbach, J. La Mettrie, Helvetius, 
E. Condillac (în Franţa), L. Feuerbach, Fr. Engels, K. Marx 
(în Germania) si care susținea caracterul secundar şi derivat 
al spiritului, al conştiinţei în raport cu materia, care este 
considerată factor primordial şi determinant. Psihicul apare 
în cursul procesului natural de mişcare evolutivă a materiei 
şi se manifestă ca o însuşire sau o funcţie a acesteia. 
Proprietatea fundamentală a materiei, din care se derivă 
conştiinţa, este proprietatea reflectării - înregistrarea şi 
păstrarea de către un corp a urmelor acțiunii exercitate 
asupra lui de către un alt corp. Psihicul nu se leagă de 
întreaga materie şi nici de orice formă a materiei, ci doar de 
o formă superioară de organizare a materiei, formă 
identificată în sistemul nervos, în creierul fiinţei umane. 
Deci, psihicul va fi o funcţie a creierului. În apariţia, 
dezvoltarea şi manifestarea lui acţionează exclusiv legi şi 
cauze naturale, cognoscibile, explicabile şi controlabile. 

b) modelul idealist, ale cărui baze au fost create în 
antichitate de către Platon şi care a fost dezvoltat şi 
perfecționat în timp, atingând forma sa cea mai elaborată în 
sistemele filosofice ale lui Im. Kant (1724-1804) şi G.W.F. 
Hegel (1770-1831). Acest model dezvoltă teza caracterului 
imaterial, spiritual (pur) şi divin al psihicului, al conştiinţei. 
Spiritul devine factor primordial şi determinant, iar materia 


în diferitele ei forme şi stări apare ca efect al obiectivării sau 
forței demiurgice a spiritului. Stările subiective interne ale 
conştiinţei sunt predeterminate, apriorice, dinamica lor fiind 
guvernată de legi supranaturale divine. Ele nu pot fi reduse 
la nici un fel de procese şi stări materiale - biochimice, 
biofizice sau fiziologice. Puritatea lor este asigurată prin 
însăşi natura lor divină primordială, care le detaşează şi le 
opune ireconciliabil lumii profane a obiectelor şi lucrurilor, 
inclusiv propriului corp. 
c) modelul dualist, ale cărui rădăcini se găsesc în filosofia 
lui Aristotel, dar care a fost elaborat şi lansat în circuitul 
cultural de către Rene Descartes (1596-1650), apare ca un 
fel de compromis între primele două. Astfel, el avansează şi 
susține teza existenţei a două începuturi - spiritul şi materia - 
ireductibile unul la celălalt, dar coexistente în timp şi spaţiu, 
ca două linii paralele. Fiecare se caracterizează prin însuşiri 
şi calităţi proprii şi se supune unor legi diferite. Însuşirile şi 
legile materialului sunt obiect de cunoaştere şi analiză 
experimental-pozitivă, în timp ce însuşirile şi legile 
spiritualului pot fi abordate doar pe cale subiectivă, prin 
revelaţie, meditaţie, intuiţie. 

Etapa ştiinţifică a constituirii psihologiei. În secolul 
XIX psihologia a devenit un domeniu ştiinţific independent. 
Wilhelm Wundt în 1879 a inaugurat la Leipzig primul 
laborator de psihologie experimentală, din acest motiv anul 
1879 este considerat a fi anul naşterii psihologiei ştiinţifice. 
În 1889 deja a avut loc primul Congres de Psihologie. 
Obiectul de studiu propus se referea exclusiv la sfera 
conştiinţei. Modul de definire şi interpretare a acesteia a 
oscilat între substanţialism - conştiinţa fiind considerată un 
conglomerat de funcții şi procese particulare având o 
existență de sine stătătoare (orientarea asociaţionistă) - şi 
epifenomenalism spiritualist, conştiinţa descriindu-se ca o 
lume subiectivă pură şi independentă, de natură spirituală, 


ermetic închisă în sine, fără nici o legătură cauzală cu lumea 
externă şi accesibilă numai pe calea introspecţiei. 

Întrucât o asemenea înţelegere limita posibilitatea utilizării 
metodelor obiective de cercetare, începând cu cea de-a doua 
decadă a secolului trecut, problema obiectului psihologiei 
devine din nou teren de dispută şi controversă. 

În 1913, J.B. Watson în articolul său The Psychology 
from the Stand point of a Behaviorist, respinge categoric 
teza care afirma existența conştiinţei ca unică realitate 
psihologică. Mai mult decât atât, conştiinţa este declarată o 
simplă ficțiune, un epifenomen de care ştiinţa nu se poate 
ocupa. În locul ei, drept realitate psihologică autentică este 
plasat comportamentul ca ansamblu de reacţii de răspuns ale 
organismului, ca un tot întreg, la stimulii externi. 

Astfel, psihologia va fi definită ca ştiinţă care trebuie 
să se ocupe cu studiul comportamentului pe baza schemei 
cauzalității univoce S - R. Devenită faimoasă, această 
schemă permitea, în opinia lui Watson, să se asigure integral 
era satisfăcută prin simplul fapt că reacțiile 
comportamentale - motorii şi verbo-motorii - pot fi 
nemijlocit observate şi înregistrate şi, totodată, posedă 
proprietăți măsurabile şi cuantificabile (intensitate, latenţă, 
durată, viteză, direcţie, traiectorie etc). Cea de-a doua 
cerinţă era satisfăcută prin postularea legăturii cauzale între 
stimul şi reacție: a) fiind dat un anumit stimul (S), se poate 
prevedea cu precizie ce reacţie (R) va provoca şi b) 
observând o reacție (R), putem cu uşurinţă să indicăm 
stimulul care a determinat-o. Totuşi definirea obiectului 
psihologiei oferită de behaviorism nu a fost unanim 
acceptată. A fost reproşat negarea planului subiectiv intern, 
a conştiinţei ca realitate, ajungând să fondeze „o psihologie 
fără suflet”. Apoi, i s-a reproşat reducționismul simplist 
(reducerea gândirii, de pildă, la fluxul reacţiilor laringeale şi 


articulatorii) şi mecanicismul (aşezarea întregului 
comportament, indiferent de gradul de complexitate, pe 
schema  cauzală S - R) Sub presiunea criticilor, 
reprezentanţii behaviorismului au fost nevoiţi să revizuiască 
şi să amendeze modelul watsonian, începând prin a admite 
şi recunoaşte stările subiective interne sub denumirea de 
variabile intermediare, existenţa diferenţelor calitative între 
psihicul uman şi cel animal, reconsiderarea rolului factorilor 
socio-culturali în determinismul psihicului uman. 

O altă viziune asupra obiectului de studiu a 
psihologiei a venit din partea orientării psihanalitice (S. 
Freud). Această orientare a demonstrat pe bază de fapte 
concrete că realitatea psihică nu se reduce la conştiinţă, ci ea 
include şi o importantă componentă inconştientă care 
trebuie să devină obiect al psihologiei. Dar nu numai atât. În 
viziunea lui S. Freud, inconştientul era componenta 
esențială a vieţii psihice a omului, cu rol determinant în 
dinamica personalității şi comportamentului. Ca urmare, 
centrul de greutate al cercetării psihologice trebuie deplasat 
de la nivelul conştiinţei, la nivelul inconştientului, 
psihologia trebuind să devină o ştiinţă a inconştientului. 

O abordare mai complexă a problemei obiectului 
psihologiei, care viza depăşirea caracterului unilateral - 
absolutizant al abordărilor prezentate mai înainte, a 
întreprins-o marele medic şi psiholog francez, Pierre Janet 
(1859-1947). Pe baza observaţiilor şi datelor faptice cu 
privire la bolile psihice şi a comparării lor cu observaţiile şi 
datele cu privire la viaţa psihică normală, Janet ajunge la 
concluzia că „psihologia nu poate fi altceva decât ştiinţa 
acțiunii umane" sau ştiinţa conduitei. Astfel, Janet, 
nesatisfăcut nici de soluţia introspecţionistă care absolutiza 
lumea subiectivă internă a conştiinţei, nici de cea 
behavioristă care  absolutiza veriga comportamentală 
externă, propune un concept nou, cel de conduită, care să 


desemneze obiectul de studiu al psihologiei. 

Prin intermediul lui, se dorea înlăturarea rupturii 
dintre planul subiectiv intern şi planul obiectiv extern al 
comportamentului manifestat. Conduita este înţeleasă şi 
definită ca totalitate a manifestărilor vizibile, orientate spre 
„afară" împreună cu procesele invizibile responsabile de 
organizarea şi reglarea lor. Cu alte cuvinte, în viziunea lui 
Janet, conduita întruchipează în sine ansamblul actelor unei 
persoane, de la cele mai simple (mişcări) la cele mai 
complexe (procesele gândirii), orientate spre un scop şi 
încărcate de sens. 

Pornind de la ideea că omul este o ființă activ- 
transformatoare si nu pasiv-contemplatoare sau reactivă, 
unii psihologi (J. Piaget, H. Wallon, A. Leontiev, S. 
Rubinştein, H. Gleitman, P. Popescu-Neveanu) au propus 
drept obiect de studiu al psihologiei activitatea. Activitatea 
este considerată adesea ca echivalent al conduitei, aşa cum a 
fost aceasta definită de Janet. Dar termenul de conduită se 
foloseşte în comunicarea cotidiană ca sinonim al termenului 
de comportament. Şi, cum acesta din urmă a fost 
compromis de behaviorism, termenul de activitate este 
preferabil celui de conduită. 

În plus, sub aspect semantic, termenul de activitate 
exprimă mai adecvat unitatea contradictoriu-dinamică dintre 
planul subiectiv intern (mulţimea structurilor şi proceselor 
psihice) şi planul obiectiv extern (mulțimea reacţiilor de 
răspuns şi a acţiunilor materiale, motorii). 

O altă încercare de definire şi circumscriere a 
obiectului de studiu al psihologiei a fost întreprinsă de 
psihologia umanistă, apărută în SUA în jurul anilor '60, 
secolul trecut. Fondatorii ei au fost A. Maslow şi C. Rogers, 
cărora li s-au alăturat Charlotte Buhler, J. Cohen, Max Pages 
ş.a. În lumina acestei noi orientări, psihologia nu trebuie să 
se ocupe cu studiul funcţiilor psihice în sine şi nici cu 


studiul conduitei sau activităţii în general, ci cu studiul 
omului concret, cu întreaga sa problematică existențială, în 
contextul situaţiilor şi evenimentelor sociale cotidiene şi al 
celor majore - crize economice, conflicte sociale, dezastre 
naturale etc. 

În acea perioadă a evoluţiei istorice, psihologia nu 
dispunea de un obiect de studiu clar şi unitar delimitat şi 
definit. Fiecare şcoală îşi determina propriul său obiect, 
care, de multe ori, reprezenta exact opusul obiectului ales de 
o altă şcoală. Spre exemplu: 

Asociaţionismul afirma primatul părții asupra 

întregului. Viaţa psihică este o sumă de elemente. 

(ex: percepția este o sumă de senzații). 

Reprezentanți: W. Wundt, Ed. Titchner etc. 

Gestaltismul (ger. Gestalt) acorda atenție întregului 

în raport cu partea. (Există percepția. Senzația este 

doar o presupoziție teoretică). Reprezentanți: W. 

Kohler, K.  Koffka, M. Wertheimer ş.a. 

Introspecționismul, obiectul de studiu al psihologiei 

îl constituie conștiința înțeleasă ca o lume internă, 

subiectivă, închisă, fără nici o legatură cu exteriorul. 

Reprezentanți: Th. Lipps etc. 

Behaviorismul, reacţie la  introspecţionism, ce 

consideră că numai conduita, comportamentul, latura 

exteriorizată, reacţiile care pot fi citite şi interpretate 

constitui obiectul psihologiei. Reprezentanți: J. 

Watson, B. Skinner, C. Hull, S. Stevens, J. Bruner, 

K. Pribram, C. Tolman (SUA), K. Lorenz 

(Germania) şi H. Pieron (Franţa). 

Psihanaliza, principiul existenţei dualității conştient - 

inconştient, referitoare la bazele biologice ale 

instinctelor şi instanţele funcționale ale psihicului- 
inconştient, subconştient, conştient. Reprezentanți: 

S. Freud etc. 


Psihologia umanistă susţine că omul este mai mult 
decât o colecție de instincte, tendințe sau 
condiționări, fiecare persoană fiind unică si demnă 
de respect. Reprezentanţi: A. Maslow, C. Rogers. 

Psihologia cognitivistă orientată pe cercetarea cu 

prioritate a proceselor mintale. Reprezentanți: J. 

Piaget, L. Vîgotsky ş.a. 

De-abia la începutul anilor '60 ai secolului trecut, 
psihologia s-a apropiat de o circumscriere larg acceptată a 
obiectului de studiu. Astfel, în prezent, psihologia este 
definită drept ştiinţa care se ocupă cu studiul legilor 
generale ale devenirii, funcționării şi mecanismelor 
organizării psihocomportamentale, pe scară animală şi 
umană. 


III. Legătura psihologiei cu alte ştiinţe. Ramurile 
psihologiei 

Psihologia este ştiinţa centrală între ştiintele despre 
om. În 1929 Karl Buhler propunea modelul triunghiular al 
psihologiei ştiinţifice, în care psihologia era amplasată la 
intersecția ştiintelor umaniste, ştiinţelor sociale şi ştiinţelor 
naturale. 

Peste 50 de ani P.E. Meehl (1978) propune, sub 
influenţa TI, distincția dintre psihologia „hard” şi psihologia 
„soft”, potrivit căreia influenţa stiinţelor naturii a orientat 
psihologia spre studiul riguros al comportamentului, 
ştiinţele sociale au accentuat importanța mediului social, iar 
ştiinţele umaniste au direcționat atenția spre necesitatea 
sublinierii importanţei aspectelor subiective. 

Mielu Zlate (1994) grupează ştiinţele aplicative în patru 
categorii: prima categorie include ştiinţele fundamentale ale 
omului (biologia, sociologia, filosofia ) interpretat ca ființă 
bio-psiho- socială; a doua şi a treia grupă includ diverse 
ştiinţe referitoare la principalele tipuri de activități 


îndeplinite de om (educative, economice, manageriale, 
cultural-artistice, sportive, militare tec.) a patra grupă 
include stiinţele ocupate cu integritatea fizică şi psihică a 
omului ( medicina, neurologia, psihiatria). La confluenţa cu 
fiecare dintre aceste ştiinţe psihologia generală şi-a definit 
propriile ei ramuri aplicative, cu menţiunea că psihologia 
ocupă locul central în raport cu toate celelalte ştiinţe, iar mai 
importantă decât distincția categorică a ştiinţelor este 
cooperarea şi interdisciplinaritatea lor. 

Psihologia contemporană constituie un sistem de ştiinţe 
psihologice teoretice şi aplicative foarte complex. Nucleul 
acestui sistem îl formează psihologia generală care este 
ştiinţa psihologică despre psihicul şi personalitatea omului 
matur şi normal. În jurul ei gravitează celelalte ştiinţe 
psihologice. Aceste ştiinţe sunt: psihologia vârstelor (se 
ocupă de studierea modului în care se dezvoltă psihicul şi 
personalitatea de la naşterea omului până la moartea lui); 
psihologia pedagogică (studiază legităţile învăţării şi ale 
dezvoltării personalității prin instruire şi educație), 
psihologia socială (studiază fenomenele psihice care se 
produc în grupurile umane (compatibilitate, conformism 
etc.); psihologia inginerească (cercetează relaţia om-maşină 
şi implicaţiile psihologice ale acesteia). Alte discipline 
psihologice sânt: psihologia muncii, a sportului, medicală, 
judiciară, zoopsihologia, patopsihologia etc. 


IV. Metodele de cercetare ale psihologie 

Psihologia recurge, în cercetarea obiectului său, la o 
serie de metode specifice de obţinere a informaţiei şi de 
control asupra diferitelor variabile. Cele mai importante 
sunt: a) observaţia; b) autoobservaţia; c) experimentul de 
laborator; d) experimentul natural; e) metoda biografică; f) 
analiza produselor activităţii; g) metoda interviului şi a 
convorbiri, h) metoda genetică şi comparată; 1) metoda 


testelor. 

Metoda (din limba greacă = metodos - cale, itinerar, 
urmărire) reprezintă chiar calea, itinerariul, structura de 
ordine sau programul după care se reglează demersul 
teoretic - intelectiv şi / sau practic - instrumental adoptat în 
vederea atingerii unui scop; 

Metodologia (din limba greacă = metodos & logos - 
discurs, ştiinţă, cunoaştere) cercetării denumeşte ştiinţa 
despre metode derivată din teoria ştiinţifică a metodelor de 
cercetare şi concepţia generală (,„filosofia”) despre obiectul 
investigat. Sub acest aspect, fiecare din curentele sau şcolile 
psihologiei prezintă şi o metodă ce apare ca origine a 
doctrinei lor. 

Procedeu sau tehnică de cercetare - un mijloc, un 
mod de operare în cadrul unei metode (modus operandi). 

Metoda observați constă în urmărirea atentă, 
intenționată şi înregistrarea exactă, sistematică a diferitelor 
manifestări ale individului, ca şi a contextului situaţional în 
care acestea se produc, în scopul identificării unor aspecte 
esențiale ale vieţii psihice. Conţinutul observaţiei: 

simptomatica stabilă - trăsăturile bio-constituţionale 
ale individului şi trăsăturile fiziognomice; 

simptomatica labilă - comportamentele şi conduitele 
flexibile, mobile ale individului (conduita verbală, motorie, 
mnezică, varietatea expresiilor: gesturile, mimica, mersul, 
particularităţile limbajului etc. 

atitudinile şi comportamentul social - modalităţile în 
care interacționează cu ceilaţi în diferite contexte sociale; 
aspecte care relevă unele din caracteristicile personalităţii 
celui observat. 

Criteriile de clasificare a observaţiei psihologice: 
I. După orientarea actului observaţional, deosebim: 
Introspecţia - observaţia atentă a propriilor trăiri, 
insesizabile din exterior; 


Extrospecţia - observaţie externă. 

II. După prezenţa sau absenţa intenţiei de a observa: 
Ocazională 

Sistematică 

III. După prezenţa sau absenţa observatorului: 

Directă - bazată pe prezenţa observatorului şi pe 
conştientizarea acesteia de către subiecţii observați; 
Indirectă sau mediată - observatorul este amplasat în spatele 
unor geamuri cu vedere unilaterală. 

IV. După implicarea/nonimplicarea observatorului: 

Pasivă - fără implicarea directă a observatorului în 
activitate; 

Participativă - observatorul devine membru al grupului. 

V. După durata observării: 

Continuă - efectuată pe perioadă mai mare de timp; 
Discontinuă - pe unităţi de timp mai mici şi la intervale 
diferite. 

VI. După obiectivele urmărite: 

Integrală - ţinteşte întreaga conduită; 

Selectivă - se concentrează asupra unei singure conduite. 
Condiţii necesare pentru aplicarea metodei observaţiei: 
* Stabilirea clară, precisă a obiectivelor observării ( ce 
dorim să observăm?). 

* Asigurarea varietăţii condiţiilor în care se desfăşoasră 
observaţia (pentru a face concluzii, trebuie de desfăşurat mai 
multe observaţii în circumstanţe diferite. Ex: Elevul trebuie 
observat nu doar în timpul lecţiei, dar şi în recreaţii, în 
stradă, acasă, etc) 

* Selectarea mijloacelor potrivite pentru documentarea 
observaţiilor (cronometre, magnetofoane, aparat foto, etc) 
* Elaborarea unui plan riguros de observaţie (de la ce 
ipoteze se va porni, unde şi cînd va fi efectuată, cît timp va 
dura, etc) 

* Consemnarea imediată şi exactă a observaţiilor (a faptelor, 


nu a interpretărilor). 
* Realizarea camuflată a observaţiilor (pentru evidenţierea 
reacţiilor, comportamentelor fireşti). 
Avantajele acestei metode sunt naturaleţea şi autenticitatea 
fenomenelor investigate, economicitatea şi simplitatea 
efectuării. 
Dezavantajele decurg din insuficienta rigoare în izolarea 
variabilelor, mascarea relaţiilor dinre cauză şi efect, 
limitarea posibilităților de a comunica cu subiectul 
investigat, aşteptarea îndelungată (uneori) a producerii 
fenomenelor vizate. 

Metoda experimentului constă în provocarea unui 
fapt psihic, în condiţii bine determinate cu scopul de a 
verifica o ipoteză. Alături de observaţie, este o metodă 
centrală în psihologie. 
Tipuri de experiment: 

% de laborator, se realizează în condiţii artificiale, 
subiectul este scos din ambianța cotidiană şi introdus într- 
un loc special amenajat (laborator pentru experimentare, 
iar sarcinile cu care se confruntă sunt de asemenea 
artificiale). 

Avantajul pentru cercetare constă în precizia şi controlul 
riguros a situației experimentale de către cercetător. Spre 
deosebire de observaţie, în care cercetătorul este nevoit să 
aştepte intrarea în funcţiune a fenomenului studiat , în 
experiment cercetătorul: 

e Intervine efectiv, provoacă intenţionat fenomenul; 

e  Variază, modifică condiţiile de manifestare a 
fenomenelor p/u a sesiza mai bine relaţiile dintre 
variabilele experimentate; 

+  Repetă fenomenul pe acelaşi subiect sau pe subiecţi 
diferiţi p/u a determina legitatea lui de manifestare; 


e Compară  rezulultatele obținute la grupul 
experimental cu cele obținute la grupul martor sau de 
control, etc. 

% natural se realizează în condiții naturale, fireşti; 
sarcina este naturală, deoarece subiectul se manifestă „in 
vivo”; este mai imprecis decât primul, dar mai autentic, 
mai realist. 


Metoda convorbirii este o discuție premeditată 
dintre un specialist (psiholog) şi subiectul investigat şi 
presupune: 

*Relația directă dintre cercetător şi subiect; 

*Schimbarea locului şi rolului partenerilor; 

*Sinceritatea subiectului, evitarea răspunsurilor incomplete 
şi a tendinței de disimulare; 

*Se bazează pe capacitatea de introspecţie a subiectului şi 
pe capacitatea de empatie a psihologului; 

*Necesită o motivaţie corespunzătoare a subiecţilor; 

* Crearea unei atmosfere de compatibilitate dintre partener şi 
psiholog. 

Condiţiile unei convorbiri metodice: 

- preocuparea specialistului spre esenţial, autentic, real 
psihologic; 

- adecvarea continuă la relatările subiectului; 
- atmosferă permisivă, destinsă, favorabilă comunicării 
autentice. 

Formele convorbirii: 

Standardizată, dirijată, structurată se bazează pe formularea 
aceloraşi întrebări, în aceeaşi formă şi aceaşi ordine pentru 
toţi subiecţii. 

Semistandardizată sau semistructurată, în care se poate 
schimba forma întrebărilor, succesiunea sau se pot pune 
întrebări suplimentare. 


Liberă (spontană ) nu presupune folosirea unor întrebări 
anterior standardizate, ci se adaptează situaţiei hic et nunc. 
Psihanalitică (S. Freud) se bazează pe metoda specifică 
psihanalizei denumită asociaţia liberă de idei şi este folosită 
pentru analiza şi interpretarea viselor sau a diferitelor 
probleme ale pacientului. 

Non-directivă (C. Rogers) implică crearea condiţiilor 
psihologice ce facilitează relatările spontane ale subiectului, 
fără ca acesta să fie permanent interogat. 


Metoda anchetei constă în inventarierea sistematică 
a unor informaţii despre viaţa psihică a unui individ sau 
grup social şi interpretarea acestora în vederea desprinderii 
unor semnificaţii relevante ştiinţific. Tipuri de anchetă 
psihologică: 

I. Ancheta bazată pe chestionar implică mai multe 


etape: 

° stabilirea obiectului (scopului); 

. documentarea; 

° formularea ipotezei; 

. determinarea populației; 

° eşantionarea; 

. alegerea tehnicilor de redactare a chestionarului; 
‘ pretestarea; 

. definitivarea chestionarului; 

° alegerea metodelor de administrare a chestionarului; 
. analiza rezultatelor; 

e redactarea raportului de anchetă. 


Clasificarea anchetei 

După conținutul întrebărilor incluse în chestionar pot fi: 
*factuale sau de identificare (vârstă, sex, studii etc.); 
*de opinie, atitudini, cunoştinţe etc. 

După tipul de întrebări utilizate: 

*cu răspunsuri închise ( da, nu); 


*cu răspunsuri deschise ( la iniţiativa subiectului/ 
respondentului); 

*cu răspunsuri în evantai ( mai multe răspunsuri din care 
subiectul alege); 

Greşeli posibile la formularea întrebărilor: limbaj greoi, 
artificializat, prea generale, care sugerează răspunsul etc. 

II. Ancheta pe bază de interviu implică derularea 
unui dialog pe o temă dată, fiecare participant păstrându-şi 
locul de emiţător sau receptor. 

Tipuri de interviu: 

*individuale; 

*de grup; 

*clinice (centrate pe persoană); 

* focalizate (centrate pe tema investigată). 

Ancheta, de orice fel, are avantajul că permite investigarea 
unui număr mare de subiecţi, într-un timp scurt, cu obținerea 
unui material bogat, relativ uşor de prelucrat. 

Metoda testelor include toate demersurile metodice 
destinate măsurării capacităţilor psihice individuale în 
vederea evaluării prezenţei/absenţei lor şi mai ales a 
gradului de dezvoltare a acestora la un subiect. Cea mai 
cunoscută şi răspândită metodă este cea a testelor 
psihologice. Testul psihologic este o probă relativ scurtă ce 
permite cercetătorului strângerea unor informaţii obiective 
despre subiect, pe baza cărora să poată diagnostica nivelul 
capacităților măsurate şi formula un prognostic asupra 
evoluţiei sale ulterioare. Termenul de test a fost introdus în 
psihologie de J.Mc Keen Cattell (1860-1944); testele au fost 
mai înâi utilizate în determinarea dezvoltării intelectuale a 
copiilor de către Alfred Binet (1857-1911), apoi s-au extins 
la cele mai diverse funcţii şi domenii de activitate. 

Obiectivitatea testelor impune să se îndeplinească 
următoarele condiţii: 

*validitatea (adică să măsoare exact ce îşi propune); 


* Aidelitatea ( să permită obţinerea unor performanţe 
relativ stabile şi la o nouă aplicare); 

*standardizarea ( să pună toți subiecţii în aceleaşi 
condiţii) de regulă, se standardizează: conţinutul probei, 
modul de conduită al cercetătorului faţă de subiect/subiecţi, 
timpul de aplicare al probei; 

*etalonarea (adică stabilirea unui etalon, a unei 
unităţi de măsură a rezultatelor obţinute). 

Criterii de clasifcare a testelor: 

după durată: cu timp strict limitat, autotempou ( la 
inițiativa subiectului); după modul de aplicare: 
individuale, colective; după materialul folosit 
verbale, nonverbale; după scopul urmărit şi conţinutul 
măsurat: teste de performanţă, de cunoştinţe, de nivel 
intelectual, de aptitudini, teste de comportament etc. 

Pentru a spori utilitatea şi eficienţa testelor este necesară 
respectarea următoarelor recomandări: 

Y Crearea unor teste în concordanţă cu specificul 
sociocultural al populaţiei sau , cel puţin, adaptarea 
celor elaborate pe specificul altor culturi; 

v Utilizarea nu doar a unui singur test în măsurarea 
unei însuşiri psihice, ci a unor baterii de teste; 

Y Corelarea rezultatelor de la teste cu rezultatele 
obţinute în activitatea practică; 

y Corelarea rezultatelor obţinute prin aplicarea testelor 
cu rezultatele obținute prin aplicarea altor metode, 
etc. 


TEMA: SENZAȚIILE 

PLANUL: 

I. Definirea şi caracterizarea generală a senzațiilor 
II. Analizatorul. Clasificarea senzațiilor 

HI. Legile senzațiilor 


I.Definirea şi caracterizarea generală a senzaţiilor 

Legătura informațională cea mai simplă a omului cu 
mediul extern si cel intern, cu realitatea ce-l înconjoară, este 
realizată prin intermediul senzaţiilor. Toate celelalte 
raporturi mai complexe nu se pot constitui fără a avea o 
bază senzorială. Înțelegerea procesului senzorial-cognitiv şi 
perceptiv-cognitiv este important pentru înțelegerea 
evoluției gândirii şi a funcționării ei, precum şi a 
comportamentului uman. Înţelegând faptul că aceste calități 
pe care noi le atribuim experienţelor noastre nu sunt produse 
ale lumii externe, ci sunt produse ale minții, putem întelege 
de ce percepem lucrurile aşa cum o facem. 

Felul cum oamenii percep lumea este dictat de 
evoluţie. Percepţiile negative au descurajat indivizii să 
interacționeze cu acel obiect. De exemplu, dacă un animal 
mirosea urât, avea un gust rău, arata urât etc, indivizii îl 
ocoleau sau îl omorau (cum este în cazul paianjenilor, 
gândacilor etc). Dacă arata bine, avea un gust bun (de 
exemplu, animalele domestice precum găina, iepurile), 
oamenii erau încurajați să crească acel animal sau plantă. 
Percepţiile omului asupra lumii înconjurătoare au fost 
modelate printr-un proces al selecției naturale. Nimic nu 
este urât, plăcut, neplăcut. Sunt mai degrabă feluri comune 
de a vedea lucrurile, subiective datorită evoluţiei. Tutunul 
poate avea un miros neplăcut pentru o persoană, iar dacă se 
apucă de fumat, ea poate percepe mirosul respectiv ca fiind 
unul plăcut. 

Senzaţiile sunt procese psihice elementare, care 
reflectă diferitele însuşiri ale obiectelor şi fenomenelor lumii 
externe, precum şi stările interne ale organismului, în 
momentul acţiunii nemijlocite a stimulilor respectivi asupra 
receptorilor. 

Desi senzațiile sunt fenomene reale ale vieții psihice, 
rareori omul le realizează separat. În mod obişnuit, ele sunt 


integrate proceselor psihice mai complexe. 

Funcţiile senzaţiilor: 

*Realizarea legăturii informaţionale simple cu mediul. 

* Contribuie la conştientizarea lumii şi a propriei fiinţe. 
*Interacţionează cu celelalte procese psihice. 
Caracteristicile senzaţiilor: 

*este proces psihic senzorial — face parte din prima treaptă a 
proceselor de cunoaştere, alături de percepție şi 
reprezentare; 

* proces psihic elementar — procesul psihic cel mai simplu, 
dar care stă la baza tuturor celorlalte procese psihice de 
cunoaştere; este prima legătură informaţională cu mediul — 
cunoaşterea începe prin senzaţii; 

*o imagine simplă — reflectă, separat, însuşirile concrete ale 
unui obiect, cuprinzînd astfel informaţii despre cîte o 
singură însuşire; 

* imagine primară — se produce numai în condiţiile acțiunii 
nemijlocite a stimulilor asupra analizatorilor; 

*are o anumită intensitate — aceasta depinde de intensitatea 
stimulului şi de starea generală a subiectului; 

*are o anumită calitate — aceasta este dată de natura 
stimulului şi de tipul analizatorului specializat pentru acest 
tip de stimuli; 

*are o anumită durată — durata acțiunii stimulului; 
*dispune de o tonalitate afectivă — fiecare senzaţie are un 
caracter plăcut sau neplecut. 


II. Analizatorul. Clasificarea senzaţiilor 
Analizatorii sunt aparate de semnalizare senzorială, 
specializate şi autoreglabile ce îndeplinesc funcții de 
recepţie, făcând posibilă senzaţia. 
Fiecare analizator este compus din: 
I. Receptor sau segmentul periferic al analizatorului, care 
transferă energia excitanţilor externi în influx nervos. 


II. Calea de conducere sau calea aferentă a influxului 
nervos ce constituie veriga intermediară  (senzitivă, 
centripetă, care duce excitaţia la scoarţa cerebrală) şi face 
un prim filtraj al influxurilor nervoase. 

II. Veriga centrală sau segmentul cortical (zona de 
proiecţie), este de cea mai mare importanţă şi prezintă o 
zonă corticală specializată în operaţii de decodificare, de 
transformare a impulsurilor nervoase în fapt psihic, în 
senzaţii umane prin zone corticale de localizări funcțional- 
asociative. 

IV. Conexiunea inversă sau aferentația inversă, care 
participă la autoreglarea analizatorilor pentru receptarea cât 
mai deplină şi fidelă a stimulilor; transmiterea impulsurilor 
nervoase ca mesaj autoreglator de la centrii corticali spre 
periferia analizatorului; se realizează pe căi aferente care se 
găsesc în componenţa nervilor senzitivi. 

Modificarea stării funcţionale a analizatorilor este o 
reacție particulară a reacțiilor de adaptare a întregului 
organism. Cercetând autoreglarea analizatorilor din punct de 
vedere al semnificației biologice a reflexelor care participă 
în această adaptare, se consideră că cea mai mare 
însemnătate o are aici interacţiunea reflexelor de orientare, 
adaptare şi apărare. Funcţia analizatorului este de a distinge 
diferiţi stimuli care acţionează asupra lui şi de a efectua 
analiza sau diferenţierea calitativă în cadrul fiecărui stimul. 
Aceasta implică o diviziune a  analizatorilor care 
configurează un criteriu în clasificarea sau felurile 
senzaţiilor. Analizatorul are o activitate reflexă unitară. 
Lipsa oricărei verigi, şi mai ales , a celei centrale, face 
imposibilă apariția senzației pentru care este specializat acel 
analizator. De asemenea, funcţionarea insuficientă a unora 
sau altora dintre componente perturbă realizarea senzaţiilor 
corespunzătoare. 


Sunt 3 categorii de senzaţii, în funcţie de organul 
receptor: 

1) Senzaţiile exteroceptive, care reflectă excitaţii din afara 
corpului nostru. 

2) Senzaţii proprioceptive, care reflectă poziția şi 
mişcările corpului nostru, delimitând: senzaţii kinestezice, 
senzaţii de echilibru. 

3) Senzaţii interoceptive, care informează despre stările şi 
modificările organelor noastre interne şi a proceselor 
vegetative, se disting ca senzaţii de durere. 

Senzaţii tactile/cutanate 

Senzaţiile tactile sunt provocate de receptorii aflaţi pe piele: 
1) Senzaţii de contact şi presiune. 

2) Senzaţia de durere — apare în legătură cu orice excitant 
puternic (presiune mare, arsură, împunsătură). 

3) Senzaţia termică. Apare la diferenţa de temperatură 
dintre corpul propriu şi cea a obiectului exterior cu care 
intrăm în contact. 

Analizatorul responsabil de senzaţia vizuală este 
ochiul, un organ cu o structură foarte complexă. Fiecare 
ochi conţine un sistem de formare a imaginii (corneea, 
pupila) şi un sistem pentru transformarea imaginii în 
impulsuri electrice, acest sistem se află în retină şi conţine 
receptori vizuali: celule cu bastonaşe şi conuri. Vederea 
furnizează peste 90% din informaţiile asupra mediului 
înconjurător, de aceea are o importanță fiziologica 
considerabilă, nu numai în diferențierea luminozității, 
formei şi culorii obiectelor, dar şi în orientarea în spațiu, 
menținerea echilibrului şi a tonusului cortical (atenția). La 
nivelul ochiului se găsesc receptorii sensibili la cantitatea şi 
calitatea undelor luminoase, căile de transmitere a 
informației și zonele de proiecţie corticală unde se face 
analiza şi sinteza informaţiilor. 


Globul ocular este alcătuit din mai multe învelișuri, 
sistemul receptor și un aparat optic. Învelișurile globului 
ocular sunt: sclerotica (exterioară, cu rol de protecție), 
coroida (asigură nutriția ochiului) si retina, care este sediul 
sistemului receptor. Aparatul optic al globului ocular are 
rolul de a focaliza pe retină razele luminoase, de a produce o 
imagine reală, redusă şi inversată a obiectelor şi este 
constituit din mai multe medii refringente. Corneea este 
transparentă, avasculară, bogat inervată, având o reţea de 
terminaţii nervoase libere, sensibile la durere, presiune, tact, 
cald si rece. Cristalinul este o lentilă biconvexă, situată în 
spatele irisului, fiind înconjurat de o capsulă — cristaloidă, 
fixat de mușchii ciliari. Aceştia, împreună cu cristalinul, 
constituie un perete despărțitor între camera anterioară 
cuprinsă între cristalin si cornee, si camera posterioară, 
situată între cristalin si retină. În camera anterioară se 
găsește umoarea apoasă, iar în spatele cristalinului se afla 
corpul vâtros (umoarea sticloasă). 

Sistemul receptor este constituit de retină (derivat 
embriologic, alcatuit din 10 straturi; stratul extern este 
format din celule pigmentare, care trimit prelungiri în jurul 
celulelor receptoare retiniene, formând o cameră obscură în 
jurul lor), tunica internă a globului ocular. La polul posterior 
al ochiului, pe axul antero-posterior, există pe retină pata 
galbenă (macula lutea) cu o depresiune în centrul ei (fovea 
centralis) considerată zona cu acuitate vizuală maximă. 

Elementele celulare fotoreceptoare ale retinei sunt 
celulele cu conuri si cu bastonaşe. Celulele cu bastonaşe, în 
număr de 125-130 milioane, sunt foarte sensibile la lumină, 
fiind receptorii vederii nocturne, dar nu pot furniza detalii 
asupra obiectelor, şi nici asupra culorii lor. Celulele cu 
conuri, în număr de 5-7 milioane, au un prag de sensibilitate 
mult mai ridicat, si o acuitate mai mare, sunt răspunzătoare 


de vederea în lumina puternică si de perceperea culorii 
obiectelor. 

Senzaţia vizuală are trei proprietăți de bază: 
*Tonul cromatic — culoarea obiectului. 
*Luminozitate — locul pe care îl ocupă aceeaşi culoare pe o 
scală, în care cea mai luminoasă culoare este albul, iar cea 
mai puţin luminoasă este negrul. 
*Saturaţia — puritatea, intensitatea culorii. 
Combinarea acestor trei proprietăți generează foarte multe 
nuanţe cromatice (cîteva mii). 
Rolul culorilor: 
Semnalează existenţa unor obiecte. 
Calmează sau activează sistemul nervos al omului. 


Simţul auditiv este o undă de presiune modificabilă (unda 
sonoră). Analizatorul responsabil de această senzaţie este 
urechea - un organ complex, cu rol fundamental în percepţia 
sunetelor, menținerea presiunii interne şi păstrarea 
echilibrului psihomotor al omului. Urechea externă este 
formată din pavilion şi conduct auditiv extern, urechea 
medie este compusă din trompa lui Eustachio, timpan, şi trei 
oscioare mobile: ciocanul, nicovala şi scărița, iar urechea 
internă este formată dintr-un labirint osos, unul membranos 
şi endolimfa. Senzaţia auditivă apare la acţiunea undelor 
sonore de anumită frecvenţă, limitele medii perceptibile 
pornesc aproximativ de la 20 Hz (hertz — număr de vibrații 
pe secundă) la 20000 Hz, şi are 3 proprietăți de bază: 
*Frecvenţa vibraţiilor - determină înălţimea sunetului. 
* Amplificarea undei — energia undei, determină intensitatea. 
*Forma undei — este dată de natura sursei sonore — 
determină timbrul. 

Senzaţii olfactive. Organul mirosului este constituit 
din mucoasa olfactivă, aflată în treimea posterioară a foselor 
nazale, în care se găsesc celulele nervoase olfactive. 


Receptorii aflaţi în cavitatea nazală sunt conectaţi fără 
sinapse cu creierul - „are o rută directă”. Nasul şi fosele 
nazale au multiple funcțiuni în respiraţie, ionizarea şi 
filtrarea aerului, absorbția energetică a oxigenului, 
energizarea creierului (prin osul ciuruit) şi, bineînţeles, în 
percepții olfactive. Punctele olfactive sunt situate în partea 
superioară a foselor nazale, identificarea  olfactivă 
realizându-se la nivel molecular. Senzaţia olfactivă apare la 
acţiunea moleculelor din compoziţia unei substanţe. Aceste 
molecule sunt eliberate de substanţă şi circulă prin aer, 
ajungând în cavitatea nazală. Partea inferioară a foselor 
nazale este destinată respirației, încălzirii şi filtrării aerului. 


Rolul senzaţiilor olfactive: 
* Semnalează proprietăţile de miros ale obiectelor. 
* Sunt implicate în mecanismele de apărare (evitarea 
substanţelor nocive). 
*Reglează apetitul. 
* Contribuie la buna sau proasta dispoziţie a individului. 
Senzaţii gustative apar la acţiunea stimulilor 
gustativi - substanță solubilă în salivă. Analizatorul 
reprezintă mugurii gustativi, situați la nivelul papilelor 
limbii. Sistemul digestiv este deservit de miros, văz şi, în 
principal de gust. Papilele gustative fungiforme, filiforme, 
caliciforme şi coroliforme sunt situate pe mucoasa linguală 
şi discern diferențiat patru tipuri de gusturi: dulce, sarat, 
acru, amar. Din combinația acestor gusturi de bază pot 
rezulta zeci de mii de savori perceptibile diferite, sporite și 
nuanțate fin de miros, cu care se află în strânsă legatură. 
Sensibilitatea la diferiţi stimuli gustativi depinde de 
regiunea stimulată a limbii. 
Pielea, cel mai extins organ al corpului, are funcțiuni 
complexe de proiecție, de eliminare a toxinelor, de respirație 
cutanată şi, datorită numeroaselor terminaţii nervoase, de 


simț tactil. Pielea este un organ suplu, elastic, impermeabil 
şi destul de rezistent, cu grosime variabilă. Este formată din 
doua straturi, epiderma şi derma. Pielea este acidă pe 
suprafeţele netede şi alcalină la încheieturi. Ca sediu al 
percepțiilor noastre tactile, este zona de contact cu lumea 
exterioară. Anexele pielii sunt: glandele sudoripare, glandele 
sebacee, glandele mamare, părul, unghiile şi terminaţiile 
nervoase tactile (nervii receptori). 

Oamenii nu percepem realitatea într-un mod direct, 
ceea ce omul experimentează este un model al realității 
construit în creier, cu ajutorul simturilor. Organele senzitive 
detectează diverse aspecte ale lumii materiale înconjurătoare 
şi crează semnale ce sunt trimise către creier, iar acesta, 
construieşte un model bazat pe aceste semnale. Modelul 
creat este sincronizat cu realitatea externă, ceea ce ne 
permite să interacţionăm cu lumea externă prin acest model 
mental. Culorile, sunetul, mirosul, gustul, toate aceste 
senzaţii nu sunt “reale”. Ele nu există în lumea exterioară. 
De exemplu, nu există “sunet”. Nu sunetul călătoreşte, ci 
undele dintr-un mediu precum aerul sau apa. Moleculele din 
respectivul mediu sunt compresate şi se mişcă datorită 
legilor naturii. Aceste unde nu au un sunet, ci sunt create de 
creierul uman. Diferite organisme pot modela aceste unde în 
moduri diferite. Delfinii şi liliecii modelează acest semnal 
într-un mod vizual, recepționând practic imagini ale lumii 
inconjurătoare. 

La fel se întâmplă și în cazul altor simţuri. Culoarea 
este şi ea, un concept construit mental. Există multe unde 
electromagnetice diferite ce călătoresc în univers și 
bombardează lumea materiala. Ochiul uman este capabil a 
vedea doar o anumită porţiune a acestor unde, numită 
“spectrul vizibil”, ce declanşează un raspuns în celulele 
receptoare din ochiul uman trimițând un semnal electric 
către creier, ce apoi crează un model al realității. Creierul 


foloseşte “culoarea” pentru a reprezenta diferite lungimi de 
undă, dar ceea ce există de fapt nu este culoarea, ci doar 
diferențele între undele electromagnetice ce se reflectează 
din obiectele înconjurătoare. Culorile nu sunt o proprietate a 
lumii înconjurătoare, ci sunt doar o reprezentare mentala a 
undelor, fiind doar o creaţie a minţii omului. 

Gustul şi mirosul sunt alte două căi după care 
creierul realizeaza modele reprezentând proprietățile 
mediului înconjurător. Asemenea culorii şi sunetului, ela 
sunt “construite” în mintea umană. Oamenii pot distinge 
aproximativ 10.000 de chimicale diferite. Moleculele din aer 
pătrund prin fosele nazale și se ataşează de receptori. Dacă 
celulele au receptori pentru aceste molecule, ele trimit 
semnale către creier indicând ce receptori au fost declanşați, 
iar creierul crează o senzaţie pentru a înregistra semnalul. 
Percepem mirosurile atât instinctiv cât şi prin învăţare. Cu 
alte cuvinte, modul cum pot fi percepute diferite mirosuri se 
află într-o strânsă legatură cu experienţele omului. 

Gustul funcționează practic în acelaşi mod ca și 
mirosul. Limba conține cinci tipuri de receptori, care în 
mare parte, percep gustul dulce, sărat, amar, acru şi încă 
unul mai puțin cunoscut, un receptor pentru aminoacizi 
(proteine) declanșat de produsele lactate sau de carne. 


HI. Legile senzaţiilor 

Legea intensității 

Existenţa unui stimul în mediul înconjurător şi chiar 
acțiunea acestuia asupra organismului nu sunt suficiente 
pentru producerea unei senzaţii. Pentru ca senzaţia să apară 
este necesar ca stimulul să aibă o anumită intensitate. 
Cantitatea minimă de intensitate a stimul ului capabilă de a 
produce o senzație poartă denumirea de prag diferențial. 
Acesta este extrem de diferit de la o senzaţie la alta. În cazul 
senzaţiilor vizuale pragul absolut minim este de 1-2 cuante, 


în cele auditive de 16.20 vibraţii/secundă, pentru senzațiile 
tactile e nevoie de o energie de 100-10.000 ori mai mare 
decât energia optică sau acustică. În cazul senzaţiilor 
gustative e nevoie de o cantitate de 25.000 ori mai mare de 
molecule decât pentru senzațiile olfactive. 

Stimulii care nu ating valorile de intensitate minimală, fund 
subliminali, produc efecte fiziologice, dar nu sunt integrați 
senzorial decât dacă sunt însumaţi sau asociaţi cu stimuli 
semnificativi. 

Cantitatea maximă de intensitate a stimulului care 
produce o senzaţie de acelaşi fel, deci în cadrul aceleiaşi 
modalităţi senzoriale, poartă denumirea de prag absolut 
maximal.  Depăşirea lui declanşează, ca urmare a 
suprasolicitării analizatorului fie durerea, fie neutralitatea 
aparatului în raport cu stimulul. Ex: vizual — 1.000 
milimicroni (unde ultraviolete); auditiv — 20.000 Hz 
(ultrasunetele) duc la senzaţie de jenă la disconfort, la 
durere. 

Dintre cele două praguri cel absolut minimal a fost 

1 Faan Y ; l 
S, = — , unde So — sensibilitatea absolută a unui analizator; 


p - prag absolut minimal. 

Între sensibilitatea absolută şi pragul absolut 
minimal există un raport invers proporțional: cu cât pragul 
absolut minimal este mai mic, cu atât sensibilitatea absolută 
este mai mare şi invers, cu cât el este mai mare cu atât 
sensibilitatea este mai mică. 

Omul dispune de capacitatea de a sesiza nu numai 
limitele minime sau maxime ale intensității unor stimuli ci şi 
existența unor diferențe foarte fine între intensitățile 
variabile ale stimulilor, diferențe măsurate cu ajutorul 
pragului diferențial. 


Diferenţa minimă dintre două stimulări, care produc 
o senzație nouă, abia sesizabilă, se numeşte prag 
diferenţial. 

Capacitatea cu ajutorul căreia se surprind astfel de 
diferențe minime între stimuli poartă denumirea de 
sensibilitate diferenţială. 

Ex: o sursă de lumină ce ne încălzeşte; la un cor din 70 
persoane se mai adaugă încă unul şi în rezultat nu se va 
simţi nici o creştere a puterii corului; ceaiul fără zahăr + un 
vârf de cuţit va produce o nouă senzaţie. 

Proporția cu care trebuie să crească intensitatea stimulului 
pentru a produce o modificare abia sesizabilă nu este aceeaşi 
pentru toţi analizatorii. Pentru analizatorul chinestezic este 
ca în cazul senzaţiei de greutate 1/30 sau 1/40 (la 100 gr se 
adaugă 30 gr); pentru auditiv 1/10 (100Hz + 10Hz); pentru 
olfactiv 1/3; pentru vizual 1/10 (100 milimicroni + 10 
milimicroni). 

Legea adaptării 

Sensibilitatea nu rămâne nemodificată sub influenţa 
îndelungată a unui stimul specific de intensitate constantă. 
Dimpotrivă ea se modifică odată cu schimbarea condițiilor 
de mediu. 
repetate a stimulilor sau a modificărilor condiţiilor de mediu 
poartă denumirea de adaptare senzorială. Acest fenomen 
este uşor demonstrabil prin trecerea bruscă dintr-un mediu 
în altul (lumină-întuneric, rece-cald). Trecerea de la lumină 
la lumină — scăderea ei. Procesul de adaptarea se realizează 
gradat. 

Adaptarea este un fenomen relațional, deoarece ia în 
diferite în funcţie de intensitatea şi durata stimulului. De 
obicei, la stimuli puternici sensibilitatea scade, iar la cei 


sie: ouale 


moduri: 
1. Diminuarea treptată a senzaţiilor fără a ajunge la 
dispariția lor (în odaia în care s-a fumat la început senzațiile 
odorifice par greu de suportat, cu timpul sensibilitatea scade 
şi senzațiile devin mai slabe); 
presiune nu mai simţim greutatea hainelor). 
După rapiditatea adaptării lor, analizatorii au fost clasificați 
în: 
1. Uşor adaptabili: tactili, termici, olfactivi, gustativi, 
vizuali. 
2. Greu adaptabili: auditivi. 
În cazul senzaţiilor auditive chiar dacă adaptarea are loc, ea 
se produce în limite reduse, iar dacă acțiunea stimulului 
continuă, se instalează fenomenul oboselii. 
Adaptarea depinde de: 
e Ala Da car ati 
Y natura, durata, intensitatea stimulului care acţionează 
asupra organismului; 
v particularităţile morfo-funcţionale ale organelor de 
simţ; 
v particularităţile contextului obiectiv şi subiectiv în 
care are loc recepţia. 
Legea sensibilizării 
Sensibilizarea presupune creşterea sensibilităţii 
datorită intervenţiei unor fenomene de interacțiune. Aceste 
fenomene de interacţiune se produc la mai multe nivele: 
1. La nivelul receptorului unui analizator: stimularea 
conurilor; 
2. Interacțiunea segmentelor a unui şi aceluiaşi analizator: 
excitarea porțiunii periferice a retinei ochiului duce la 

3. Interacțiunea dintre analizatori: auzim mai bine la lumină 
decât în întuneric. Lazarev a demonstrat încă în 1904 
influenţa acţiunii analizatorului vizual asupra celui auditiv: 
sunetul se aude mai bine (tare) în timpul aprinderii luminii şi 
mai încet în timpul stingerii luminii. 

Fenomenul interacțiunii analizatorilor este întâlnit şi în 
domeniul altor modalităţi senzoriale: sensibilitatea cutanată 
se îmbunătăţeşte sub influența stimulării luminoase a 
ochilor; o greutate pe care o ridicăm ni se pare a fi mai 
uşoară sub influenţa sunetului (lucrul fizic este însoţit de 
muzică). 

Ce se întâmplă atunci când stimulii acţionează 
concomitent asupra mai multor analizatori? 

Intrarea în acţiune a 2 sau mai mulţi analizatori se soldează 
cu creşterea receptivităţii unuia dintre ei. 

Kravcov în urma experimentelor realizate cu 
aviatorii formulează următoarea regulă: atunci când un 
analizator este intens şi îndelungat solicitat, pentru 
menţinerea tonusului său funcțional ridicat trebuie de recurs 
la stimularea auxiliară, cu doze specifice de excitație 
specifică a altui analizator. 

Ce a făcut Kravcov ? El urmărea să sporească 
sensibilitatea nocturnă la aviatori. A luat două grupe de 
aviatori ce aveau curse nocturne. Grupul A înainte de a 
pleca în cursă intrau într-o odaie cu lumina violetă, jucau 
table şi se spălau pe ceafă cu apă rece. Toate aceste 
proceduri aveau ca scop creşterea sensibilităţii nocturne ca 
rezultat a stimulării sensibilităţii vizuale, motore şi termice. 
Grupul B se odihneau înainte de cursă. 

Ex.: pentru a rezista un timp mai îndelungat asupra studiului 
materialului se pun picioarele în apă rece. 
Legea depresiei 

Constă în scăderea sensibilităţii ca urmare a 

legăturilor funcționale intraanalizatori sau interanalizatori. 


Funcţionează exact după aceleaşi mecanisme şi la aceleiaşi 
niveluri ca legea sensibilităţii. 
Nivelul 1. Stimularea îndelungată a ochiului cu un fascicul 
de lumină roşie duce la scăderea sensibilităţii pentru alte 
culori (în special cele de o undă lungă); excitarea prin 
lumină a conurilor duce la scăderea sensibilităţii 
bastonaşilor. 
Nivelul 2. Funcţia localizării spaţiale a sunetelor n-ar putea 
fi explicată fără considerarea interacțiunii dintre cele două 
verigi perechi a analizatorului auditiv. Ca dovadă oamenii 
surzi de o ureche au dificultăţi în localizarea spaţială a 
sunetelor. 
Nivelul 3. Interacțiunea dintre analizatori: înclinarea capului 
pe spate scade sensibilitatea pentru culoarea verde şi pentru 
sensibilitatea auditivă; excitarea între anumite limite şi 
anumite condiţii a analizatorului tactil duce la scăderea 
sensibilităţii vizuale sau auditive; sensibilitatea termică 
pentru frig reduce sensibilitatea tactilă; senzația de durere 
reduce orice alt fel de sensibilitate. 
Legea semnificației forţei de semnalizare a stimulului 

Ceea ce contează nu este forța/intensitatea fizică a 
stimulului ci valoarea, semnificația acestuia pentru individ. 
Un stimul slab ca intensitate dar foarte semnificativ pentru 
organism este mult mai bine recepționat decât un stimul 
puternic dar nesemnificativ. Această lege explică o serie de 
comportamente aparent paradoxale, de exemplu de ce o 
mamă aude scâncetul copilului său într-o ambianţă 
zgomotoasă, în schimb nu aude un sunet oarecare, chiar 
puternic într-o ambianţă sonoră normală. 
Legea sinesteziei 

Constă-n transmiterea unei forme de sensibilitate 
într-o altă modalitate senzorială. Sunt situații când un 
stimul, deşi este aplicat pe o anumită modalitate senzorială, 
poate produce efecte proprii unui alt analizator fără ca 


acesta să fi fost stimulat. De exemplu stimulii auditivi 
produc efecte de vedere cromatică. De asemenea culorilor şi 
sunetelor le pot fi atribuite şi calități gustative sau tactile 
(culori moi, sunete dulci). 
Legea compensării 

Insuficienta dezvoltare a unei modalităţi senzoriale 
sau lipsa ei conduce la perfecţionarea alteia atât de mult, 
încât aceasta din urmă preia pe seama ei funcţiile celei 
dintâi. La orbi şi la surzi se dezvoltă sensibilitatea tactilă, 
vibratorie,  olfactivă.  Compensarea este capacitatea 
organismului, în cazul dat a sistemului senzorial, de a se 
automodela structural şi funcțional, ceea ce se soldează cu 
reechilibrarea organismului şi cu refacerea potențialelor lui 
adaptative. Ex: persoanele cu mâinile amputate transferă 
funcția de scriere la picioare. 


TEMA: PERCEPȚIILE 

PLANUL: 

I. Definirea şi caracterizarea generală a percepţiilor. 
II. Fazele si particularitățile procesului perceptiv. 
III. Clasificarea percepţiilor. 

IV. Legile percepţiei. 


I.Definirea şi caracterizarea generală a percepţiilor 

Percepția este nu numai o imagine mai mult sau mai 
puţin constituită a unui obiect sau fenomen din lumea 
externă, ci poate fi examinată şi ca proces, în cursul căruia 
se formează, se “construieşte” treptat imaginea perceptivă. 
Din această perspectivă, percepția poate fi concepută ca un 
sistem de acţiuni perceptive. În formarea şi desfăşurarea 
acțiunilor perceptive, îndreptate spre “examinarea” 
obiectului şi elaborarea percepției ca “model mintal” al 
acestuia, un rol important îl joacă procesele motrice: 
mişcările mâinilor în pipăit, mişcările ochilor în urmărirea 


conturului în percepția vizuală a obiectelor, 
micromotricitatea coardelor vocale în perceperea sunetelor 
etc. 

Percepția — proces psihic senzorial complex şi, 
totodată, imagine primară, conținînd totalitatea informațiilor 
despre însuşirile concrete ale obiectelor şi fenomenelor, în 
condițiile acțiunii directe a acestora asupra analizatorilor. 
Caracteristicile procesului perceptiv: 

*obiectele sunt date în totalitatea însuşirilor lor, adică unitar 
şi integral; 

*imaginea perceptivă este bogată în conţinut, cuprinde atît 
însuşirile semnificative, cît şi pe cele de detaliu; 
*cuprinzînd senzaţia, percepţia reprezintă o nouă treaptă în 
cunoaştere, mai complexă, este o formă superioară de 
cunoaştere senzorială; 

*obținerea imaginii perceptive este asigurată de o 
complexitate de procese psihofiziologice/nu un singur 
analizator!; 

* percepţia este o imagine sintetică, ea nu reprezintă o sumă 
de senzaţii, ci o sinteză; 

*percepția este o imagine obiectuală — este întotdeauna 
imaginea unui obiect anume etc. 

Percepția, ca şi senzaţia, constituie un proces 
reflector. I. Pavlov a demonstrat, că în baza percepţiei stau 
reflexele condiţionate, legăturile nervoase temporare, ce se 
formează în scoarţa emisferelor mari ale creierului la 
acţiunea obiectelor şi fenomenelor lumii înconjurătoare 
asupra receptorilor. 

Mecanismele neurofiziologice ale percepţiei. Baza 
neurofiziologică a percepţiei sunt legăturile nervoase dintre 
centrele corticale corespunzătoare ale senzaţiilor. Legătura 
strânsă dintre analizatorii implicaţi în procesul perceptiv se 
formează sub influenţa mediului extern, în corespundere cu 
legăturile obiective dintre însuşirile obiectelor şi 


fenomenelor şi dintre obiecte şi fenomene. Datorită 
legăturilor reciproce dintre analizatori, prin percepție pot fi 
reflectate şi aspecte ale lumii obiective pentru care nu există 
aparate de recepţie specială de ex. distanţa, relieful. 

În comparaţie cu senzațiile percepţia constituie o 
formă mai înaltă a activităţii analitico-sintetice a creierului. 
Fără analiză este imposibilă percepția conştientizată. 


II. Fazele si particularităţile procesului perceptiv 

Percepția este nu numai o imagine constituită a unui 
obiect sau fenomen din lumea externă ci şi un proces în 
decursul căreia se formează treptat imaginea perceptivă. Din 
această perspectivă percepția poate fi concepută ca un 
sistem de acţiuni perceptive. 

Cercetările efectuate vizând formarea şi desfăşurarea 
acţiunilor perceptive pun în evidenţă patru operaţii sau mai 
exact niveluri ale acţiunii perceptive: 

1. Detecţia, ca fază iniţială a oricărui proces perceptiv, 
constă în sesizarea de către subiect a prezenţei sau absenței 
stimulului în câmpul perceptiv. (Ex.: Ceva este.) 

2. Discriminarea presupune detaşarea stimulului de fond 
(deosebirea lui de celelalte obiecte) şi remarcarea acelor 
însuşiri care-l deosebesc de ceilalți stimuli asemănători. Este 
operaţia propriu-zisă de formare a imaginii perceptive. (Ex.: 
Acel ceva este un câine.) 

3. Identificarea vizează fie două obiecte percepute 
simultan, fie un obiect perceput la un moment dat şi 
imaginea păstrată în memorie. (Ex.: Câinele este un 
dalmaţian.) 

4. Interpretarea implică în sine categorizarea, adică 
denumirea şi includerea obiectului perceput într-o anumită 
clasă de obiecte percepute anterior şi desprinderea 
etalonului corespunzător din MLD. Intervin mecanismele 
înţelegerii. (Ex.: Câinele dalmaţian este a prietenului meu 


George şi m-a muşcat acum un an când am fost în vizită la 
el.) 

Particularităţile/însuşirile percepţiei. În percepţie are loc 
ordonarea şi unificarea diferitelor senzaţii în imagini 
integrale ale obiectelor şi fenomenelor respective. Cele mai 
importante însuşiri ale percepţiei sunt: obiectualitatea, 
integralitatea, structuralitatea, constanţa, inteligibilitatea. 

1. Obiectualitatea — raportarea percepţiei la obiectele lumii 
reale. Obiectualitatea nu este o calitate înnăscută. Subiectul 
descoperă  obiectualitatea imaginilor sale despre lume 
efectuând un întreg sistem de acţiuni practice care au un 
caracter obiectual şi sunt orientate spre obiectele externe. În 
acest proces rolul decisiv îl joacă pipăitul şi mişcarea. 

2. Integralitatea. Orice obiect sau situație obiectuală 
spaţială este percepută ca un tot întreg sistemic stabil, chiar 
dacă unele părți componente ale acestui întreg nu pot fi 
percepute nemijlocit în momentul respectiv. Percepția este 
imaginea integrală a obiectului dat, care include şi 
elementele inaccesibile perceperii într-un anumit context. 
Integralitatea percepţiei este o reflectare a integralităţii lumii 
obiective, de aceea ea se formează treptat în procesul activ 
al perceperii obiectelor şi fenomenelor realităţii. 

Ex: privind peste geam vedem capul şi umerii unui trecător, 
avem percepţia noastră mai mult sau mai puţin clară despre 
poziția mâinilor, trunchiului. 

De integralitatea percepției se leagă strâns (3) 
structuralitatea sa. Într-o anumită măsură percepţia nu 
coincide cu senzațiile momentane şi nu rezultă din simpla 
lor însumare. Este percepută o structură generalizată ca o 
formaţiune psihică nouă, distinctă de senzațiile care intră în 
componenţa sa. 

4. Constanţa percepției se manifestă în relativa stabilitate a 
însuşirilor percepute ale obiectelor, în cadrul unui registru 
destul de larg de modificări ale condiţiilor în care are loc 


perceperea. Exemplu creionul la 20 cm, 50 cm sau un metru 
distanță de ochiul subiectului are aproximativ aceeaşi 
mărime. Constanţa percepţiei se formează în procesul 
activităţii obiectuale şi totodată este o condiţie necesară a 
vieţii şi activităţii omului. Fără ea omul n-ar putea să se 
orienteze în nesfârşita diversitate şi variabilitate a realităţii 
obiective. Constanţa percepţiei reflectă relativa stabilitate a 
lumii înconjurătoare, unitatea activității omului cu ambianța 
naturală şi socială. 

5. Inteligibilitatea. Deşi apar ca rezultat al acţiunii 
nemijlocite a stimulilor asupra receptorilor, imaginile 
perceptive au întotdeauna o anumită semnificaţie semantică. 
La om percepţia este strâns legată de gândire, de înţelegerea 
esenței obiectului sau fenomenului, de raportarea lui la o 
anumită clasă de obiecte. Stimulul cu o mare semnificaţie 
pentru subiect se impune în câmpul perceptiv (sunt mai 
repede discriminați, chiar dacă sunt stimuli slabi). 
Apercepţia — dependenţa percepţiei de conţinutul vieţii 
psihice a omului, de drumul de viaţă pe care l-a parcurs, de 
particularitățile personalităţii sale. Nu percepe un receptor 
singular ci un om viu de aceea în percepţie se răsfrâng 
întotdeauna într-o măsură mai mare sau mai mică atitudinea 
lui față de ceea ce percepe, trebuinţele, interesele, 
năzuinţele, dorinţele, sentimentele sale şi experienţa sa 
anterioară. Rezultă că imaginea perceptivă a unui obiect nu 
este simpla sumă a senzaţiilor momentane, ea conţine detalii 
care nici nu sunt prezente în momentul respectiv la nivelul 
organelor receptoare dar pe care omul le adaugă completând 
imaginea perceptivă. 


III. Clasificarea percepţiilor 
Percepţiile pot fi clasificate după variate criterii. În 
funcție de componenta senzorială dominantă putem vorbi de 
percepții vizuale, auditive, tactil-chinestezice deşi în 


structura fiecărui tip de percepţie intră diverse alte senzaţii. 
Obiectele şi fenomenele percepute de om există în spaţiu, 
timp şi mişcare. Luând ca criteriu aceste dimensiuni 
fundamentale ale realităţii vom examina următoarele forme 
ale percepției: percepţia timpului, spaţiului şi al mişcării. 

I. Prin percepţia spaţiului înţelegem reflectarea senzorial- 
intuitivă a însuşirilor spațiale ale obiectelor (forma şi 
mărimea), a relaţiilor spaţiale dintre ele (dispunerea lor 
unele faţă de altele şi faţă de subiectul care percepe atât în 
plan cât şi în adâncime), a mişcării lor (viteza de deplasare a 
unora faţă de altele şi faţă de subiect). 

La baza diferitelor forme de percepții spaţiale se află 
funcționarea unor sisteme complexe de analizatori: vizual, 
chinestezic, cutanat, auditiv, vestibular, olfactiv etc., 
ponderea fiecăruia variind de la o situație la alta. Un rol 
important joacă simetria bilaterală a corpului omenesc, 
inclusiv a celor două emisfere cerebrale, fiecare îndeplinind 
funcții distincte. De aici avem mecanismele specifice ale 
orientării în spaţiu: vedere binoculară, auz binaural, pipăit 
bimanual, olfacția birenală. O mare importanţă are simetria 
funcțională, proprie tuturor analizatorilor perechi (unul 
ocupă o poziţie dominantă). 

Formele percepţiei spaţiului 

1. Percepția formei obiectelor este realizată cu ajutorul 
analizatorilor: vizual, tactil şi chinestezic. În urma acestor 
percepții obținem informaţii despre conturul obiectelor, care 
joacă rolul de demarcaţie dintre două realităţi. 

2. Percepția mărimii obiectelor este realizată cu ajutorul 
analizatorilor: vizual, tactil şi chinestezic. Percepția vizuală 
a mărimii implică mărimea imaginii de pe retină şi distanţa 
obiectului faţă de ochiul observatorului. 

3. Percepția direcţiei şi a adâncimii. Deşi imaginea pe retină 
este bidimensională, noi vedem spațiul tridimensional, adică 
percepem, pe cale vizuală adâncimea şi distanţa. Nu există 


un analizator special pentru adâncime şi distanţă. Aceasta 
este posibil datorită legăturilor condiţionate, formate încă 
din primele luni ale vieţii copilului, între diferiți analizatori. 
În cazul adâncimii în desen, ochiul vede numai nuanţe de 
lumină şi umbră emanate de o suprafaţă plană, dar în urma 
legăturilor reflexelor condiționate care s-au format între 
impresiile vizuale şi cele cutano-mecanice şi chinestezice, 
părțile umbrite semnalează adâncituri, iar cele luminoase — 
proeminențe. 

Dacă obiectul este îndepărtat, îl vedem conform imaginii 
retinale, adică mai mic. Dimensiunile reduse ale obiectelor 
constituie un semnal al distanţei. Acest indicator este eficace 
numai în cazul obiectelor familiare. 

Obiectele îndepărtate le vedem conform imaginii de pe 
retină, mai mici, cu atât mai mici cu cât sunt mai 
îndepărtate. În desen distanța este redată întotdeauna cu 
respectarea perspectivei liniare. 

Cu cât vedem un obiect mai clar, cu mai multe detalii, cu 
atât ni se pare mai apropiat; invers, cu cât obiectul îl vedem 
mai puţin clar şi cu mai puţine detalii, cu atât ni se pare mai 
îndepărtat. Absența detaliilor constituie un semnal al 
distanţei. 

Notă: vaporii, fumul, ceața fac ca obiectele mai îndepărtate 
să fie mai puţin distincte decât cele apropiate; în regiunile 
aride (uscate, fără praf) atmosfera fiind foarte caldă (mai 
ales după ploaie) obiectele îndepărtate (munţii, pădurea) par 
a fi mai aproape decât în regiunile în care lipsesc (pustiu). 
Distanţa poate fi apreciată nu numai pe cale vizuală, ci şi pe 
cale auditivă. 

II. Percepția timpului constă în reflectarea duratei 
obiective , a vitezei şi a succesiunii evenimentelor realităţii. 
Evaluarea subiectivă a intervalelor de timp este determinată 
de caracterul trăirilor şi de natura activităților desfăşurate. 
De obicei timpul în care desfăşurăm o activitate interesantă 


şi profund motivată pare mai scurt decât cel petrecut în 
inactivitate. Percepția timpului este influenţată şi de starea 
afectivă. Emoţiile pozitive, în general, ne produc iluzia 
scurgerii rapide a timpului, pe când cele negative lungesc 
întrucâtva intervalele de timp. 

Repere implicate în percepţia timpului: 

1. Sistemul fizic şi cosmic, reprezentat de repetarea 
fenomenelor naturale, cum sunt: ziua şi noaptea, 
succesiunea anotimpurilor, mişcarea astrelor etc.; 

2. Sistemul biologic, care constă în ritmicitatea funcţiilor 
organismului: bătăile inimii (circa 62 pe min), tranzitul 
alimentelor în tractul digestiv, stările de somn/veghe; 

3. Sistemul sociocultural: activitatea şi experienţa umană 
amplasată istoric etc.; 

La acestea se adaugă mijloace tehnice de măsurare a 
timpului. 

Percepția propriu-zisă a timpului se realizează în două 
forme: 

a) percepţia succesiunii evenimentelor; 

b) percepţia duratei. 

III. Percepția mişcării constă în reflectarea modificărilor 
survenite în poziţia pe care o ocupă obiectele în spaţiu într- 
un anumit interval de timp. Obiectele se pot deplasa în 
spaţiu în diferite direcţii faţă de subiect: înainte — înapoi, sus 
— jos, dreapta — stânga şi cu o viteză variabilă. Percepția 
mişcării are loc şi atunci când se mişcă însuşi subiectul. 
Dacă merge sau fuge, semnalele chinestezice îl ajută să evite 
eroarea. Dacă subiectul se află nemişcat în avion sau tren, 
principala sa sursă de informaţie este cea vizuală, iar aceasta 
este adesea înşelătoare. 

Ex.: omul şede în tren, vede un tren mergând, gândeşte că 
trenul său se mişcă. Dacă găseşte un reper fix conchide că 
celălalt se mişcă. 


Mişcarea obiectelor poate fi reală sau aparentă. Cineva 
poate avea impresia că obiectele din jur se mişcă dacă este 
obosit sau dacă este sub influenţa alcoolului. 


IV. Legile percepţiei 
Legea selectivităţii perceptive: omul nu reflectă identic 
diverşi stimuli ce acţionează asupra lui, el realizează o 
selecţie a acestor stimuli în funcţie de motivații, interes, 
trebuinţe, scopuri. Stimulii ce răspund motivaţiilor se bucură 
de regim privilegiat de reflecţie, în timp ce stimulii 
indiferenți sunt marginalizaţi sau neglijaţi în totalitate. 
Legea constanţei perceptive: în imaginea perceptivă se 
menţin constante dimensiunile, structura şi culoarea 
obiectelor, chiar dacă variază distanţa, unghiul de recepţie 
sau luminozitatea. 
Legea semnificației: stimulul cu o mare semnificaţie pentru 
noi se impune în câmpul nostru perceptiv (sunt mai repede 
discriminați, chiar dacă sunt stimuli slabi). 
Legea  integralităţii perceptive: subiectul integrează 
informaţiile senzoriale de diferite modalităţi şi disparate 
despre un obiect sau fenomen într-o imagine a obiectului şi 
fenomenului dat ca întreg. Acţiunea acestei legi se mai 
observă şi în cazul când unei figuri îi lipsesc anumite 
elemente, iar subiectul are tendinţa de a umplea golurile cu 
elementele lipsă. 


TEMA: REPREZENTĂRILE 

PLANUL: 

I. Definirea şi caracterizarea reprezentărilor. 
II.Mecanismele neurofiziologice ale reprezentărilor. 
III. Clasificarea reprezentărilor. 

IV. Rolul reprezentărilor în activitatea mintală. 


I. Definirea şi caracterizarea reprezentărilor 


Sistemul cognitiv al individului a evoluat permanent. 
Dacă la un moment dat el şi-a elaborat o serie de mecanisme 
capabile a face faţă solicitărilor adresate organismului în 
condiţii favorabile, cu timpul el a fost nevoit să-şi elaboreze 
şi perfecteze unele mecanisme care să-i permită realizarea 
funcțiilor psihice şi în condiţii nefavorabile. Sistemul 
cognitiv al individului (Shepard, 1984) a evoluat astfel încât 
să poată face față nu doar situaţiilor prezente, celor ce se 
petrec „aici” şi „acum” dar şi celor absente. Exemplu: ce va 
urma după cotitură, ce se află după o uşă închisă. 

În aşa mod omul îşi dezvoltă capacitatea de a opera 
mintal cu obiectul în lipsa lui. Aceste capacităţi cognitive le 
depăşesc pe cele perceptive. Vorbim aici despre capacitatea 
organismului de a avea o experiență psihică în lipsa 
contactului actual cu obiectul. 

Reprezentarea este un proces psihic complex de 
reflectare mijlocită şi selectivă sub formă de imagini 
schematice a însuşirilor concrete, mai mult sau mai puţin 
semnificative ale obiectelor şi fenomenelor, în absenţa 
acțiunii directe a stimulilor asupra  analizatorilor. 
Reprezentarea constituie primul nivel de organizare mintală 
autonomă, independentă de prezenţa şi acţiunea directă a 
stimulilor. Sursa ei o constituie informaţiile furnizate prin 
senzaţii şi percepții. Aceste informaţii nu dispar însă fără 
urmă, ci sunt păstrate în memorie, unde vor fi supuse în 
continuare unor operaţii de prelucrare (analiză, comparare, 
selecţie, eliminare, schematizare, condensare etc.), rezultând 
în final o imagine calitativ nouă: imaginea reprezentării. 

În ontogeneză, reprezentarea apare mai târziu decât 
percepţia (la sfârşitul primului an de viaţă), iar unele forme 
ale ei nu apar decât după ce operaţiile mintale au atins un 
anumit nivel de dezvoltare. 

Imaginea reprezentării are următoarele caracteristici: 
- imagine secundară: se formează în absenţa acţiunii directe 


a stimulilor asupra analizatorilor, pe baza imaginii 
perceptive; 
- imagine concretă (intuitivă, figurativă): furnizează 
informaţii despre însuşiri concrete şi caracteristice ale 
obiectelor şi fenomenelor; 
- imagine schematică: reprezentarea nu reflectă toate 
însuşirile obiectului, reflectă doar însuşirile semnificative, 
însuşirile de detaliu fiind înlăturate; 
- imagine unitară (integrală): reflectă obiectele ca un tot 
unitar; 
- imagine mai generală comparativ cu percepția, 
reprezentarea reflectă şi însuşiri comune mai multor obiecte 
individuale dobândind astfel atributul generalității; 
- imagine mai palidă, mai ştearsă, mai puţin intensă 
comparativ cu imaginea perceptivă; 
- imagine panoramică: reconstituie în plan mintal şi redă 
integral şi simultan toate informaţiile despre un obiect; 
- imaginea reprezentării oferă un volum mai mic de date, de 
detalii, de informaţii comparativ cu imaginea perceptivă; 
- dacă percepţia pare a ni se impune oarecum din afară, 
având oarecum un grad crescut de obiectivitate, 
reprezentarea este însoţită de conştiinţa absenței obiectului 
şi a subiectivităţii ei; 
- reprezentarea posedă o mai mare subiectivitate în raport cu 
schema structurală a obiectului, în reprezentare acestea pot 
fi modificate în planul mintal al subiectului; 
- dacă percepţia se realizează „aici şi acum”, adică în 
contextul spaţio-temporal în care obiectul este perceput, 
neputând fi detaşată de acesta, în reprezentare acest lucru 
devine posibil. 

Reprezentarea nu este o simplă reproducere a 
obiectului, dimpotrivă ea angajează o anumită transformare 
a obiectului de la care s-a pornit. Transformarea obiectului 


nu este radicală, în reprezentare perseverând structura de 
informaţii din obiectul reprezentat. 

Reprezentările pot fi evocate pe bază de cuvânt, de 
stimuli _concreţi, nonverbali care au fost percepuți 
concomitent cu stimulii ce au constituit obiectul perceperii 
pe care reprezentarea îl reflectă sau de excitarea electrică 
(Penfild) a zonelor de proiecţie vizuală sau auditivă din 
scoarța cerebrală. 

Relaţia dintre reprezentare şi percepţie. Reprezentările 
sunt rezultatul unei prelucrări şi generalizări a experienţei 
perceptive anterioare. 
Asemănările: 
> ambele imagini reprezintă unul şi acelaşi obiect; 
> ambele păstrează un şir de însuşiri figurative ale 
obiectului dat. 


Deosebirile: 
> imaginea percepției este primară — imaginea 
reprezentării este secundară (se formează pe baza 
primei) 


> imaginea percepţiei este mai bogată în conţinut decât 
imaginea reprezentării care este fragmentară: 
reprezentările sunt mai sărace în amănunte şi cu mai 
multe goluri, lacune. Ex. ne reprezentăm interiorul 
locuinţei noastre, constatăm că unele lucruri ni le 
reprezentăm cu destulă claritate, altele mai şterse, 
mai confuze, altele de loc. De ce? Particularităţile 
actualizării imaginii depind de conţinutul problemei 
ce trebuie rezolvată, de sarcina ce stă în faţă. 

> pentru procesele cunoaşterii imaginea reprezentării 
este mai importantă decât imaginea percepției 
deoarece putem opera cu ea când obiectul lipseşte. 

> percepția îl leagă pe om de realitate iar reprezentarea 
îi permite detaşarea sa de ea. 


> reprezentarea după conţinut este aproape percepţie, 
după modul de operare este aproape gândire. Ea este 
puntea de trecere, de legătură dintre percepție şi 
gândire. 

> reprezentarea poate fi obținută şi în rezultatul 
descrierii verbale, prin intermediul cuvântului. 

> imaginea percepţiei este mai stabilă decât cea a 
reprezentării (ne concentrăm atenţia asupra imaginii 
care poate dispărea foarte curând, e necesar de un 
efort pentru a o evoca din nou). 

> reprezentările sunt mai puţin clare decât percepțiile 
ce stau la baza lor, mai puţin intense. (vedem faţa 
unei persoane cu claritate maximă — în reprezentare 
imaginea este mai ştearsă se vede ovalul feţei, forma, 
proeminenţele) 

Rolul limbajului în reprezentare: 

În formarea reprezentărilor nu intervin doar operaţiile 
intelectuale, ci şi mecanismele verbale. Denumirea 
obiectului prin cuvânt activează reprezentarea 
corespunzătoare, oferind imaginii sens şi semnificaţie. 
Limbajul contribuie astfel la formarea reprezentărilor, evocă 
reprezentarea deja formată şi cerută de sarcinile activităţii 
desfăşurate, este instrument de organizare şi de transformare 
a imaginilor, de înlănţuire a lor etc. Cuvântul dirijează 
construirea unor imagini mai bogate sau mai schematice, 
mai fidele obiectului reprezentat sau mai îndepărtate etc. 

II. Mecanismele neurofiziologice ale reprezentărilor 
Ele pot fi explicate prin asociaţii ce se stabilesc între urmele 
lăsate de diferite percepții în activitatea scoarței cerebrale. 
Conform principiului asocierii cu acestea imaginile 
reprezentărilor pot fi rezultat a: 

> asociaţii de contiguitate (ce au elemente comune, 
apropiate) se bazează pe asocierea în spaţiu ale 
obiectelor, fenomenelor pe care le-am perceput 


cândva. Ex. 2 prietene totdeauna împreună; întâlnim 
una din ele şi prima întrebare pe care o adresăm 
persoanei întâlnite: unde-ţii prietena? 
> asociații de asemănare: de exemplu studiem spectrul 
culorilor la fizică, când vedem curcubeul îl asociem 
cu spectrul studiat. 
> asociaţii de contrast: de exemplu privim părinții 
acum şi fotografiile lor din tinereţe (analizăm cum au 
fost). 
Procesul reprezentării are ca mecanism nervos reînvierea 
urmelor, legăturilor nervoase din regiunea corticală a 
analizatorilor care au participat la percepția obiectului dat. 


III. Clasificarea reprezentărilor 

Vorbim despre o tipologie a reprezentărilor, căci 
componenta reprezentațională a activităţii noastre mintale, 
prin structura şi dinamica sa, apare ca un sistem de o mare 
complexitate. 
1. În funcţie de modalitatea senzorială dominantă în 
structurarea conţinutului informaţional avem: reprezentări 
auditive, vizuale, olfactive, gustative, tactile, kinestezice 
(ale mişcării propriului corp). Totuşi reprezentările nu sunt 
numai tactile sau numai vizuale, ci conţin componente ale 
unor experienţe senzoriale diferite. 
2. În funcţie de domeniul cognitiv avem: reprezentări 
ştiinţifice (în matematică, biologie, geografie, fizică); 
reprezentări tehnice (mecanisme, componente, agregate 
mecanice), reprezentări artistice (literare, plastice, 
muzicale). 
3. În funcţie de modul de producere: voluntare şi 
involuntare. 
4. În funcţie de dimensiunea static-dinamică: reprezentări 
statice şi dinamice. Reprezentările statice ne redau obiectul 
sau figura într-o singură poziţie sau ipostază; cele dinamice 


ne redau obiectul într-o succesiune de poziţii şi stări 
posibile. 

5. În funcţie de procesul psihic în care se integrează: ale 
memoriei sau ale imaginaţiei. 


IV. Rolul reprezentărilor în activitatea mintală 

Reprezentările îndeplinesc: 

1. Rol de cunoaştere. Ca proces de cunoaştere, 
reprezentările sunt o sursă importantă de informaţii pentru 
gândire, care poate prelucra informaţii şi în absenţa 
obiectelor. Reprezentarea constituie un punct de plecare şi 
un suport intuitiv pentru desfăşurarea raţionamentelor 
gândirii (ex: rezolvarea de probleme la geometrie), dar şi o 
sursă de informaţii pentru procesul imaginaţiei (repoductive 
şi creatoare), care combină şi recombină idei, imagini etc. 
2. Rol de reglare ce se manifestă sub două aspecte: 

a) în pregătirea mintală anticipată a acţiunilor, 
reprezentarea fiind un model mintal de desfăşurare a 
acestora; 

b) în coordonarea şi corectarea desfăşurării acţiunilor, 
reprezentarea devenind un reper mintal, un factor de 
comandă şi de control în funcţie de care se desfăşoară 
acțiunea, iar, atunci când e cazul, se efectuează corecţiile 
necesare. 

Reprezentarea este punct de răscruce în cunoaştere, 
la care ajung şi din care pornesc mai departe, ramificându-se 
şi specializându-se, toate traseele cogniţiei. Reprezentările 
generale pregătesc gândirea, cele reproductive — memoria, 
iar cele anticipative — imaginaţia. Formarea reprezentărilor 
este influenţată de acţiunile practice ale subiectului cu 
obiectele. În cadrul acestor acţiuni se realizează selecţia 
însuşirilor caracteristice, ce se vor exprima în imaginea 
reprezentării, şi estomparea altora. 


TEMA: MEMORIA 
PLANUL: 
I. Definirea si caracterizarea memoriei. 
II. Procesele si formele memoriei. 
III. Factorii si legile memoriei. 
IV.Uitarea. 
I. Definirea si caracterizarea memoriei 

Memoria este un proces psihic care constă în 
întipărirea, recunoaşterea si reproducerea  senzațiilor, 
sentimentelor, mişcărilor, cunoștințelor din trecut. Ea 
defineşte dimensiunea temporală a organizării noastre 
psihice, integrarea ei pe cele trei segmente ale orizontului 
temporal - trecut, prezent, viitor. Graţie memoriei, ființa 
noastră psihică, eul, dobândește continuitatea identităţii în 
timp. Fără dimensiunea mnezică, am trai numai prezentul 
clipei, am fi în permanenţă pusi în faţa unor situații noi, 
pentru care nu am dispune de nici un fel de experiență 
elaborată, de nici un procedeu de abordare si rezolvare, ne- 
am zbate permanent în jocul încercărilor si erorilor, 
adaptarea devenind, practic, imposibilă. 

Memoria este procesul psihic de reflectare a 
experienţei anterioare prin întipărire, stocare, reactualizare a 
informaţiilor şi trăirilor noastre subiective. 

Experimental pentru prima dată a fost studiată de 
psihologul german H.Ebbinghaus. 

Memoria este o capacitate generală a întregii materii. 
Memoria este o capacitate psihică absolut necesară. 
Memoria asigură continuitatea vieții psihice. 

Memoria se află în interacţiune şi interdependenţă cu toate 
celelalte fenomene psihice (senzaţia şi percepţia oferă 
„material” pentru memorat; reținem în special ceea ce ne 
place — afectivitatea etc). 

Memoria are o mare valoare adaptativă, realizînd echilibrul 
organismului cu mediul. 


Memoria îndeplineşte în viaţa omului funcţii reflectorii 
(reflectă trecutul ca trecut). Reflectarea este: 

*activă — memoria tinde să transforme trecutul şi nu doar 
să-l reproducă pur şi simplu; 

*selectivă — se reactualizează ceea ce este important pentru 
subiect; selectivitatea este personală; 
*situațională—particularitățile de timp şi spaţiu ale 
situației, împreună cu starea internă a subiectului; 

*relativ fidelă — nu se realizează o fotografie, întipărirea şi 
reactualizarea se face cu oarecare aproximaţie; 

*mijlocită de instrumente ajutătoare — asocierea a ceva nou 
cu ceva bine cunoscut, nod la batistă, puncte de reper etc. 
*inteligibilă—implică înţelegere — fixarea şi reamintirea 
sunt mult facilitate de stabilirea unei legături logice între 
două fenomene sau evenimente. 


II. Procesele si formele memoriei 
Procesele Memoriei: 
I. Memorarea 
II. Păstrarea informaţiilor 
III. Reactualizarea informaţiilor 
Memorarea (engramare, encodare) constă în întipărirea, 
fixarea informaţiilor şi trăirilor. Formele memorării: 
*În funcţie de prezenţa sau absenţa scopului, intenţiei 
a)Involuntară (neintenţionată, fără scop, fără efort voluntar) 
b)Voluntară (intenţionată, cu scop, cu efort voluntar) 
*În funcţie de prezenţa sau absenţa gîndirii, a înţelegerii 
a)Memorare mecanică (în lipsa înţelegerii. În unele cazuri 
este absolut necesară: memorarea numerelor de telefon etc) 
b)Memorare logică (bazată pe înţelegerea sensurilor, 
semnificaţiilor materialului memorat). 
Păstrarea (conservarea, stocarea) constă în reținerea pentru 
un timp mai scurt sau mai lung a celor memorate. 
Păstrarea poate fi de mai multe tipuri: 


*în funcţie de analizatorul care recepționează informaţia 
deosebim: 

Memorie senzorială- auditivă, vizuală, tactilă, kinestezică 
etc. (MS) 

*în funcţie de durată: 

a)Păstrarea de scurtă durată (5 sec — 8/10 min). Ea are 
capacități foarte modeste/limitată (MSD). 

b)Păstrarea de lungă durată, ore-zile-ani (MLD). Are o 
capacitate nelimitată. Se constituie cu ajutorul limbajului şi 
al gîndirii. În MLD se înregistrează tot ce trăim şi tot ce 
gîndim, dar unele informaţii rămîn inaccesibile pentru toată 
viaţa, rămîn în inconştient. 

*în funcție de forma păstrării: 

a)Exactă 

b)Diminuată (informaţie destrămată sau omisă) 
c)Amplificată (cu informaţie excesivă) 

Reactualizarea informaţiilor constă în scoaterea la iveală a 
celor memorate şi păstrate în vederea utilizării, valorificării. 
Se realizează prin: recunoaştere şi reproducere. 
Recunoaşterea este un proces mai simplu, uşor de realizat, 
presupune identificarea unei situaţii percepute anterior. Sunt 
mai multe forme : 

*În funcţie de gradul de precizie: 

a)recunoaştere eronată, atunci când se identifică în mod 
greşit obiectele pe care în realitate nu le-am perceput; 
b)recunoaştere imprecisă, când detectarea semnalelor 
este incompletă, adesea nelocalizată în timp şi spaţiu; 
c)recunoaşterea precisă — omul identifică, în cadrul 
unei percepții diferențiate, impresiile actuale provenite 
de la obiect cu altele din trecut. 

Reproducerea este un proces complex, în care sunt incluse, 
mai ales, mecanismele verbale. Actualizarea experienţei, în 
absenţa obiectelor implică eforturi speciale de orientare spre 
scopul reproducerii. 


Deosebim următorele forme: 

*In funcţie de orientare delimităm: 

a) reproducerea involuntară — este neîntemeiată; 

b) reproducerea voluntară — intenţionată. 

În 1968, R.C. Atkinson şi R.M. Shiffrin propun modelul 
funcționării memoriei, ale diferenţei dintre memoria 
imediată/de scurtă durată şi memoria de lungă durată. 
Potrivit acestui model, informaţia stocată în memoria 
senzorială (MS) e transmisă ulterior memoriei de scurtă 
durată (MSD) care are o capacitate limitată, atât ca durată, 
cât şi ca volum. Din MSD, o parte a informaţiei este 
transferată în memoria de lungă durată (MLD). 
Reprezentarea schematică a modelului propus de Atkinson 
& Shiffrin e prezentată în figura următoare: 


timuli 
Ms ÎMSD| MLD 


Se contura, astfel, ideea existenţei unei 
diferenţe structurale între MSD şi MLD, ele sunt două 
sisteme autonome, distincte, chiar dacă se află în 
interacțiune. În favoarea diferenţei structurale dintre cele 
două sisteme ale memoriei au fost invocate o serie de date 
experimentale vizând capacitatea, durata, timpul de codare a 
informaţiei, actualizarea şi baza neurofiziologică. Ele sunt 
prezentate succint în continuare: 


ASPECTE TIPURI DE MEMORIE 
DIFERENŢIALE 


1. Capacitatea 
2. Durata 


limitată (7+2) nelimitată 
limitată (5 sec-20 nelimitată 
min) (întreaga viaţă) 


3. Tipul de codare al | verbală sau semantică 
informaţiei imagistică 
4. Actualizarea serială paralelă 


Prin repetiţie, o informaţie intră din MSD în MLD (repetitio 
mater studiorum est). 


III. Factorii si legile memoriei 
Factorii care condiţionează o bună procesualitate a 
memoriei (mai uşor sau mai greu, repede sau încet, consum 
mare sau mic de timp, eficienţă crescută sau scăzută) se pot 
împărţi în trei categorii: 
$ particularităţile materialului de memorat, adică 
condiţii şi factori care ţin de structura informaţiilor, 
de caracteristicile şi modul de organizare a 
materialului de memorat; 
$ caracteristicile ambianţei în care are loc memorarea 
sau reactualizarea, adăugînd condiţiile de strategie şi 
de tehnică a memorării; 
$ trăsăturile psihofiziologice ale subiectului, sau 
condiţii şi factori ce ţin de caracteristicile individului 
ca subiect angajat în activităţile memorării. 
Legile memoriei: 
Natura materialului. Materialele intuitiv-senzoriale,verbal- 
semnificative se întipăresc şi se reactualizează mai uşor 
decât cele simbolic-abstracte sau verbal-nesemnificative. 
Organizarea şi omogenitatea materialului. Materialele 
organizate logic, se rețin mai bine decât cele neorganizate şi 
nestructurate; cele omogene mai greu decât cele neomogene. 
Volumul materialului. Materialul extins ca volum necesită 
un număr mare de repetiţii. 
Familiaritatea materialului. Materialele familiare subiectului 
vor fi reţinute şi reactualizate mai uşor. 
Modul de prezentare a materialului (simultan, secvențial). E 


mai dificilă memorarea simultană decât cea serială. 

Locul ocupat de material în structura activităţii subiectului. 
Materialele care constituie mijloace de realizare a scopului 
sunt mai bine reţinute, dacă au semnificaţie. 

Poziţia materialului în structura seriei. Începutul şi sfîrşitul 
seriei se reține mai bine decât mijlocul. 

Ambianţa în care se prezintă stimulul (stimulatoare, 
inhibitoare). O ambianţă facilitatoare stimulează 
memorarea. 

Starea generală a subiectului (odihnă, oboseală, boală, 
sănătate, experienţă anterioară, motivaţie, atitudini, 
interese). 

Optimizarea funcționalităţii memoriei are loc prin 
intensificarea interacțiunii dintre subiect şi materialul de 
memorat: Citirea textului asociată cu un plan, funcţionarea, 
puncte inteligibile, asemănări şi deosebiri etc.; Stabilirea 
unor repere, a unor puncte de sprijin, a unor mnemoscheme 
- “nodul la batistă”, asociaţiile, sublinierea textelor, 
rezumatele, schemele, etc. ușurează memorarea. 

În optimizarea memoriei important este pentru cât timp şi 
cît de precis trebuie să memorăm (memorarea pentru o 
anumită dată, condiționează uitarea după trecerea acestei 
date). 

Sistematizarea cunoştinţelor, a informaţiilor, care trebuie 
însuşite, învăţate, memorate favorizează memorarea. 
Sistemul motivaţional şi atitudinal al individului afectează 
în egală măsură capacităţile mnezice. Trebuinţele, motivele, 
interesele, aspiraţiile individului asigură caracterul selectiv 
şi trăinicia memoriei 

Cercetările arată că: se rețin 10% din ceea ce citim; 20% din 
ceea ce auzim; 30% din ceea ce vedem; 50% vedem şi 
auzim în acelaşi timp; 80% din ceea ce spunem; 90% din 
ceea ce spunem şi facem în acelaşi timp. 


Cu cât acţiunile cognitive sunt mai complexe şi producti- 
vitatea memoriei creşte. Este bine ca fiecare om să 
folosească acel tip de memorie care-l avantajează. 


IV.Uitarea 

Uitarea este procesul de inhibiţie a legăturilor 
formate, imposibilitatea de a reproduce informaţia asimilată 
cîndva. Ea prezintă un proces natural, rațional şi necesar. 
Uitarea este un fenomen oportun în anumite condiţii. Faptul 
că nu toate cunoştinţele, informaţiile pe care le achiziționăm 
sunt păstrate şi reactualizate este foarte răspândit, de aceea 
si foarte cunoscut. Este ştiut că multe dintre datele 
experienţei noastre anterioare se diminuează, dispar din 
mintea noastră. Intervine așa-numitul fenomen al uitării care 
de cele mai multe ori a fost interpretat ca fiind reversul 
păstrării. Desi, la prima vedere, s-ar părea că uitarea este un 
fenomen relativ simplu, în realitate lucrurile nu stau deloc 
aşa. Încă cu mulţi ani în urmă, el a constituit preocuparea de 
seamă a multor cercetători psihologi, preocupaţi îndeosebi 
de creşterea potenţelor memorative ale indivizilor, de 
productivitatea acestei facultăți umane. Așa cum un depozit 
de materiale s-ar umple, în condiţiile supraîncărcării lui 
nedând posibilitatea de a se depozita si alte materiale, tot așa 
si depozitul memoriei s-ar putea supraîncărca, n-ar da 
posibilitatea individului să păstreze noi cunoştinţe, ca 
urmare a experienţelor curente si recente de viaţă. De aceea, 
uitarea intervine ca o supapă care lasă să se scurgă, să se 
elimine ceea ce nu mai corespunde noilor solicitări puse în 
faţa individului. În raport cu memoria care tinde, după cum 
am văzut, spre fixarea si păstrarea informațiilor, uitarea este 
un fenomen negativ. În schimb, în raport cu necesităţile 
practice, cu solicitările cotidiene, ea este un fenomen pozitiv 
si aceasta deoarece uitarea treptată, graduală a anumitor 
informații contribuie la echilibrarea sistemului cognitiv al 
individului, acordă acestuia un caracter suplu, dinamic, 


posibil de a se automişca fără a fi stânjenit de ceea ce ar fi 
"prea mult” si mai ales de “prisos”. Uitarea este cea care 
acordă memoriei caracterul ei selectiv, căci, datorită ei, noi 
nu păstrăm si nu reactualizăm absolut totul, ci doar ceea ce 
trebuie sau ceea ce ne interesează. Caracterul necesar al 
uitării decurge din faptul ca ea are importante funcții de 
reglare si autoreglare a sistemului mnezic al individului, în 
sensul că dă posibilitatea "descărcării" si "eliminării" din 
acesta a ceea ce este fie inutil, fie balast, pentru a face loc 
noului material informațional ce trebuie să fie însusit. 

Ea poate fi: 
a) totală - ştergerea completă a informaţiei din memorie, în 
acest caz recunoaşterea este imposibilă; 
b) parțială - recunoaşterea şi reproducerea sunt posibile 
fragmentar; 
c) momentană (lapsusul) - uitare la moment, chiar în 
momentul când ne este necesară, după ceva timp se 
restabileşte informaţia. 


TEMA: GÂNDIREA 
PLANUL: 

I.Caracterizarea gândirii. 
II.Operaţiile gândirii. 
III.Formele gândirii. 
IV.Rezolvarea de probleme. 


I.Caracterizarea gândirii 

Gândirea este un proces psihic superior care ocupă o 
poziție centrală în sistemul psihic uman şi îndeplineşte un 
rol decisiv în cunoaştere. Dacă procesele senzoriale 
realizează legături directe cu mediul, gândirea efectuează o 
reflectare mijlocită a realităţii, căutând să surprindă dincolo 
de forme conținuturile, dincolo de fenomene esențialul, 
dincolo de concret generalul. 


Gândirea este reflectarea nemijlocită şi generalizat- 
abstractă prin acţiuni mentale, sub forma noţiunilor, a însu- 
şirilor esenţiale şi necesare ale obiectelor şi fenomenelor şi a 
legăturilor logice, cauzale dintre ele. Acest proces psihic 
cognitiv este cu cu cel mai înalt nivel de extragere, 
prelucrare şi integrare a informaţiilor despre lumea externă, 
univers, natură, societate şi nu în ultimul rînd despre noi 
înşine. Ea are un caracter mijlocit, în sensul că nu operează 
direct asupra realităţii, ci asupra informaţiilor obţinute 
prin sistemul senzorial (senzații, percepții, reprezentări, 
limbaj etc.). 

Caracterul generalizat—abstract al gândirii constă în 
aceea că ea se desfăşoară permanent în direcția evidenţierii 
însuşirilor comune şi esenţiale ale obiectelor şi fenomenelor 
şi a subordonării cazurilor particulare unor modele generale 
ideale — noţiuni, principii, legi. Cunoaşterea prin gândire, 
reflectând ceea ce este general şi esenţial în fenomene, are 
un caracter abstract. 

Gândirea îndeplineşte în sistemul psihic uman un rol 
central şi este definitorie pentru om ca subiect al cunoaşterii 
logice raționale. Acest rol central — sau centralitatea 
gîndirii — constă în faptul că antrenează unele funcții psi- 
hice disponibile (esenţa, conţinut) orientînd şi valorificând 
alte procese psihice şi funcţii psihice. 

O altă caracteristică esenţială a gîndirii este că ea 
operează cu noţiuni. Operaţiile mintale se desfăşoară pe ba- 
za limbajului. Aceasta înseamnă, că se operează mai întîi în 
minte, cu simbolurile lucrurilor, cu cuvintele, cu noțiunile şi 
cu conceptele. Deci gândirea se desfăşoară pe baza şi cu 
ajutorul limbajului constituind o acţiune mintală care 
pregăteşte acţiunea efectorie. 

Gândirea are în acelaşi timp cele mai strânse legături 
cu acţiunea modelată cultural, din care izvorăşte şi spre care 
se orientează. Fiind un proces comunicaţional-—cognitiv, 


gândirea este indisociabilă psihic şi social în conştiinţa 
umana; gândirea dispune de cea mai înaltă formă posibilă de 
autoorganizare şi autoreglare. 
Gândirea este nucleul şi modul de existență al intelec- 
tului şi inteligenţei, ca însuşiri importante fundamental — 
aptitudinale ale personalităţii umane, în sensul că orice act 
de gîndire este o expresie a inteligenţei. Aici îşi au locul 
câteva consemnări cu privire la intelect şi inteligență. 
Intelectul (lat. intellectus: cunoaştere, înțelegere) 
desemnează un sistem de relații, activități şi procese psihice 
superioare (inteligență, găndire, memorie, limbaj, 
imaginație), sistem ce se constituie şi funcționează integru la 
nivel uman şi realizându-se numai prin modelare culturală şi 
integrare socioculturală. 
Inteligența este un sistem complex de relații; care 
condiționează modul general de abordare şi 
soluționare a celor mai diverse sarcini şi situații 
problematice. Inteligenta poate fi descrisă ca: 
abilitate de adaptare la situaţii noi; abilitate de a gîndi 
abstract, de a generaliza şi deduce; etc. 
Caracteristicile esențiale ale gândirii ca proces psihic 
cognitiv: 
> Gândirea reflectă lumea într-un mod abstract şi 
generalizat; 
> Gândirea reflectă esenţa lucrurilor şi a relațiilor 
dintre ele; 
> Gândirea foloseşte în calitate de mijloc (unealtă) 
limbajul şi alte sisteme de semne (reflectă lumea 
mijlocit, nu direct); 
> Gândirea produce gândul (idei, noţiuni, judecăţi). 
Deci, gândirea este procesul psihic cognitiv care 
reflectă în mod abstract şi generalizat esenţa lucrurilor şi a 
relațiilor dintre ele şi utilizează limbajul ca unealtă 
psihologică. 


Gândirea ca facultate mintală îndeplineşte 
următoarele funcţii: 
yY De înţelegere; 
y De învăţare; 
y Rezolvare de probleme. 
Înțelegerea 
Reprezintă desprinderea semnificației obiectelor, 
fenomenelor, acțiunilor. Lumea omului este o lume a 
semnelor. Semne ca obiecte, lucruri, fenomene, fapte care 
comportă semnificații sau sensuri. Omul trăind în această 
lume este mereu somat să se întrebe: Ce-i asta ? Ce 
înseamnă aceasta ? Ce se întâmplă de fapt? şi să răspundă la 
aceste întrebări. A căuta răspunsul la ele înseamnă a depune 
efort în a înţelege obiectele, fenomenele, faptele cu care 
omul se pune în relație. Fără a le înţelege omul nu se poate 
orienta în această lume şi nu poate să răspundă adecvat la 
provocările ei. 
Înțelegerea este procesul gândirii prin care se surprinde 
sensul sau semnificaţia unui obiect, lucru, eveniment, 
fenomen, faptă, cuvânt. Înțelegerea este un act intelectual 
prin care se surprinde esenţa lucrurilor şi relevă relaţia 
dintre semnificant şi semnificaţie. 
A înţelege înseamnă: 
1. A cunoaşte ce exprimă cuvântul dat, fenomenul; 
2. A fi apt de a explica; 
3. A putea ilustra prin exemple proprii; 
4. A reacţiona adecvat solicitărilor. 
Înțelegerea are două însuşiri: 
1. Întotdeauna constituie un fapt conştient; 
2. Întotdeauna cere să fie verbalizată. 
Învăţarea 
Reprezintă asimilarea cunoştinţelor şi operaţiilor 
intelectuale şi constă în procesarea cunoştinţelor si formarea 
operaţiilor intelectuale. 


Rezolvarea de probleme 

Constă în depăşirea unor obstacole cognitive apărute 
în procesul înţelegerii. 
Gândirea are trei însuşiri (valabile şi pentru imaginație, 
ambele fiind procese cognitive): 

4 Fluiditatea — posibilitatea de a ne imagina în scurt 
timp un mare număr de imagini, idei, situaţii etc.; 

4 Plasticitatea — constă în uşurinţa de a schimba 
punctul de vedere, modul de abordare a unei 
probleme, cînd un procedeu se dovedeşte inoperant; 

$ Originalitatea — expresia noutăţii, a inovației, ea se 
poate constata prin raritatea statistică a unui răspuns. 


II.Operaţiile gândirii 

Gândirea duce la rezultatul său specific, la idee, în 
mod treptat. Există o succesiune de secvenţe ale procesului 
psihic de gândire. Ideea este elaborată ca urmare a 
rezultatului fiecărei secvențe în parte. O secvență a 
procesului de gândire pleacă de la rezultatul secvenţei 
nemijlocit anterioare si este continuată pe o altă secvență 
care, la rândul ei, pleacă de la rezultatul deja existent al 
secvenţei pe care o continua. Rezultatul unei secvenţe a 
procesului de gândire este idee, dar, totusi, ea este idee în 
curs de elaborare. Doar rezultatul ultimei secvenţe este ideea 
pe deplin constituită. Secvenţele procesului de gândire în 
totalitatea lor redau relaţia existentă în realitate. 

Când spunem că obiectul reflectoriu al procesului de 
gândire îl constituie relația, avem în vedere, desigur, relaţia în 
complexitatea ei, relația de la forma sa cea mai simplă, aceea 
dintre doi termeni, până la forme din ce în ce mai complexe, 
acelea în structura cărora nu numai că intră mai mulți termeni, 
ci si că termenii ei constituie, fiecare, câte o parte care este ea 
însăsi o structură internă de relaţii. Ideea redă relația 


complexă, astfel încât redă entitatea aşa cum există ea prin 
această relație complexă. 

Există idee simplă si idee complexă. Ideea complexă, 
căreia în ştiinţa logicii îi corespund raţionamentul si demersul 
logic, iar în lingvistică fraza şi textul, constituie conceptul 
(noțiunea). O secvenţă a procesului de gândire reprezintă o 
operaţie a gândirii. Evident există atâtea operaţii ale gândirii 
câte secvenţe ale procesului de gândire există. Avându-se în 
vedere procesul de gândire aşa cum se realizează el până la 
elaborarea unui concept, au fost determinate şase asemenea 
secvenţe.  Operațiile de gândire sunt denumite operaţii 
principale, tocmai că s-a avut în vedere procesul de gândire 
prin care este elaborat conceptul. Operațiile principale ale 
gândirii sunt: analiza, sinteza, comparația, generalizarea, 
abstractizarea si concretizarea. 


Operația Funcția 


Analiza Desfacerea, dezmembrarea unui întreg 
în părțile sale componente (elemente), 


cu scopul de a le cerceta. Atunci cînd 
spunem despre un apartament că este format 
din trei camere, bucătărie, camara, baie etc. 
am efectuat operația de analiză, am 
descompus pe plan mintal apartamentul în 
parțile sale componente. 

La şcoală copiii fac analiza gramaticală, adică 
descompun pe plan mintal propoziția în 
cuvinte. 


Sinteza Este opusă analizei, ea constă în 
integrarea elementelor într-un tot 


întreg. Atunci cînd elaboăam un subiect de 
sinteză adunăm informaţii din mai multe surse 
şi le reunim, le sintetizăm. 


Generalizarea Determinarea caracteristicilor comune 
pentru toate obiectele din clasa dată 
(prezenţa operaţiei de generalizare 
face posibil transferul, adică 


capacitatea de a folosi un procedeu 


sau strategie într-o situaţie nouă). Dacă 
afirmăm că toţi oamenii care au temperament 
sangvinic sunt sociabili, am generalizat 
(extins) însuşirea de sociabilitate asupra 
tuturor celor care au un astfel de temperament. 


Particularizarea 


Este opusă generalizării, constă în 
stabilirea de caracteristici specifice 
obiectului care-l individualizează. 


După ce profesorul explică o teorema, el 
p 9 
particularizează, adică dă nişte exemple. 


Abstractizarea 


Căutarea şi găsirea a ceea ce este 
esenţial în obiectul dat. Atunci cînd 
spunem: "Ionel este un elev introvertit” noi 
am abstractizat, am pus în evidenţă o singură 
insuşire a lui Ionel şi am făcut abstracţie de 
faptul că el este brunet, are 15 ani, îi place 
matematica etc. 


Comparaţia // 
Clasificarea 


Impărțirea pe clase, pe tipuri a 
obiectelor examinate conform 


anumitor criterii. 

Jucăriile pot fi aranjate în funcție de mărime, 
substanţele chimice, în funcţie de numărul de 
electroni etc. //În cazul clasificării, obiectele 
sau noţiunile sunt grupate în clase, în funcţie 
de anumite proprietăţi comune. 


Concretizarea 


Este opusă abstractizării, ea constă în 
reconsiderarea însusirilor care au fost 


ignorate anterior. Dacă noţiunea ţară care 
este abstractă întrucât a reținut doar faptul că 
este un teritoriu cuprins între anumite granițe, 
având o conducere unică dar a ignorat alte 
trăsături: coordonatele geografice, relief, 
clima, etc. Atunci când la noţiunea ţară 
adaugăm asemenea trăsături: este situată în 
emisfera nordică, în Europa, are clima 
temperată, este marginită la sud de Dunăre iar 
la est de Prut, etc., ajungem la România care 


ne apare în minte chiar ca imagine concretă 
(reprezentarea hărții României). 


III.Formele gândirii 
Gândirea ca o realitate psihică are şi ea „conţinut” şi 

„formă”. Conţinutul îl alcătuiesc gîndurile, ideile, 
informaţiile. Evident, aceste informaţii, tind să se organizeze 
într-o formă, care le-ar asigura spaţiul de existenţă şi suport. 
Prin urmare, formă a gîndirii numim informaţiile produse, 
prelucrate şi structurate de gândire într-un anumit fel, 
constituind un tot întreg. 
Gândirea are 3 forme de bază: 

> Noţiunea; 

> Judecata; 

> Raționamentul. 
Noțiunea este formă logică elementară care constituie un 
ansamblu de caracteristici esențiale şi generale ale unei clase 
de obiecte, cu alte cuvinte conținutul noțiunii îl formează 
notele esențiale ale obiectului şi legătura dintre aceste note. 
Noțiunea este exprimată de către cuvânt. Noțiunea 
reprezintă sensul cuvântului, adică partea cea mai însemnată 
a cuvântului. Nu toate cuvintele exprimă noțiuni, în schimb 
toate noțiunile sunt exprimate de cuvinte. Cuvintele care 
exprimă noțiuni științifice se numesc termeni. 
Judecata este forma logică a gândirii prin care se afirmă sau 
se neagă ceva. 
De ex., „Gândirea este proces cognitiv” sau „Atenţia nu este 
proces cognitiv”. 
Judecăţile sunt adevărate sau false. 
Dacă noţiunea e alcătuită din notele esențiale ale obiectului 
vizat, atunci judecata este alcătuită din noţiuni. 
Dacă noţiunea îşi găseşte exprimare în cuvinte, atunci 
judecata se exprimă în propoziţii. 
Raționamentul este forma logică prin care se obţin 
informaţii noi din combinarea celor existente deja. 


Elementele din care sunt alcătuite raţionamentele sunt 
judecăţile. 
Deosebim raționamente: 

> Inductive; 

> Deductive. 
Raţionament inductiv (de la particular — la general) — 
inducerea unei însuşiri a membrilor unei clase la clasa 
întreagă /constatare particulară. 
Raționament deductiv (de la general — la particular) — pe 
baza unei premize generale se urmăreşte obținerea de noi 
informații. Sunt 3 tipuri de raționamente deductive: 
silogistic /două premize şi concluzii/; ipotetico-deductive 
/propoziție condiționată şi concluzie în formă de ipoteză; şi 
liniară /obţinerea informaţiei noi prin tranziţie. 
Concluzii: 
Gândirea este un proces psihic central care: 

4 Antrenează toate celelalte funcţii psihice. 

$ Orientează, conduce, valorifică celelalte procese 

psihice. 
4 Are rol decisiv în cunoaştere. 
$Æ Este definitorie pentru om, ca subiect al cunoaşterii 
logice, raționale. 


IV. Rezolvarea de probleme 

Problema este un obstacol cognitiv, în relaţia dintre 
subiect şi lumea sa, iar asumarea sarcinii de a depăşi 
obstacolul, conturează domeniul rezolvării problemelor. 
Pentru a putea spune că există o problemă, trebuie să 
identificăm toate cele trei elemente ale sale:1) starea inițială, 
punct de plecare; 2) scopul problemei sau starea finală; 3) 
acțiuni sau operaţii ce ne conduc de la starea inițială la cea 
finală. 

Cunoașterea elementelor ce alcătuiesc o problemă ne 
permite să clasificăm problema şi să ne ajustăm soluțiile în 


consecinţă. În general, problemele pot fi Împrţite în : bine 

definite si probleme slab definite. 

Pornind însă de la operaţiile prin care se pot soluţiona 

problemele, acestea pot fi clasificate astfel: 

1. Probleme de rearanjare a elementelor - solicitarea este 
de a reordona elementele problemei astfel încât să 
îndeplinească un anumit criteriu. În general, la aceste 
probleme sunt posibile diverse aranjamente ale 
elementelor, dar numai unul dintre ele îndeplinește 
criteriul solicitat. 

2. Probleme de structurare a elementelor - în acest caz 
trebuie identificată relația dintre elementele problemei si 
să se construiască o nouă structură, un element nou. 

3. Probleme de transformare — solicită intervenţii astfel 
încât prin modificări succesive ale stării inițiale, să se 
ajungă în starea finală, cea solicitată. 

O problemă apare atunci când o persoană îsi propune să 

atingă un scop sau să reacționeze într-o situație si nu are 

pentru aceasta un răspuns dinainte pregătit. 
Sunt mai multe categorii de probleme. 

După gradul de structurare sunt: 

* probleme bine definite (rezolvate şi prin algoritmi); 
* probleme slab definite (rezolvate prin strategii 
euristice). 

Din perspectiva ciberneticii rezultă 5 categorii de probleme: 


*reproductiv — necreative, fiind rezolvate prin 
strategii algoritmice; 

*demonstrativ — explicative, se cere găsirea 
cauzalităţii; 


*euristic — creative, începutul şi sfârşitul sunt 
slab delimitate (au un grad mare de ambiguitate şi solicită 
efort înalt cognitiv); 

*inventivo — creative, tipice pentru creaţia tehnică, cu 
stare iniţială bine specificată; 


*probleme de optimizare, cu starea iniţială bine 
delimitată, dar cu cea finală, necunoscută. 
Procesul  rezolutiv se desfăşoară în mai multe faze: 
I. Punerea problemei — o reformulare a legăturii dintre 
cunoscut şi necunoscut (este o etapă analitică, urmărind 
înţelegerea conflictului). 
II. Formularea ipotezelor atât asupra soluției cît şi asupra 
procedeelor de rezolvare (se alege varianta optimă din mai 
multe variante rezolutive). 
III. Etapa rezolutivă — se lucrează sintetic. 
IV. Etapa executivă — a soluționării efective a problemei 
(în caz de nereuşită se reia întreg procesul rezolutiv). 
V. Verificarea- etapa necesară mai ales în problemele 
complexe. 

Se consideră că decisivă este găsirea principiului 
rezolutiv sau a strategiei optime prin care se restructurează 
întreg câmpul problematic şi se ascede la soluţie. Sunt 3 
categorii de strategii necesare oricărei rezolvări: anticipativ 
— exploratorii,  anticipativ —  rezolutive; executive. 
Important este găsirea strategiei optime, deci de a găsi cheia, 
să foloseşti o relaţie care este mascată în contextul situaţiei 
problematice. 


TEMA: LIMBAJUL 
PLANUL: 
I. Noţiuni de comunicare, limbă si limbaj. 
II. Funcțiile limbajului. 
III. Formele limbajului. 
I. Noţiuni de comunicare, limbă si limbaj 
O caracteristică fundamentală a limbajului este 
activitatea sa ca mijloc de comunicare interumană. 
În acest sens limbajul fiind una din manifestările esenţiale 
ale vieţii psihice este şi una din trăsăturile distincte în raport 


cu celelalte vieţuitoare, deoarece numai omul este singura 
fiinţă vorbitoare, ca fiinţă socială. 
Procesele de comunicare umană sunt fundamentale 
în organizarea oricărei grupări sociale, deoarece în afara lor 
nu sunt posibile nici interacțiunea raţională a persoanelor, 
nici coordonarea lor conştientă şi nici cooperarea şi influ- 
enţă reciprocă a indivizilor în colectivitate. 
Comunicarea, dispune de mai multe modalităţi: 
> comunicare prin gesturi; 
> comunicare afectiv-expresivă (mimică emoţională, 
pantomimică); 
> comunicare atitudinală (postura); 
> sistemul comunicării verbale (limbajul oral) realizat 
prin intermediul cuvintelor, al limbajului sonor; 
> comunicare prin scris; 
> comunicare prin simboluri logice, matematice ori 
prin imagini plastice artistice, constituind, în 
general, tot atâtea limbaje, numite artificiale. 
Fenomenul comunicării interumane este o realitate 
psihosocială, de relaţie interpersonală: 
Procesul comunicării verbale se realizează ca un sistem 
activ de emisie — recepţie a informaţiilor, constituite 
în mesaje, purtate între cel puţin doi indivizi, 
interlocutori. 
Sistemul de comunicare este compus din 6 elemente 

principale: 

> emițătorul, generator de informaţii, la nivelul căruia se 
elaborează mesajele şi se declanşează actul comunicării; 

> codul, ca sistem de semne, prin care se semnifică ceva, 
adică se recepționează sau se transmite un mesaj; 

> canalul de comunicare este linia de transmisie a 
informaţiei codificate; 

> mesajul (conţinutul informaţional); 


> receptorul /destinatarul/, adică instanţa care primeşte 
mesajul şi îl interpretează; 
> conexiunea inversă, de la destinatar la emiţător. 
Pentru realizarea comunicării optime se cer neapărat 
şi o seamă de condiţii psihologice cum sunt: 
consistenţa de conţinut a comunicaţiilor, dată de cantitatea 
de informaţii principală despre fapte, evenimente, lucruri în 
legătură cu care ne pronunţăm; condiția expresivităţii, 
realizată prin formarea comunicării, prin intonaţie şi 
calităţi stilistice ale limbajului prin folosirea celor mai 
adecvate expresii; cerința inteligibilităţii comunicării care 
depinde nu numai de caracterul logic organizat al celor 
expuse, dar şi de raportul de accesibilitate de la interlocutor 
la expeditor. 

L. Vîgotsky a descoperit că orice funcție psihică 
superioară în realizarea sa este mijlocită de semne, pe care 
autorul le numeşte „unelte psihologice”. 

Limba este un sistem de semne constituit istoriceşte, 
care fiind pus în funcţiune poate realiza funcții de 
comunicare, de cunoaştere şi de reglare a conduitei. 
Creatorul limbi este un anumit popor. Limba este un sistem 
hipercomplex de comunicare socială, îndeplinind funcții 
esenţiale în elaborarea şi conservarea culturii. Ea este obiect 
de studiu pentru lingvistică (fonetica, sintaxa, semantica), 
urmărindu-se inventarul lexical, normele gramaticale şi 
corelaţiile cu activitatea cognitivă şi cu practica. 

Vorbirea, o altă caracteristică fundamentală a limba- 
ului, este actul de utilizare individuală şi concretă a limbii 
în cadrul procesului complex al limbajului. Vorbirea, face 
parte din limbaj, reprezentînd forma tipică a acestuia, de 
limbaj oral. Vorbirea este un limbaj în acţiune. Limba, 
limbajul şi vorbirea alcătuiesc trei aspecte ale unui proces 
unitar. Limbajul este modul de organizare, integrare şi 


funcționare a limbii la nivel individual. Limbajul este 
procesul real de utilizare a limbii în una din funcţiile sale: 

Y Comunicativă; 

y Cognitivă; 

y Reglatoare. 

Limbajul, spre deosebire de limbă, este un fenomen 
individual, este produsul unui individ concret. Limbajul este 
obiectul psihologiei. 

Toate procesele psihice sunt reglate de limbaj: 

>  Percepţiile şi reprezentările dobîndesc, prin verbalizare, 
semnificaţie; 

> Formulările verbale sunt garanția memoriei de durată; 

> Voința este un proces de autoreglaj verbal; 

>  Verbalizarea permite definirea motivelor 
comportamentului etc. 

Limbajul şi gîndirea sunt strîns legate şi se 
intercondiţionează, deşi nu sunt fenomene identice. Luând 
limbajul ca un proces comunicaţional, trebuie să precizăm 
că transmite sau comunică un mesaj, un conţinut 
informaţional semantic. Toate conceptele, ideile, categoriile 
cunoaşterii se formulează şi se exprimă - cu necesitate - în 
cuvinte. Fiecare cuvînt are o semnificaţie principală şi multe 
sensuri secundare. Cuvântul este legat de propoziţie ca şi 
conceptul de judecată. Normele gramaticale şi normele 
logice sunt solidare şi simetrice. Între comunicaţional 
(limbaj) şi cognitiv (gândire) se instituie un raport unitar. 
Limbajul este un ax al sistemului psihic care face posibil 
fenomenul de conştiinţă. 

II. Funcţiile limbajului 

Funcţia comunicativă — o constatăm în acel caz cînd 
limbajul realiează o comunicare, care constă în transmiterea 
unui mesaj de la o persoană la alta. Comunicarea este modul 
de existenţă a relaţiilor interumane. 


Funcţia cognitivă /de integrare, conceptualizare - o 
constatăm atunci cînd subiectul realizează prin limbaj o 
cunoaştere. Aceasta se întîmplă atunci cînd limbajul se 
implică activ în procesele cognitive. Privind cunoaşterea, 
limbajul realizează următoarele sarcini: 
= Depozitarea informațiilor 
m Transportarea în timp şi spațiu a informației 

Funcţia _reglatoare - este funcția de inițiere, 
organizare, planificare, îndrumare, control şi evaluare a 
conduitelor altor oameni şi proprii. Această funcție se 
manifestă în actele volitive. Prin limbaj, declanşăm ori 
oprim acte comportamentale, modificăm sau deviem direcţia 
lor, etc. 

Funcţia persuasivă /de convingere/ - de inducţie la o altă 
persoană a unor idei şi stări emoţionale. 

Funcţia expresivă - de manifestare complexă a unor 
idei, imagini nu numai prin cuvinte, dar şi prin intonaţie, 
mimică, gestică, pantomimică. 

Funcţia ludică /de joc/ - presupune asociaţiile verbale, 
consonanţe, ritmică, ciocniri de sensuri etc. 

Funcţia dialectică — de formulare şi rezolvare a 
contradicțiilor sau conflictelor problematice. 

Funcţia simbolic-reprezentativă — de substituire a unor 
obiecte, fenomene, relaţii prin formule verbale sau alte 
semne. 


III. Formele limbajului 

Distingem următoarele forme ale limbajului: 
I. După gradul de „activizare” a subiectului: 
a. Limbaj activ (iniţiativă în comunicare); 
b. Limbaj pasiv (recepţionarea şi înţelegerea limbajului). 
II. După criteriul perceperii sau neperceperii limbajului 
de către cei din jur: 
a. Limbaj intern; 
b. Limbaj extern (oral, scris). 


Limbajul oral este cel mai important, de la el pornesc 
celelalte — el este forma fundamentală a limbajului. El este 
viu şi dotat cu un ansamblu de mijloace de exprisivitate. 
Limbajul oral poate fi: 

v Colocvial — mai mulți subiecți participă la 
comunicare, are un caracter adresativ pregnant; 

y¥ Dialogat — participă, cel puțin doi subiecți la 
comunicare, pot interveni prescurtări şi comutări de sens. 

v  Monologat — este mai dificil decît limbajul dialogat, 
deoarece, vorbind în faţa auditoriului, trebuie să susţii 
singur firul expunerii, să ai cursivitate, să te organizezi 
bine şi să comunici lucruri valoroase într-o formă 
accesibilă. 

Limbajul oral se caracterizează prin: 

v Expresivitate —variațiile în intensitate, în înălțimea 
sunetelor pronunțate; 

v Accentul — vârful de tărie al sunetelor în propoziție; 
v Intonația — face ca fraza să fie corectă, adaptată 
situației şi intenției, sporeşte, reduce sau deviază sensul 
comunicării. 

Limbajul scris este mai pretențios, întrucît necesită o 
activitate de elaborare a frazelor în raport cu un plan 
prealabil şi nedispunând de un context situațional, de o 
susținere prin dialog, de posibilități de a reveni pentru 
corectări şi completări. În scris, limbajul este reglementat 
mai sever, nu-şi permite discontinuități, erori gramaticale 
sau lecențe de expresii. Limbajul scris trebuie să se 
conformeze la maximum normelor de sistematizare şi 
claritate şi,de asemenea, să respecte cerințele de conciziune. 

Limbajul intern este cel care se desfăşoară în sfera 
lăuntrică, mintală, reprezentând chiar arhitectonica acestei 
lumi subiective. Este o vorbire cu sine însuşi şi pentru sine, 
uneori reproducînd în această sferă intimă scrierea sau 
lectura. Faptul că este asonor, ascuns, nu înseamnă că este 


lipsit de orice participare motrică. Cercetătorii au descoperit 
în coardele vocale, în întreg aparatul fonator, vibrații , 
impulsuri foarte slabe care conturează vorbirea 
(ideomotricitate). În timp ce vorbirea este desfăşurată pe 
mai multe faze succesive şi consumă timp, limbajul intern, 
asonor, este centrat pe înțelesuri, pe idei şi imagini, 
prezentând un maximum de economicitate, utilizând 
prescurtări, condensări, substituind cuvintele cu imagini şi 
fixîndu-se, îndeosebi, asupra acțiunilor şi calităţilor. 
Reducând succesivitatea la o relativă simultaneitate, vădeşte 
o extraordinară viteză de lucru, de sute de ori mai mare decît 
cea a vorbirii. Aceasta mai ales în urma maturizării 
limbajului intern, ce se bazează pe experienţile vorbirii, dar 
mai ales pe scriere şi lecturi. Pe măsura constiturii sale, 
limbajul îndeplineşte funcţii de anticipare, proiectare, 
conducere dinlăuntru şi coordonare a limbajului oral şi a 
scrierii. Deci, deşi în formaţia sa, limbajul intern se explică 
prin interiorizare, ulterior fiind comprimat şi centrat pe 
înţelesuri, fiind tematizat, constitue un fel de rampă de 
lansare pentru formele de limbaj extern, ajungând sa se 
exteriorizeze în acestea. Limbajul intern prezintă mai multe 
forme: 
Y Forma automatizată (desfăşurată în baza deprinderii); 
Y Forma pasivă, implicată în ascultare şi înţelegere; 
v Forma anticipativă, prin care se planifică vorbirea orală 
sau scrierea; 
v Vorbirea internă, ca modalitate relativ desfăşurată de 
limbajul intern. 


TEMA: IMAGINAȚIA 

PLANUL: 

I. Definirea şi caracterizarea imaginaţiei. 
II. Formele imaginației. 

III. Procedeele imaginaţiei. 


I. Definirea şi caracterizarea imaginației 

Imaginaţia ocupă o poziție aparte pe continuumul 
activității de cunoaştere. Pe de o parte, ea vine în 
continuarea reprezentării, bazându-se direct pe memorie, pe 
de altă parte, ea deviază traiectoria care merge spre gândire, 
făcând o buclă. În psihologie, imaginaţia se definește ca 
proces intelectual (cognitiv) de selectare şi combinare în 
imagini noi, elemente din experienţa anterioară sau de 
generare de imagini fără corespondent în această experiență. 
Produsul activităţii imaginative nu se reduce doar la imagini 
singulare, disparate, ci el presupune proiecte și planuri 
complexe, care se obiectivează în diferite forme: 
inovaţii, invenții, descoperiri, piese muzicale, opere plastice 
şi literare etc. 

Imaginaţia joacă un rol esenţial în activitatea umană, 
incluzându-se ca verigă componentă centrală a creativității. 
Ea aduce un spor considerabil la cunoaşterea realităţii date 
si a viitorului, a posibilului. 

Spre deosebire de gândire, care se încapsulează în 
reguli si norme riguroase, ce-i impun întotdeauna 
congruența sau compatibilitatea cu realitatea obiectivă, 
imaginaţia este liberă de canoane, ea putându-se mișca nu 
numai pe tărâmul realului perceptibil, ci şi pe cel al 
fantasticului si fantasmagoricului. Ea nu are așadar limite, 
ceea ce-i conferă întotdeauna o notă de inedit, de noutate. 

În cursul vieţii imaginaţia traversează o traiectorie 
complexă:  exuberantă, irezistibilă şi  nearticulată în 
copilărie, devine structurată, persistentă și orientată finalist 
constructiv în adolescență, productivă şi instrumentală în 
tinereţe şi slabă, rigidă la vârstele avansate. Pe măsura 
dezvoltării şi consolidării structurilor gândirii, imaginaţia se 
mulează din ce în ce mai mult pe probleme reale, integrate 
activităților sociale actuale în domeniul artei, tehnicii, 
ştiinţei. 


Imaginaţia este proces cognitiv complex de elaborare 
a unor imagini şi proiecte noi, pe baza combinării şi 
transformării datelor experienţei anterioare. Sursa 
imaginaţiei este experienţa anterioară, stocată în memorie şi 
realitatea obiectivă percepută prin procesele senzoriale. 
Imaginaţia presupune trei însuşiri (valabile şi 
pentru gândire, ambele fiind procese cognitive): 
$Æ Fluiditatea — posibilitatea de a ne imagina în scurt 
timp un mare număr de imagini, idei, situaţii etc.; 
$ Plasticitatea — constă în uşurinţa de a schimba 
punctul de vedere, modul de abordare a unei 
probleme, cînd un procedeu se dovedeşte inoperant; 
$Æ Originalitatea — expresia noutăţii, a inovației, ea se 
poate constata prin raritatea statistică a unui răspuns. 
Imaginaţia se deosebeşte de memorie prin faptul că 
imaginaţia constă în combinarea diferitor informaţii stocate 
în memorie, pe cînd memoria are un caracter reproductiv. 
Imaginaţia de deosebeşte de percepţie prin faptul că 
imaginaţia nu întotdeauna reflectă realitatea obiectivă, ci 
include fantezii şi invenţii. 


II. Formele imaginaţiei 

Putem distinge mai multe forme ale imaginaţiei: 

> În mod involuntar (visurile nocturne, reveriile) — 
subiectul este spectator, nu poate controla imaginile, 
nu le poate imediat înţelege. Este o formă pasivă a 
imaginaţiei. Imaginile sunt propulsate de dorinţe, 
aşteptări nesatisfăcute. 

> În mod voluntar — creaţia — constă în structurarea în 
plan mintal a unui produs nou, inexistent în prezent, 
dar posibil în viitor. Este cea mai complexă şi 
valoroasă formă. E stimulată de motive şi atitudini 
creatoare: interesul pentru nou, trebuința de 


autorealizare, curiozitate, aventura de necunoscut, 

etc. 

Care, la rîndul său se manifestă în mai multe feluri: 
Imaginaţia reproductivă — constă în capacitatea noastră de a 
ne reprezenta diferite locuri, fenomene, întîmplări, pe baza 
unor relatări verbale, fără sprijinul unui material intuitiv. Se 
produce prin indicaţii concrete, schiţe, descrieri verbale (ex, 
la geografie, biologie, istorie, etc). Este o formă activă de 
imaginaţie. 

Imaginaţia creatoare (productivă) — este cea mai compexă şi 
valoroasă formă a imaginaţiei voluntare şi active. Ea se 
deosebeşte de cea reproductivă, pentru că este orientată spre 
ceea ce este posibil, spre ceea ce ţine de viitor, spre ceea ce 
este nou. 

Visul de perspectivă  - constă în proiectarea mintală a 
propriului curs al vieţii, în concretizarea prin imagini a 
idealului de viaţă pe care şi-l propune o persoană. 

Există şi alte criterii de clasificare a imaginaţiei: 

* După gradul de activism: pasivă (visul, reveria), activă 
(reproductivă, creatoare). 
% După tipul de activitate: artistică, tehnico-constructivă, 
ştiinţifică etc. 
% După tipul dominant de reprezentări: plastic-vizuală, 
auditiv-muzicală, verbal-motorie etc. 


III. Procedeele imaginaţiei 

Imaginarea unor noi obiecte, simboluri, idei implică 
două procese fundamentale: analiza şi sinteza. 
Analiza realizează o descompunere a unor reprezentări care 
apoi, prin sinteză, sunt reorganizate în alte structuri 
deosebite de cele percepute sau gîndite anterior. Procedeele 
imaginative reiesă din cele două procese fundamentale şi 
constituie un mod de operare mintală, care conţine 


compuneri,  descompuneri, recompuneri,  integrări, 
dezintegrări, ducînd la rezultate variabile. 

Æ Aglutinarea — constă într-o nouă organizare mintală 
a unor părți uşor de identificat şi care au aparţinut 
unor lucruri, ființe, fenomene, adică părţile 
descompuse din diferite fiinţe sunt recombinate alfel 
„ spre exemplu, sfinxul: corp de leu, cap de femeie; 
sirena etc. 

4 Amplificarea şi diminuarea (modificarea 
dimensiunilor proporțiilor ) — presupune modificarea 
proporţiilor, dimensiunilor unei structuri iniţiale, 
obținându-se un efect nou. A fost folosită în creațiile 
literare pentru copii, a dus la imaginarea de pitici şi 
uriaşi. 

4 Multiplicarea/ omisiunea (modificarea de elemente 
structurale) — presupune păstrarea unor elemente ale 
structurilor cunoscute şi schimbarea altora, 
obținându-se efecte noi. La fel a fost folosită în 
creaţiile literare pentru copii, a dat naştere la balaur 
cu şapte capete, a fost folosit în crearea personajelor 
mitologice — Ciclopul. 

$ Schematizarea — se realizează în caricatură, în 
proiectarea tehnică, în arhitectură, în grafică. Esenţa 
acestui procedeu constă în selecția numai a unor 
însuşiri şi omiterea , cu bună ştiinţă, a altora. 
Desenul schematic al structurii unei plante este 
folosit în vederea  relevării deosebite a 
caracteristicilor structurale. 

4 Analogia — a stat la baza multor inovaţii şi invenţii 
în tehnică şi a multor descoperiri în ştiinţă. Ea are la 
bază identificarea unor elemente comune şi a celor 
necomune la două serii de obiecte sau fenomene, 
unele dintre acestea fiind bine cunoscute, iar 
celelalte doar parțial ştiute, dar pe baza elementelor 


comune putându-se investiga şi ceea ce este încă 
necunoscut şi mai greu accesibil. Primele automobile 
semănau cu o trăsură de cai. Analogiile stau la baza 
construirii maşinilor inteligente. 

4 Adaptarea — aplicarea unui obiect, element sau 
principiu funcţional într-o nouă situaţie. 

+ Substituţia — înlocuirea într-o strucură existentă a 
unui element, funcţii, substanţe — înlocuirea unor 
materiale tradiționale în tehnică; substiturea unor 
personaje în artă. 

4 Tipizarea — este folosită în creaţia literară şi 
presupune identificarea generalului şi apoi 
transpunerea lui într-un produs nou care îmbină, în 
manieră autentică, generalul cu fenomenul. Un 
personaj tipic, o situaţie tipică sunt produse pe baza 
unor astfel de procedee. 

$ Empatia -— transpunerea imaginară în “pielea 
celuilalt”, capacitatea de a-l înțelege pe celălalt ca pe 
tine însuţi. 


TEMA: CREATIVITATEA 
PLANUL: 
I. Natura psihologică a creativității. 
II. Structura creativităţii. 
III. Nivelele creativităţii. 
IV. Fazele creativităţii. 
I. Natura psihologică a creativității 

Creativitatea este, după  Popescu-Neveanu, un 
fenomen psihic hipercomplex. Din această cauză creativitatea 
este înțeleasă şi definită de diferiți psihologi în mod diferit. 
Anca Munteanu în cartea ei „Incursiune în creatologie" oferă în 
jur de 50 definiţii. Spre exemplu: „Creativitatea este procesul 
prin care se focalizează, într-o sinergie de factori 
(biologici,psihologici, sociali), întreaga personalitate a 


individului şi care are drept rezultat o idee sau un produs 
nou, original; cu sau fără utilitate şi valoare socială” 
(Munteanu, A. „Incursiune în creatologie”, p. 44). 
„Creativitatea este capacitatea esenţială şi integrală a 
persoanei, rezultată din activitatea conjugată a tuturor 
funcțiilor sale psihice (intelectuale, afective, volitive), 
conştiente şi inconştiente, native şi dobândite de ordin 
biologic, psihofiziologic şi social, implicată în producerea 
ideilor noi, originale şi valoroase (Morari, I. „Psihologia 
creaţiei”, p. 16). „Creativitatea este capacitatea de a produce 
idei noi şi originale, descoperiri, invenţii, acceptate de 
comunitatea de experți ca fiind adevărate valori ştiinţifice, 
estetice, sociale, artistice sau tehnice (Vernon, „Dimensions 
of creativity”). 
Caracteristicile esenţiale ale creativității, după care 

poate fi formulată definiția conceptului de creativitate sunt: 

v Creativitatea este o formaţiune psihologică, o structură 
psihologică a personalităţii şi, prin urmare, ea cuprinde 
şi procese, şi capacități, şi alte fenomene psihice 
relevante creativităţii; 

v Atunci când această formaţiune este pusă în 
funcțiune ea realizează un produs creativ; 

Y Produs creativ înseamnă o idee, o invenţie, un aparat 
sau dispozitiv tehnic, o teorie sau concepție 
ştiinţifică, o metodă, un principiu şi alte descoperite 
prin creativitate; 

v Acel produs poate fi considerat creativ care satisface 
următoarele criterii: 1) este nou, 2) este original, 3) 
răspunde unei necesități sociale (în cazul adulţilor); 
4) este recunoscut de experţi ca valoare autentică, ca 
adevărată descoperire (tot doar în cazul adulţilor). 

Deci, Creativitatea este formațiunea psihologică care fiind 

declanşată realizează produse noi, originale, de obicei 


socialmente utile şi recunoscute de experți ca fiind valori 
culturale autentice. 

Termenul de creativitate a fost inventat şi introdus în 
circuitul ştiinţific de către Allport. Din limba latină însemna a 
naşte. Şi într-adevăr, a crea înseamnă a face un lucru care nu a 
mai fost până la momentul dat, a născoci idei ce n-au existat - 
en: creativity, fr: creativite, rus: KpeaTUBHOCTE. 

Conceptele adiacente: persoană creativă (subiectul, 
agentul procesului creativ), procesul creativ (procesul 
declanşat de creator utilizând creativitatea ca organ psihic), 
problemă creativă (problemă foarte complicată, problemă de 
obicei insuficient definită: subiectul nu numai că nu cunoaşte 
soluția, ci şi modul în care ea se rezolvă). 


II. Structura creativității 

Sunt mai multe concepţii despre structura creativității 
şi elementele ce o constituie. În continuare vom prezenta 
concepţia Terezei Amabile privind structura creativităţii 
(Amabile, T. „Creativitatea ca mod de viaţă"). Iată structura 
creativităţii şi componentele ei, după Amabile: 

> Abilități speciale; 
> Gândirea divergentă; 
> Motivația intrinsecă. 

Abilităţile speciale sunt acele abilități care asigură 
executarea la un nivel superior de calitate (excelent) a unei 
activități ce ține de un anumit domeniu. Abilitățile ce țin de 
muzică sunt abilități muzicale cum ar fi auzul muzical, 
memoria muzicală, vocea etc. Abilitățile matematice: gândirea 
abstractă, capacitatea de a opera cu formule, numere etc. 
Abilitățile speciale asigură succesul într-un anumit domeniu. 
Gândirea divergentă este un concept introdus de Guilford şi 
este opus celui de gândire convergentă. Aceste concepte 
formează o pereche de concepte asociate prin contrast cum ar 
fi analiza şi sinteza, teoretic - practic etc. 


Gândirea divergentă se caracterizează prin 
următoarele caracteristici esenţiale: 

V Este flexibilă: înseamnă uşurinţa de a-şi schimba 
strategiile, metodele, tehnicile în funcție de 
schimbarea situației, a datelor problemei etc. Opus: 
rigiditate. 

V Este originală: produce ceva irepetabil şi unic în 
felul său, ceva care nu seamănă cu altceva. Opus: 
stereotipică. 

V Este fluidă: produce cu uşurinţă noi idei, asociaţii, curge 
liber şi repede. Opus: vâscoasă, încremenită. 

Motivatia intrinsecă. În general, motivaţia înseamnă totalitatea 
motivelor ce declanşează o activitate, o stimulează şi-i conferă 
sens. Motivele pot fi extrinseci şi intrinseci. 

Motivele extrinseci sunt motivele ale căror surse sunt în afara 
personalităţii, sunt motive venite din mediul exterior. Ex.: note 
la învăţătură, diplomă etc. Ele alcătuiesc motivaţia extrinsecă. 
Motivele intrinseci sunt motivele venite din interior, sursa lor e 
însăşi personalitatea. Ex.: interesul cognitiv, curiozitatea 
(vreau să ştiu), motivul autoactualizării ( vreau să mă 
dezvolt). Totalitatea motivelor intrinseci ale creaţiei formează 
motivaţia intrinsecă a creativităţii. 


III. Nivelele creativităţii 

J. Taylor a elaborat o teorie care indică 5 nivele ale 
creativităţii. 

Nivelul 1: (cel mai simplu) este nivelul creativității 
expresive. Este propriu tuturor copiilor şi se manifestă în 
desen, cântec, născociri de istorii, poveşti etc. Copiii creează 
deoarece vor să-şi exprime grijile, obsesiile, fricile, bucuriile 
etc. De aceea şi se numeşte expresivă. 

Nivelul 2: creativitatea productivă - este cea mai simplă, 
creativitate la adult. Ea constă în executarea unor lucrări abil, 
iscusit, deşi originalitate e puţină. Lucru nu numai bine făcut, ci 


şi cu abilitate şi măiestrie făcut. O tortă deosebită preparată, o 
haină cusută deosebit... 

Nivelul 3: creativitatea inventivă - ea constă în capacitatea 
de a realiza conexiuni noi între elementele deja cunoscute. 
Esenţa acestei creativități este exprimată prin verbul „a 
inventa”. Exemple: Metro din tren, autobuz cu două secţii 
cuplate, telefon mobil din telefon fix şi radio... 

Nivelul 4: creativitatea inovativă - ea produce lucrări noi şi 
originale. În psihologia tradiţională îi corespunde noţiunea de 
talent. Poezie, cântec şi alte opere marcate de har. Cu acest dar 
este înzestrat un număr restrâns de persoane. 

Nivelul 5: creativitatea emergent - produce ceva care 
revoluţionează domeniul. Exemplu: teoria relativității a lui 
Einstein. „Luceafărul" Eminescu, simfonia IX de Beethoven. 
În psihologia tradiţională îi corespunde noţiunea de geniu. 
Persoane la acest nivel sunt şi mai puţine. 

Din perspectiva nivelurilor şi a numărului de 
persoane care se află la fiecare nivel creativitatea poate fi 
reprezentată printr-o piramidă asemănătoare cu cea a lui 
Maslow. 

Aproape toată lumea are sau a avut creativitate 
expresivă (când au fost copii), productivă mai puţină lume, iar 
inovativă şi, mai ales, emergentă unităţi. Astfel trebuie citită şi 
înțeleasă piramida. 

Există persoane creative (oamenii de creație) şi persoane 
mai puţin creative. Persoanele creative se disting de cele 
ordinare prin următoarele calități: 

$ Persoanele creative sunt persoane performante (de 
succes). 
$ Simt nevoia de ordine cognitivă (de aceea mereu 
structurează, simplifică, aranjează logic informaţiile, 
haosul îi irită etc.). 
Sunt mereu îmboldite de curiozitate. 
Sunt imperative, dominatoare, sunt pline de sine. 


FE 


Sunt independente şi autonome. 

Sunt mai puţin inhibate, mai puţin formale, 
mai puţin convenţionale, sunt nonconformiste. 

Le place munca, sunt perseverente. 

Sunt critice în mod constructiv. 

Sunt larg informate. 

Nu simt nevoia să se ancoreze în relaţiile sociale. 

Pot manifesta interese proprii sexului opus (unui 
bărbat îi place să gătească bucate etc.). 

Au încredere în sine şi în puterile lor. 

Sunt tolerante față de complexitatea şi ambiguitatea 
problemelor (problemele prost definite). 

Sunt puternic implicate în dezvoltarea şi realizarea de 
sine, sunt autoactualizatoare. 


E BEE FEFEFE FE 


IV. Fazele creativităţii 
Fazele procesului creativ după G. Wallas: 
1. Prepararea; 
2. Incubarea; 
3. Iluminarea; 
4. Verificarea. 
Prepararea — în această fază subiectul descoperă problema 
creativă, face o analiză primară a ei, emite ipoteze, le verifică. 
Eşec. lar mai încearcă. Din nou eşecuri. Frustrări, dezamăgiri. 
Subiectul abandonează problema, dar problema nu-l lasă. Ea 
continue să persiste în sistemul cognitiv, dar în formă 
refulată, neconştiintizată. 
Incubarea. La acestă etapă rezolvarea problemei continuă în 
inconştient. Conţinutul acestei faze: gândirea primară 
(sintetica, imaginativă) alternează cu cea secundară (logică, 
verbală). Drept rezultat ipotezele „fără şanse" se şterg şi astfel 
se curăță spațiul, iar cele bune, dar care au fost neglijate la 
preparare se scot în evidenţă. 


Iluminarea — are loc apariţia bruscă şi în toată splendoarea ei a 
soluţiei, soluţia asupra căreia s-a zbătut mult, în sfârşit s-a 
arătat. Stare de alertă, inspirație. Sinonime: insight, evrika, 
aha-reacția. 

Verificarea - rezultatul obţinut se verifică dacă constituie o 
soluție bună sau falsă. Prin metode logico-matematice sau 
experiment. 

Stimularea creativităţii se realizează cu ajutorul 
tehnicilor speciale brainstorming, sinectica, metoda Delphi, 
Philips 6-6, discuţia panel etc. 

Omul nu întotdeauna este creativ, adică are 
creativitate, dar ea e în stare latentă, e dezactivată. 

Pentru ca omul să fie creativ este nevoie ca el să beneficieze 
de două condiţii psihologice: 

e să se simtă în securitate; 

e să se simtă liber. 


TEMA: MOTIVAȚIA 

PLANUL: 

I. Definirea şi caracterizarea motivației. 
II. Modalităţi şi structuri ale motivaţiei. 
III. Formele și funcţiile motivaţiei. 


I. Definirea şi caracterizarea motivaţiei 

Motivația reprezintă o pârghie importantă în 
procesul autoreglării individului, este o forță motrice a 
întregii sale dezvoltări psihice şi sociale. Aceasta înseamnă 
că selectarea, asimilarea, sedimentarea influențelor externe 
se vor produce dependent de structurile motivaţionale ale 
persoanei. Motivația sensibilizează diferit persoana la 
diferite influenţe externe, făcând-o mai mult sau mai puţin 
permeabilă la ea. Iată de ce una şi aceeaşi influenţă externă 
produce efecte diferite la persoane diferite sau la aceeaşi 
persoană în momente diferite ale existenţei sale. 


Motivația, prin caracterul ei propulsator şi tensional, 
“răscoleşte” şi reaşează, sedimentează şi amplifică 
materialul construcției psihice a individului. 

Motivația desemnează ansamblul factorilor (motivelor) care 
declanşează activitatea omului, o orientează selectiv câtre 
anumite scopuri şi o susține energetic. 

Elementul constitutiv — central al motivaţiei este reprezentat 
de motiv (pădurea — motivaţia, copacul - motivul). 
MOTIVUL - fenomen psihic (mobilul) ce are un rol esențial 
în declanşarea, orientarea şi modificarea conduitei umane, 
este cauza internă a conduitei noastre. 

Motivația are o dublă natură: 

Motivația înnăscută (primară) are la bază zestrea 
instinctuală cu care se naşte orice reprezentant al unei specii, 
pe parcursul dezvoltării filogenetice. 

Motivația dobândită (secundară) este specifică omului şi se 
constituie, în funcţie de specificul fiecărui individ, pe 
parcursul dezvoltării sale ontogenetice. 

Doi factori influenţează formarea structurii 
motivaţionale dobândite: 

a) intern - dependent de creşterea gradului de complexitate 
structural -funcțională a creierului. 

b) extern — complexitatea mediului social în care trăieşte şi 
se dezvoltă personalitatea umană. Astfel, o dată cu 
dezvoltarea societăţii apar tot mai multe solicitări la nivelul 
individului. 


II. Modalităţi și structuri ale motivaţiei 
I. Trebuinţele sunt structuri motivaţionale fundamentale ale 
personalităţii. Reprezintă forțele motrice cele mai puternice, 
reflectând echilibrul bio-psiho-social. In funcție de geneza 
şi conţinutul lor, trebuinţele se clasifică: 
A.Trebuinţe primare (înnăscute). Sunt două categorii: 
*trebuințe  biologice/organice (foame, sete etc.); 


*trebuinţe  fiziologice/funcționale (de mişcare, relaxare 
etc.); ele sunt comune pentru om şi animal, doar că la om 
sunt modelate sociocultural. 
B.Trebuinţe secundare (dobândite în decursul vieţii) 
asigură integritatea psihică şi socială a organismului. 
Sunt mai multe: *trebuinţe materiale (locuință, comfort, 
unelte, instrumente); *trebuințe spirituale (cognitive, 
estetice, de autorealizare);, *trebuințe sociale (de 


comunicare, integrare socială etc.). 
PIRAMIDA TREBUINȚELOR ABRAHAM MASLOW (1968) 


morality, 
creativity, 
spontaneity, 
problem solving, 
lack of prajuaet 


accep 


Self-actualization 


Love/Belonging 


Cunoaşterea acestei ierarhii este utilă în explicarea 
comportamentului elevilor şi motivarea lor pentru a învăţa: 

v trebuința care motivează comportamentul este cea 
nesatisfăcută; 

Yo trebuință nu apare ca motivaţie decât dacă cea 
anterioară a fost satisfăcută (este dificil pentru profesor 
să activeze trebuinţa de a şti a unui elev dacă cele de 
hrană, somn nu sunt satisfăcute); 

Y apariția unei trebuinţe noi după satisfacerea alteia se 
face gradual, nu brusc; 

v cu cât o trebuinţă este mai spre vârful piramidei, cu atât 
este mai specific umană (satisfacerea lor produce 
fericire); 


V satisfacerea trebuinţelor generează reducerea tensiunii 
interne, nesatisfacerea lor o perioadă îndelungată pune 
în pericol existenţa fizică şi psihică a omului; 

Când trebuinţele de bază sunt satisfăcute, elevii sunt 
disponibili pentru a învăţa. 
II.Motivele constituie reactualizări şi transpuneri în plan 
subiectiv a stărilor de necesitate. Motivul este mobilul care 
declanşează, susţine, energetic şi orientează acţiunea. 
Motivele sunt variate: 
- individuale şi sociale; 
- inferioare şi superioare; 
- minore şi majore; 
- egoiste şi altruiste etc. 
III. Interesele - reprezintă orientări selective, relativ stabile 
spre anumite domenii de activitate. Implică organizare, 
constanţă şi eficienţă, conţin elemente cognitive, afective, 
volitive. 
Interesele pot fi: 
- generale si particulare; 
- pozitive şi negative; 
- profesionale şi extraprofesionale — în funcție de 
domeniul de activitate în care se manifestă etc. 
IV. Scopul — reflectă rezultatul intermediar conștientizat 
spre care este orientată acţiunea. Pentru a realiza activitatea 
de învăţare elevul trebuie să-şi pună mai multe scopuri. 
V. Intenţia — evidenţiază orientarea motivului spre scopuri. 
Ea se referă la ceea ce individul incearcă să facă. 
VI. Nivelul de aspirații — reflectă standardul pe care o 
persoana spera să-l atingă. Este important ca nivelul de 
aspirații să fie optim. 
El este dependent de: 
a) resursele energetice ale subiectului; 
b) gradul de obiectivitate al imaginii de sine; 


c) mediul familial, grupul şcolar/academic; 
d) succesele sau eşecurile anterioare. 


III. Formele și funcţiile motivaţiei 
Motivația pozitivă şi motivația negativă. 


Motivația pozitivă — e produsă de stimulări premiale 
(laudă, recompensă, încurajare etc.), având efect benefic 
relațional. Motivația negativă — e produsă de stimuli 


aversivi (ameninţare, blamare, pedeapsă) şi se asociază cu 
efecte de abţinere, evitare, refuz. 

Motivația intrinsecă şi motivaţia extrinsecă se referă 
la raportarea motivaţiei la sursa ei producătoare. Motivația 
intrinsecă - sursa se află în subiect (dragul de a şti, de a 
învăţa, interesul etc.). Motivația extrinsecă - sursa se află în 
afara subiectului (notă, cadou etc.). 

Motivația cognitivă şi motivaţia afectivă. Motivația 
cognitivă - este curiozitatea, interesul; de la explorare se 
trece la reproducere, la înţelegere şi interes ştiinţific. 
Motivația afectivă - nevoia de a obţine aprobarea altor 
persoane. 

Dacă ne referim la productivitatea formelor 
motivaţiei, evident că cele mai productive sunt: pozitivă, 
intrinsecă, cognitivă. Numai că această superioritate a unui 
tip de motivaţie faţă de altul se păstrează doar atunci când 
raportarea se face în cadrul cuplului respectiv. Când 
raportăm motivaţia intrinsecă la cea extrinsecă, desigur că 
prima formă este superioară celeilalte, iar dacă luăm în 
considerare şi alți factori, cum ar fi vârsta subiecţilor, 
temperamental sau caracterul lor vom constata că, de pildă, 
la elevii mici mai productivă este motivația extrinsecă, 
deoarece cea intrinsecă, fiind mai complexă, ţinând de 
structurile de personalitate, nici nu s-a format încă. 

Funcţiile  motivaţiei. Există tipuri extrem de diferite de 
motivații, ca structură şi funcţionalitate, complexitate şi rol, 


cum ar fi -_trebuinţele, motivele, dorinţele, aspiraţiile, 
interesele, convingerile, idealurile, concepția despre lume 
etc., de aceea există şi funcţii diferite ale acestora. Printre 
funcțiile motivaţiei enumerăm: 

Funcţia de declanşare — constă în deblocarea şi 
activarea centrilor de comandă în vederea satisfacerii stării 
de necesitate, fie că este vorba de o trebuinţă biologică, fie 
de una de ordin spiritual. 

Funcţia de orientare /direcţionare - constă în 
centrarea comportamentului şi activităţii pe un obiectiv 
anume. Pentru a-şi atinge efectul său reglator —adaptativ, 
acțiunea specifică trebuie orientată spre un anumit scop 
specific. 

Funcţia de susţinere şi energizare -constă în 
menţinerea în actualitate a comportamentului declanşat până 
la satisfacerea stării de necesitate. În virtutea acestei funcţii 
se asigură eliberarea de energie dincolo de momentul 
declanşării acțiunii. 

Esenţial pentru motivaţie este faptul că ea instigă, 
impulsionează, declanşează acţiunea; iar acţiunea, prin 
intermediul conexiunii inverse, influenţează însăşi baza 
motivaţională şi dinamica ei. 


TEMA: ATENȚIA 

PLANUL: 

I. Definirea şi caracterizarea atenției. 
II. Formele atenției. 

III. Însuşirile atenţiei. 


I. Definirea şi caracterizarea atenţiei 
Atenţia face parte din procesele psihice reglatorii 
care susțin energetic activitatea prin modelarea tonusului 
nervos necesar desfăşurării celorlalte procese psihice 
(percepţia, memoria, gândirea). Atenţia este un atribut al 


celorlalte procese psihice. Dacă se asociază cu percepția, 
atunci aceasta va fi mai clară, precisă şi completă. Dacă se 
asociază cu memoria, atunci aceasta va fi mai bogată, fidelă, 
trainică. Dacă se asociază cu gândirea şi imaginația, atunci 
acestea vor fi mai eficiente, profunde şi creatoare. În absenţa 
atenţiei apar disfuncţionalităţi în derularea acestora. 

Atenţia este fenomenul psihic de activitate 
selectivă, concentrare şi orientare a energiei 
psihonervoase în vederea desfăşurării optime a activităţii 
psihice. Ea face parte din categoria fenomenelor psihice care 
susțin energetic activitatea, ea este o funcție prin care se 
modulează tonusul nervos, necesar pentru desfăşurarea 
celorlalte procese şi structuri psihice. Prezenţa ei asigură o 
bună receptare senzorială şi perceptivă a stimulilor, 
înţelegerea mai profundă a ideilor, o memorare mai trainică 
şi fidelă, selectarea şi exersarea mai adecvată a priceperilor 
şi deprinderilor. Lipsa atenţiei duce la omisiuni în receptarea 
stimulilor, la erori în reacțiile de răspuns, la confuzii în 
descifrarea sensurilor, omisiuni, inadecvări etc.. 

Atenţia implică 2 stări neurofuncționale: 

a) starea de veghe — este opusă stării de somn şi se 
caracterizează prin faptul că scoarţa cerebrală este activată 
difuz, iar omul realizează o contemplare generală sau 
aşteptare pasivă. Pe fondul stării de veghe se instalează 
următoareastare; 
b) starea de vigilență — presupune explorarea generală a 
mediului, aşteptarea şi căutarea a ceva încă nedefinit. Ea nu 
are o orientare anume, nu se opreşte asupra a ceva ci 
explorează orice. 

Atenţia este o manifestare a conştiinţei şi nu poate fi 
legată de un anumit proces psihic. Ea nu are un conţinut 
informaţional propriu, fiind prezentă în toate funcțiile 
psihice. Atenţia este o proprietate a conştiinţei, aceea de a se 


focaliza, de a avea o regiune centrală, în raport cu ansamblul 
sesizat, care ocupă o poziţie periferică. 


Atenţia nu trebuie înţeleasă ca fiind statică, ci ca un 


proces, o succesiune de stări cu rol în susţinerea energetică a 
activității psihice. Ea presupune desfăşurarea în timp, 
activarea selectivă, orientarea şi concentrarea proceselor. 


Caracteristicile atenţiei: 

Selectivitatea - asigură extragerea, relevarea acelor 
elemente care vor determina răspunsul operant. 
Aceasta este principala caracteristică a atenției. Din 
multitudinea stimulilor care acționează asupra 
organismului uman numai unii atrag atenția, numai 
unii sunt reflectați cu o deosebită claritate, ceilalți 
rămân în afara atenției, sunt parțial sau total ignorați. 
Ex: organele senzoriale receptează 100 000 de biți pe 
secundă informație. Din această cantitate doar 25 - 
100 biți ajung în conştiinţă. Când citim cu atenție o 
carte, deşi stimulii din ambianță continuă să 
acționeze, nu ne dăm seama de prezența lor. 
Orientarea (direcționarea) - îndreptarea fie către o 
sursă de stimulare sau un stimul prezent, fie către o 
categorie de stimuli a căror operație este aşteptată în 
viitorul apropiat. 

Concentrarea optimă -— presupune concentrarea 
energiei psihonervoase asupra obiectului aflat în 
focarul de conştiinţă, restul obiectelor fiind imprecis 
reflectate. 


II. Formele atenției 
Atenţia nu se manifestă în unul şi acelaşi fel în toate 


activitățile omului. Există forme mai simple şi forme mai 
complexe de atenţie. Deosebim cîteva criterii de clasificare 
a atenţiei. 


I. După direcţia de orientare: 
Internă; 
Externă. 
II. După predominarea relativă a unei activităţi: 

>  Senzorială; 

> Motrică; 

>  Intelectuală. 
Atenţia senzorială este o atenție ce asigură activităţile 
noastre senzoriale conectând toate cele cinci organe de simţ. 
Pe baza ei omul realizează primele reacţii la stimul. Această 
atenţie este îndreptată spre însuşiri separate a obiectelor. 
Atenţia motrică pregăteşte omul către activitate, către o 
anumită operaţie. Ea este strâns legată de atenţia senzorială 
ŞI o urmează. 
Atenţia intelectuală ne permite să ne orientăm în avalanşa 
gândurilor, stărilor interne. Ea este o atenţie interiorizată. Ea 
participă la elaborarea planurilor activității, a 
comportamentului cât şi a deciziilor. 
B. După natura reglajului: 

1. Involuntară; 

2. Voluntară; 

3. Postvoluntară. 

Atenţia involuntară este provocată în mod spontan, 
neintenționat şi fără efort voluntar. Ea este declanşată de 
stimuli: 

- externi: intensitatea deosebită a unui stimul 
(zgomot puternic), noutatea (reclame comerciale), apariţia şi 
dispariția bruscă a unui stimul, mobilitatea unui stimul pe 
fond de stimuli ficşi, gradul de complexitate a stimulului (un 
stimul simplu captează atenţia doar 1-2 minute); 

- interni: interesul pentru un obiect, actualizarea unor 
motive şi trăirea afectivă pozitivă a relaţiei cu obiectul. 
Această formă a atenţiei o întâlnim şi la animale. Ea este în 
general de scurtă durată menţinându-se atâta vreme cât 


durează acţiunea stimulilor care o provoacă, după ce ori 
dispare ori trece în atenţie voluntară. Avantajul ei: nu 
generează oboseală. Dezavantajul: nu este suficientă pentru 
toate felurile de activităţi, şi pentru toate momentele lor. 

Atenţia voluntară este intenţionată, realizată cu efort 
voluntar, autoreglată conştient. Deci această formă de 
atenţie depinde în mare măsură de individ şi de motivațiile 
sale. Fiind autoreglată în mod conştient atenţia voluntară 
este superioară atât prin mecanismele verbale de producere, 
cât şi prin implicaţiile ei pentru activitatea omului. 
Autoreglajul voluntar se realizează: 
prin orientarea intenţionată spre obiectul atenţiei; 
intensificarea activităţii psihice; 
selectivitatea în funcţie de scop; 
inhibarea voită a altor preocupări; 
menţinerea concentrării atenției pe durata 
necesară îndeplinirii activităţii respective. 
Condiţiile ce favorizează atenţia voluntară: 

v stabilirea cât mai clară a scopurilor; 

Y scoaterea în evidenţă a semnificației activităţii şi 

a consecinţelor pozitive ale îndeplinirii ei; 

v stabilirea momentelor activităţii şi sublinierea 

celor dificile; 

v realizarea unei ambianţe favorabile de lucru; 

v eliminarea sau diminuarea factorilor perturbatori. 
Mobilizarea şi concentrarea atenţiei voluntare se poate 
menţine cu ajutorul cuvântului care măreşte valoarea 
semnalizării unor stimuli. 

Avantajul atenţiei voluntare - este eficientă pentru 
orice activitate. Dezavantajul- presupune consum energetic 
generând oboseală. 

Atenţia postvoluntară este o formă superioară de 
manifestare a atenţiei şi este definită ca o formă exersată a 
îmbinării atenţiei voluntare cu cea involuntară. 


n Se ae hu a 


Atenţia voluntară este avantajoasă prin eficienţa ei în toate 
tipurile de activitate, dar datorită menţinerii ei cu preţul unui 
consum energetic ridicat, ea nu se poate manifesta timp 
nelimitat. Exersarea atenţiei voluntare până când aceasta se 
automatizează, într-un anumit grad, transformându-se într- 
un sistem de deprinderi duce la atenţia postvoluntară. 
Atenţia  postvoluntară, bazându-se pe mecanismele 
inconștiente, nu necesită încordare voluntară, obositoare. 
Diferența dintre atenți involuntară şi cea postvoluntară 
constă în aceea că ultima nu apare spontan, ci prin exersare. 


III. Însuşirile atenţiei 
Însuşirile atenţiei sunt definite în psihologie ca 
modalităţi cantitative şi calitative de manifestare a 
atenţiei în diferite situaţii. 


1. Volumul atenţiei desemnează cantitatea de elemente 
asupra cărora se poate orienta şi concentra atenţia simultan. 
Volumul mediu e de 5-7 elemente. 

Factorii ce influenţează volumul atenţiei: 

Instrucţiunile verbale (cât de complete sunt ele); 
Vârsta subiectului; 

Materialul utilizat (cifre, cuvinte, imagini); 
Intensitatea materialului (ce-i colorat mai bine se 
observă); 

Experienţa anterioară; 

Modul de grupare şi structurare a materialului 
structurat. 

Unele profesii cer dezvoltarea deosebită a acestei însuşiri. 
2. Stabilitatea atenţiei se referă la persistenţa în timp a 

fenomen, acțiune. Realizarea ei este relativă, pentru că, prin 
natura funcționării circuitelor nervoase, există cel puțin 3 
scurte întreruperi ale atenției la fiecare minut. Stabilitatea 
atenției creşte odată cu vârsta (la şcolari este de 12-15 


minute, la adulţi de 40-50 minute, sau mai mult) şi este 
favorizată de complexitatea stimulului, natura sarcinii, 
motivaţia pentru acţiunea desfăşurată. 
3. Concentrarea atenţiei presupune focalizarea atenţiei 
asupra unui obiect, proces, acţiune realizată-n paralel cu 
reducerea volumului atenţiei şi crearea unei stări de 
neatenţie faţă de alte elemente a câmpului perceptiv. 
Factorii ce facilitează procesul de concentrare: 

> Importanţa activităţii; 

> Interesul pentru acea activitate; 

> Structurarea bună a activităţii; 

> Antrenamentul special de rezistenţă la factorii 

perturbatori. 

Cauzele scăderii gradului de concentrare a atenţiei: 
Oboseala neuropsihică; 
Dereglarea stării somatice a organismului; 
Stările emotive deprimante; 
Dezinteresul faţă de activitate; 
Insuccesul repetat; 


oase race: 

stresante; 

Excitanţii străini de o intensitate foarte înaltă sau de 
o apariţie neaşteptată. 

4.  Distributivitatea atenției presupune capacitatea 
subiectului de a desfăşura simultan două sau mai multe 
activități cu condiția că cel puțin una din ele să fie 
automatizată. Adică capacitatea de a sesiza simultan 
înțelesul mai multor surse de informații. S-a constatat faptul 
că distribuția e totuşi posibilă când mişcările sunt puternic 
automatizate şi informațiile foarte familiare. De exemplu 
pilotul de avion care este atent la o mulțime de lucruri în 
acelaşi timp: el urmăreşte linia orizontului, cadranele, 
ascultă informația din căşti etc.) Această însuşire îşi 
demonstrează eficiența în desfăşurarea activităților 

complexe. 
5. Mobilitatea sau flexibilitatea atenţiei constă în 
deplasarea şi reorientarea atenţiei de la un obiect la altul, în 
intervalele cerute de desfăşurarea activităţii. Exemplificare: 
un sportiv de performanţă în artele marţiale trebuie să 
dispună de o mare flexibilitate a atenției pentru a se putea 
descurca în lupta cu mai mulţi adversari reali. 
Factorii ce influenţează mobilitatea atenţie: 
>  Particularităţile obiectului, activităţii şi regulile lor; 
> Cazul când activitatea anterioară nu este finisată iar 
subiectului i se cere să treacă la altă activitate; 
> Cazul când noua activitate este mai puţin interesantă 
sau mult prea diferită de activitatea anterioară; 
> Obiectul primar care constituie scopul activităţii n-a 
fost bine observat. 


TEMA: VOINȚA 

PLANUL: 

I. Definirea şi caracterizarea voinței. 
II. Structura şi fazele actelor voluntare. 
HI. Calitățile voinței. 


I. Definirea şi caracterizarea voinței 
Voința este un proces psihic de reglaj superior, care se 
produce la nivelul rațiunii. Ea reprezintă rațiunea în acțiune si 
constituie însuşirea personalității cea mai importantă. 
Shakespeare scria: “Omul este o grădină, iar grădinar în ea 
este voința”.Voința se dezvoltă în condițiile când omul se 
confruntă cu greutăţi, depune eforturi pentru a le învinge. 
Ea se declanşează şi funcționează doar în anumite situaţii. 
Aceste situaţii sunt: 
v Situaţia "Răscruce": omul stă în cumpănă, stă la răscruce, 
are de ales din mai multe alternative una. Calitatea voinţei 
ce se declanşează şi lucrează în această situaţie este 


hotărârea. A fi hotărât înseamnă a lua decizia în termeni 
optimi Şi fără amânări de prisos. Opusul ei e nehotărârea. 

v Situaţia "Presiuni": asupra omului se exercită presiuni ca 
el să ia o anumită hotărâre (fă aşa!) sau să-şi schimbe 
hotărârea deja luată. În această situaţie voinţa lucrează 
printr-o calitate a ei care se numeşte independență. A fi 
independent înseamnă a decide singur ce trebuie de făcut 
şi a rezista la presiuni când ele contravin intereselor 
proprii. Calitatea opusă este sugestibilitatea. 

v Situaţia "Obstacole ". Decizia e luată de a înfăptui un 
lucru, omul a început să realizeze scopul, dar în cale îi apar 
diferite obstacole de ordin extern şi intern. Calitatea voinţei 
care asigură ducerea la bun sfârşit lucrul început în ciuda 
tuturor obstacolelor se numeşte perseverenţă. 
Exemplu:istorioara despre cele două broscuţe. 

v Situaţiile extreme: accident, cutremur de pământ etc. Pentru 
ca omul să acţioneze cu rațiune în aceste situaţii, trebuie 
activată calitatea voinţei care se numeşte stăpânire de sine 
(sânge rece). Lipsa acestei calități are drept consecinţă 
panica. 

v Situaţiile de frustrare (nedreptăţire, zădărnicirea planurilor). 
Calitatea voinţei necesară este răbdarea. 

V Situaţia de pericol: este ameninţată existenţa omului, onoare 
lui, cariera etc. Apare frica. Pentru a lupta cu frica este 
necesar curajul. El neutralizează frica şi îi permite omului 
să săvârşească faptele pe care i le dictează rațiunea, dar 
nu frica. 

Voința se defineşte ca un proces psihic complex de 
reglaj superior, realizat prin mijloace verbale şi constă în 
acţiuni de mobilizare şi concentrare a energiei 
psihonervoase în vederea învingerii obstacolelor şi atingerii 
scopurilor conştient stabilite. 

Voința se manifestă nu numai prin pregătirea, 
declanşarea şi coordonarea acțiunilor, dar şi prin amânarea sau 


reținerea (blocarea) lor, în pofida unor incitaţii puternice din 
afară sau din interior (rezistenţa la tentaţii sau abţinerea de a 
riposta agresiv la o insultă sau jignire). Voința este orientată nu 
numai spre exterior, spre înfrângerea dificultăților din afară, ci şi 
spre interior, spre stăpânirea şi controlul propriilor porniri 
impulsive, stări afective, stări de motivaţie activate a căror 
satisfacție în momentul sau situația dată nu este posibilă. 
Formarea şi dezvoltarea mecanismului reglajului voluntar sunt 
impuse şi de necesitatea punerii şi ţinerii în acord a 
comportamentului cu exigenţele şi normele vieţii sociale. 
Caracteristicile psihologice ale voinţei: 

Se elaborează o dată cu şi prin întregul sistem psihic (de 
aceea apare ca o capacitate şi o calitate a personalităţii în 
acţiune) fiind chiar o trăsătură de personalitate. 

% Efortul voluntar este implicat atât în inițierea 
cît şi în frânarea/amânarea activităţii, fiind necesar în 
ambele cazuri. 

% Efortul voluntar presupune mobilizarea resurselor 
fizice, intelectuale şi emoţionale, prin intermediul 
activităţii verbale (al cuvântului). 

** Efortul voluntar este trăit ca tensiune şi încordare (nu 
se confundă cu încordarea musculară şi efortul fizic). 

s% Încordarea voluntară este limitată — urmează 
momente de oboseală fizică, dar mai ales nervoasă; 
(relaxare, activitate şi odihnă). 

% Intensitatea efortului voluntar reflectă obstacolul 
care apare în calea realizării scopului. 

Deosebim:  *subaprecierea  obstacolului = efort 
voluntar insuficient, eşec; *supraaprecierea 
obstacolului = efort voluntar supradozat, succes, dar 
cu mare consum de energie psihonervoasă, inclusiv, 
oboseală. 


% Voința întreţine legături cu toate procesele psihice (în 
primul rând, cu gândirea şi imaginaţia), ele sunt 
reglate voluntar şi dirijate conştient. 


II. Structura si fazele actelor voluntare 

Reglarea voluntară a activităţii se face în condiţiile 
strânsei legături cu toate celelalte procese psihice şi, în 
primul rând, cu gândirea şi imaginaţia. Înainte de a fi efectiv 
realizate, acţiunile voluntare sunt gândite, întocmite raţional 
şi orientate spre scopuri proiectate imaginativ. Într-o 
activitate voluntară, bine reglată, toate componentele ei 
(informaţiile, operaţiile, capacităţile etc.) sunt concentrate şi 
direcționate spre atingerea scopului. Totodată, voinţa 
intervine în oraganizarea şi dirijarea tuturor proceselor şi 
stărilor psihice care se integrează într-o activitate voluntară. 
În condiţiile reglajului voluntar, percepţia spontană se 
transformă în observaţie. Memoria se realizează în forma ei 
voluntară, iar cea involuntară îi este subordonată. Îndeosebi, 
în momentele dificile intervine atenţia reglată voluntar, iar 
gîndirea are în momentele ei productive de vârf o dirijare 
conştientă şi voluntară remarcabilă, ceea ce nu anulează 
prezenţa unor momente de desfăşurare automatizată. 
Reglajul asupra proceselor afective, generat de desfăşurarea 
activităţii, se poate face, în două direcţii: 

a) în concentrarea energiei afective şi unificarea ei cu cea 
voluntară, atunci când ele sunt convergente ca sens; 

b) ca rezolvare a unor conflicte emoţionale, reprimînd o 
tendinţă afectivă în favoarea aceleia care merge în direcția 
scopului. 

Astfel, pregătirea unui examen este o activitate 
complexă, cu nenumărate obstacole. Ea generează emoţii şi 
sentimente diverse: satisfacţii intelectuale, certitudeni, 
plăcerea efortului intelectual, dar şi îngrijorarea, nelinişte, 
teamă de eşec şi chiar frustrare de preocupări de 


divertisment. Acestea din urmă pot perturba activitatea prin 
sporirea nejustificată de eforturi, care duc la oboseală 
prematură, prin întîrzierea activităţii sau abondonul ei. Frâna 
voluntară trebuie să se manifeste în sensul diminuării sau 
chiar reprimării lor. În cadrul acţiunilor umane complexe se 
desprind anumite faze: 


1. 


4. 


5. 


Actualizarea unor motive care generează anumite 
scopuri şi orientarea preliminară spre ele. În această 
fază sunt 3 momente: *reglaj voluntar — la început 
— se manifestă ca orientare făcută pe baza legăturii 
dintre motiv şi scop — rămâne numai la nivel de 
dorinţă; *intenţia de a realiza acel scop, formulat 
verbal, prin limbaj interior; *se construieşte un plan 
mintal al rezolvării acţiunii. 

Lupta motivelor (apariția mai multor motive 
/scopuri). Unele sunt atrăgătoare şi cu satisfacţii 
imediate, altele mai puţin tentante, dar cu 
perspective în viitor. 

Luarea hotărârii- reprezintă urmarea unei decizii, 
adică alegerea unui motiv şi scop care se face prin 
inhibarea/amânarea altora. Momentul deciziei poate 
fi uneori dramatic, omul trăind afectiv situațiile 
implicate (+sau—). În actul deciziei sunt implicate şi 
trăsături de personalitate: nivel de aspirații, 
temperament, dorinţe. 

Executarea hotărârii luate, ce înseamnă realizarea 
efectivă a planului şi atingerea reală a scopului. 
Verificarea rezultatului obținut şi formularea unor 
concluzii valoroase pentru activitatea viitoare. 


În structura activităţilor complexe intră, cu necesitate, 
anumite deprinderi care se desfăşoară automatizat, însă 
reglajul de ansamblu nu lipseşte. El se manifestă ca alegere 
a deprinderilor, înlăturarea lor, corectarea lor dacă devine 
necesar. 


III. Calitățile voinţei 

- Puterea voinţei - se referă la intensitatea efortului prin 
care omul îşi dă seama de inevitabilitatea greutăților, 
motivând încordarea voluntară. Opusul puterii este 
slăbiciunea care constă în scăderea efortului voluntar cerut 
(de aici insuficienta adaptare şcolară, profesională, 
familială); 

- Perseverenţa voinţei - realizarea efortului voluntar pe o 
perioadă lungă de timp,chiar în condiții aparent dificile. 
Perseverenţa este susținută de valoarea scopului, încrederea 
în forțele proprii şi aprecierea lucidă a împrejurărilor. 
Opusul  perseverenţei este încăpăţinarea, o însușire 
negativă a voinţei (scop mărginit, ambiţie de a nu reveni 
asupra unei decizii, inerție şi lipsă de flexibilitate în 
gândire); 

- Independenţa volitivă constă în luarea de  hotărîri pe 
cont propriu (cunoaşterea consecinţelor şi rezultatelor 
corelate cu responsabilităţile personale, atitudine critică faţă 
de sine dar şi de alţii, deliberarea de a lua hotărâri în baza 
unor analize proprii). Opusul independenței este 
sugestibilitatea (independență greşit înțeleasă, îngustă şi 
unilaterală) E 
- Promptitudinea deciziei se referă la rapiditatea şi 
operativitatea  deliberării în situații complexe şi urgente, 
adoptând hotărâri potrivite, adecvate.Opusul promptitudinii 
este nehotărârea (oscilaţii îndelungate şi nejustificate între 
mai multe motive, scopuri, căi şi mijloace). 


TEMA: AFECTIVITATEA 
PLANUL: 

I. Definirea şi caracterizarea afectivității. 
II. Proprietățile proceselor afective. 

III. Funcţiile afectivității. 

IV. Clasificarea trăirilor afective. 


I. Definirea şi caracterizarea afectivității 

Afectivitatea este o componentă fundamentală a 
psihicului uman, la fel de prezentă în comportamentul şi 
activitatea noastră cotidiană ca şi cogniția. Nu întâmplător, 
analiza psihologică s-a învârtit întotdeauna în jurul relației 
rațiune - emoție cu exagerările cunoscute — în direcția 
supraestimării raţiunii şi subestimării afectivității sau în 
direcția  supraestimării rolului trăirilor emoţionale şi 
subestimării rolului rațiunii. Realitatea psihologică a omului 
este de aşa natură că nici una din cele două componente ale 
ei nu poate fi eliminată fără a-i provoca o mutilare gravă. 
Modelul ideal al omului ar fi acela în care ambele 
componente să atingă niveluri de dezvoltare cât mai înalte şi 
să se echilibreze reciproc: câtă gândire, atâta şi sentiment, 
cât sentiment atâta şi gândire. 

Afectivitatea este ansamblul de procese psihice care 
reflectă relaţiile dintre subiect şi obiect sub formă de trăiri 
interne subiective de o anumită intensitate şi de o anumită 
durată, raportul dintre dinamica evenimentelor 
motivaționale sau a stărilor proprii de necesitate şi dinamica 
evenimentelor din plan obiectiv extern. Sau afectivitatea 
este rezultatul confruntării dintre motivaţia individului şi 
realitate. 

Din definiţie reiese legătura afectivității cu motivaţia 
pentru că, atunci când necesitățile noastre ne sunt 
îndeplinite, vom avea trăiri afective pozitive: bucurie, 
încântare; dimpotrivă, atunci când ele nu ne sunt îndeplinite, 
vom avea trăiri afective negative: supărare, necaz, 
nemulțumire, iar toate acestea, devin nişte factori stresori 
foarte puternici şi agresivi, care de cele mai multe ori duc la 
îmbolnăviri destul de grave şi asta, din cauza deteriorării 
sistemului imunologic prin trăirea acestor stări negative. 

Deseori, dacă reflectăm asupra cauzelor trăirilor 
noastre afective, constatăm că ele se datorează unor 


trebuințe ce sunt în curs de satisfacere, susținându-ne 
acţiunile: sunt mulțumit în timp ce mănânc (îmi satisfac 
trebuinţa de hrană), sunt bucuros atunci când mă apreciază 
profesorul (îmi satisfac trebuinţa de stimă), sunt încântat în 
timp ce vizitez o expoziţie de artă (îmi satisfac trebuinţa 
estetică) sunt supărat atunci când caut să fac rost de bani şi 
nu găsesc (trebuinţele materiale sunt în acţiune) etc. 

Caracteristicile proceselor afective: _* afectivitatea are o 
mare importanţă energetică - în anumite situaţii noi sau cu 
factori perturbatori, mijloacele intelectuale sunt necesare, 
dar nu suficiente pentru rezolvarea problemei. Este necesară 
o redistribuire energetică a organismului: detensionarea sau 
tensionarea individului; *  afectivitatea este rezultatul 
confruntării dintre motivaţia individului şi realitatea 
înconjurătoare - satisfacerea generează mulțumire, 
entuziasm, bucurie, iar nesatisfacerea sau contrazicerea 
generează neplăcere, nemulțumire, tristețe; * relaționarea cu 
obiectele, evenimentele , fenomenele este însoțită de 
formarea unor atitudini; * afectivitatea întreține legături cu 
toate procesele psihice; * în procesele afective pe primul 
plan se află nu obiectul (evenimentul), ci valoarea şi 
semnificația pe care o are pentru subiect p/u acest obiect 
(eveniment). Iată de ce unul şi acelaşi obiect produce stări 
afective diferite unor persoane diferite, chiar la aceeaşi 
persoană, în momente diferite, un acelaşi obiect produce 
stări afective diferite. * în procesele afective, omul 
reacționează cu întreaga ființă, afectivitatea fiind o reacție 
concomitent organică, psihică, şi comportamentală. 


II. Proprietăţile proceselor afective 
I. Polaritatea - se referă la tendința lor direcțională în individ 
de a gravita în jurul polului pozitiv sau negativ şi apare ca 
urmare a satisfacerii sau nesatisfacerii trebuințelor sau 
aspirațiilor (momentan sau de durată). Procesele afective 


sunt bipolare, bucurie — tristețe; iubire — ură; 
II. Intensitatea - exprimă forţa, tăria şi, profunzimea cu care 
se instalează la individ procesul afectiv. Trăirea afectivă 
poate fi intensă, foarte sau mai puţin intensă, în funcție de 
valoarea afectivă a obiectului, de semnificația lui precum şi 
de capacitatea afectivă (psihoenergizantă) a subiectului. 
III. Durata - este legată de întinderea, persistenţa în timp a 
semnificației pentru subiect a factorului afectogen. Un 
sentiment poate dura un an sau toată viața. 
IV. Mobilitatea - exprimă trecerea rapidă de la o trăire 
emotivă la alta, de la stadiul primar ca trăire nespecifică de 
incertitudine, la stadiul secundar, ca trăire specifică. Ea se 
referă la trecerea de la emoție la sentiment sau de la 
sentiment la sentiment (de la dragoste la ură şi invers). 
Mobilitatea presupune trecerea numai în conditii de 
necesitate. 

V. Expresivitatea - este de diferite nivele şi constă în 
capacitatea de exteriorizare (de a fi văzut — citit — simţit). 
Exteriorizarea poartă denumirea de expresie emoţională. 
Comportamentul emotiv, aflat în raport biunivoc cu centrii 
şi stările interne poate activa sau depresa (descărca) 
tensiunea internă. Cele mai cunoscute expresii emoţionale 


sunt: mimica — participă elementele mobile ale feţei; 
pantomimica — participă tot corpul (ţinuta, mersul, 
gesturile), modificările de natură vegetativă — ritmul 


respirației, pulsul, tonusul muscular etc.; schimbarea vocii — 
ritmul vorbirii, intonaţia etc. 

Expresiile emoționale nu sunt izolate unele de altele, 
ci se corelează şi se subordonează stărilor afective, dând 
naştere la ceea ce se numeşte conduita emoțional-expresivă 
(de ex., a tristeţii, a bucuriei etc.) Ele îndeplinesc roluri 
importante în comportamentul omului: 


y rol de comunicare — se face cunoscută în exterior 
starea afectivă trăită de o persoană sau cea pe care ea 
doreşte ca ceilalți s-o perceapă; 

4 rol de influențare a conduitei altora în vederea 
săvârşirii unor acte — utilizarea socială a expresiilor 
emoționale cu un anumit scop, adică pentru a obține ceva 
(o persoană plânge p/u a impresiona etc.); 

V rol de autoreglare în vederea adaptării mai bune la 
situațiile cu care ne confruntăm (plângem în situaţiile 
triste, râdem în cele vesele etc.); 

v  roldecontagiune —de a transmite şi de a trezi reacţii 
similare altor persoane; 

v rol de accentuare sau diminuare a însăşi stării 
afective — plângând ne putem „descărca”, elibera sau, 
dimpotrivă, „încărca” afectiv. 

VI. Subiectivitatea — vizează raportul individual dintre 
individ şi evenimentele ambianţei. 


III. Funcţiile afectivității 
1. Funcţia reflexivă. Trăirile afective reflectă nu obiectul, nu 
relaţia în sine, ci relaţia integrată şi subordonată situaţiilor şi 
«împrejurărilor de viaţă» extrem de concrete şi de 
diferenţiate între ele. 
2. Funcţia adaptiv - reglatorie — vizează organizarea sau 
dezorganizarea conduitei umane în funcție de gradul de 
intensitate a procesului afectiv şi de factorii situaționali. 
3. Funcţia de susţinere energetică a activităţii — presupune 
furnizarea de către procesele afective a energiei necesare 
formării şi operării cu produsele psihice (imagini, 
reprezentări etc.). 
4.Funcţia evaluativă — presupune relevarea de către emoţii a 
unor relaţii dinamice şi valorice dintre subiect şi obiect. 
5. Funcţia motivaţională - presupune acapararea şi realizarea 


funcției de motiv. Afectul/dispoziţia se impune ca o forță, ca 
un impuls care urmează să fie convertit într-o acţiune. 

Procesele afective, privite în ansamblu, îndeplinesc 2 
categorii de roluri, dar în condiţii diferite: 

v dezorganizează conduita când sunt foarte intense 
(pentru că organismul nu şi-a elaborat încă 
modalităţile comportamentale adecvate): stările de 
groază, de furie, de ură; 

v organizează conduita când au intensitate normală 
(medie) şi când organismul are deja elaborate 
modalități comportamentale adecvate situației 
respective. 


IV.Clasificarea trăirilor afective 

Punând la bază un şir de criterii de clasificare a 
procesele afective ca intensitatea, durata, gradul de 
conştientizare, formele motivaționale din care izvorăsc 
identificăm următoarele forme ale proceselor afective: 
A. Procese afective primare 
Caracterizare: 

- sunt înnăscute şi spontane; 

- sunt slab organizate (mai aproape de biologic- 
instinctiv, şi mai puţin elaborate cultural — în societate); 

- tind să scape controlului conştient, rațional. 
1. Tonul afectiv al proceselor de cunoaştere — reacțiile 
emoționale ce însoțesc şi colorează afectiv orice act de 
cunoaştere. 
Ex. o senzaţie, o amintire, un gând trezesc în noi şi stări 
afective (de plăcere sau neplăcere). 
2. Trăirile afective de provenienţă organică sunt trăirile 
cauzate de buna sau proasta funcţionare a organelor interne. 
Ex: conflictul dintre organele interne şi starea de boală, în 
boli pulmonare — iritarea. 


3. Afectele sunt forme afective simple, primitive şi 
impulsive, intense şi violente, de scurtă durată, cu apariție 
bruscă şi desfăşurare impetuoasă. 

Ex: groaza, frica, spaima, accesul de râs sau plâns 
zgomotos, etc. 

Sunt însoțite de o expresivitate bogată şi uneori se manifestă 
necontrolat (putând genera acte necugetate). Controlul 
conştient nu este total exclus — omul este considerat 
responsabil de acţiunile sale. 

B. Procese afective complexe 

Beneficiază de un grad mai mare de conştientizare şi 
intelectualizare. 

1. Emoţiile curente - forme afective de scurtă durată, 
active, intense, provocate de însuşirile separate ale 
obiectelor, cu caracter situativ, cu desfăşurare calmă sau 
tumultoasă, cu orientare bine determinată (spre un obiect 
sau persoană). Ex.: simpatia, antipatia, bucuria, tristeţea, 
plăcerea, dezgustul. Emoţiile traduc un specific al relaţiilor 
subiectului cu un obiect sau o situație, deşi au un caracter 
situațional. Ele pot fi declanşate de o împrejurare reală sau 
imaginară. Intensitatea lor este foarte variată: vagă, mijlocie, 
foarte mare. În cazul celor din urmă vorbim de emoţii şoc. 
Există 4 emoţii şoc, tipice: furia, frica/teroarea, tristeţea în 
forma sa acută (disperarea) şi bucuria explozivă. Aceste 
emoţii sunt o categorie aparte de stări afective datorită 
intensității lor deosebite şi exteriorizării lor puternice prin 
diferite expresii emoţionale, modificări fiziologice şi reacţii 
slab controlate. Ele apar când există o stare de tensiune 
nervoasă acumulată şi intervine brusc o situaţie neaşteptată. 

Furia. Tabloul: înroşirea feţei, vinele feţei şi a gâtului se 
îngroaşă, ochii ies din orbite şi se injectează, pulsul se 
accelerează, persoana gâfâie, începe să urle, gesticulează, 
uneori aruncă cu unele obiecte. 


Frica (când apare brusc un mare pericol). Tabloul: ochii larg 
deschişi cu pupile lărgite fixând dezastrul, părul se face 
măciucă, apar borboane de sudoare pe faţă, se declanşează 
un tremur, muşchii devin rigizi, se contractă convulsiv, se 
fac gesturi de îndepărtare, izbucneşte un strigăt de teroare, 
persoana fie înlemneşte fie o ia la fugă disperată. Frica poate 
provoca un stop cardiac fatal. 

Disperarea (cauzată de moartea neaşteptată a unei persoane 
dragi, inundația casei etc). Tabloul: paloarea feţei, 
sprincenele devin oblice, faţa se alungeşte, colţurile gurii se 
lasă în jos, apar cute pe frunte, privirea devine ştearsă, inima 
ŞI respirația îşi încetinesc ritmul, persoana suspină, 1 se 
înmoaie picioarele, apar tremurul şi senzaţia de frig. 

Bucuria explozivă. Tabloul: sare-n sus, dansează, bate din 
palme, râde din toată inima, bătăile inimii 1 se accelerează, 
statura se îndreaptă, faţa se îmbujorează, ochii sticlesc. 

2. Emoţiile superioare — forme afective legate de 
activitatea pe care o desfăşoară individul. Pot să apară în 
activitățile intelectuale, reflectarea frumosului din realitate, 
realizarea comportamentului moral. De obicei presupun 
acordări de semnificaţii activităţilor desfăşurate. Spre 
deosebire de afecte ele se supun mai mult învățării. 

3. Dispoziţiile afective sunt stări difuze, cu intensitate 
variabilă şi durabilitate relativă. Au o orientare vagă (în timp 
ce emoţiile - precisă). Deşi nu prea ne putem da seama, ele 
totuşi au o cauză (ex. suntem bine sau prost dispuşi fără să 
ştim de ce). Dispoziţia poate fi pozitivă (fond optimist) sau 
negativă (fond pesimist). Dacă dispoziţiile se repetă (mai ale 
în adolescenţă), ele se pot transforma în trăsături de caracter. 
C. Procese afective superioare 

Caracterizare: 

depăşesc prin conţinutul şi structura lor stările emotive 
pasagere, ele ţin de personalitate; 


V se caracterizează printr-o mare restructurare şi raportare 
valorică, situată la nivel de personalitate şi nu la nivel de 
obiect (ca acelea primare) sau de activitate (ca acelea 
complexe). 

1. Sentimentele sunt trăiri afective intense, de lungă durată, 
relativ stabile, specific umane, condiţionate social-istoric. 

Prin gradul lor de stabilitate şi generalitate, iau forma unor 
atitudini afective, care se păstrează multă vreme, uneori 
chiar toată viaţa. Datorită stabilității lor, putem anticipa 
conduita afectivă a individului. Sentimentele ca dragostea, 
ura, invidia, gelozia, îndoiala, recunoştinţa, includ elemente 
de ordin intelectual, motivaţional, voluntar şi caracterizează 
omul ca personalitate. Sentimentele se formează prin 
repetarea unor emoții mai simple de acelaşi sens. De 
exemplu, sentimentul de iubire față de o persoană ia naştere 
prin cumularea unor emoţii produse de: înfăţişarea sa fizică, 
cinstea, modestia, simţul umorului, pe care i le descoperim 
treptat, ajungând ca, la un moment dat, să ne dăm seama că 
ne-am îndrăgostit! Uneori, o persoană ne poate provoca o 
emoție atât de intensă care se menţine în timp, încât ne face 
să credem că ne-am "îndrăgostit" la prima vedere, 
(sentiment care poate să dispară la o a doua vedere sau la o 
analiză mai atentă). Acesta însă nu poate fi considerat un 
sentiment întrucât nu a trecut "proba timpului”. Căci 
ulterior primei întâlniri, persoana ne poate provoca emoţii 
negative care o "strivesc" treptat pe cea pozitivă iniţială şi 
putem să ajungem astfel la indiferență sau chiar la un 
sentiment negativ (ură, dispreţ). Sentimentul de iubire este 
foarte complex; el provine şi se întreţine prin satisfacerea 
unui număr cât mai mare de trebuințe care sunt 
interdependente (piramida trebuinţelor — de Maslow). De 
aceea, într-un cuplu, sentimentul de iubire al unui partener 
față de celalalt de sex opus nu poate fi întreținut la infinit 
numai prin satisfacerea trebuinţei sexuale ci şi a celorlalte: 


de securitate, de respect, de cunoaştere, etc. Atunci când 

unul sau ambii parteneri sunt agresivi, îşi adresează acuze, 

ignoră statutul celuilalt în cadrul cuplului, nu se dezvăluie 

faţă de celalalt, etc, ei nu-şi vor satisface trebuinţele mai sus 

menţionate; în acest caz, trăirile afective negative rezultate, 

vor fi insuportabile şi cei doi se vor îndepărta unul de 

celalalt. 

Sentimentele pot fi: 

v intelectuale - apar în procesul cunoaşterii: curiozitatea, 
mirarea, îndoiala, dragostea de adevăr; 

v estetice - apar în procesul reflectării frumosului din 
natură, viaţă: admiraţia, extazul; 

Y morale - reflectă atitudinea faţă de bine sau rău, faţă de 
conduita proprie sau a semenilor: patriotism, datorie. 

2. Pasiunile - sentimente cu o orientare, intensitate, grad de 

stabilitate şi generalitate foarte mare, antrenând întreaga 

personalitate. 

Immanuel Kant: spre deosebire de emoţii care acţionează ca 

"o apă ce rupe digurile”, pasiunile acţionează "ca un torent 

care îşi scobeşte din ce în ce mai mult albia”. 

Dacă emoția este pasageră, simplă, dezorganizată, pasiunea 

este durabilă, complexă, organizată (în tipologiile de 

personalitate, emotivul şi pasionatul formează tipuri 

distincte, primul fiind exploziv, un foc de artificii, celălalt 

constant, un fel de bec ce luminează tot timpul). Pasionatul 

caută (produce) mereu motive de nelinişte, prilejuri de a fi 

activ. Patimile, viciile sunt pasiuni negative, cele pozitive 

fiind virtuțile. 


TEMA: ACTIVITATEA UMANĂ 
PLANUL: 

I.Aspecte psihologice ale activităţii umane. 
II.Structura activităţii umane. 

III.Formele activităţii. 


I. Aspecte psihologice ale activităţii umane 

Activitatea reprezintă interacţiunea subiectului cu 
lumea, interacţiunea în care se realizează o atitudine sau alta 
a omului față de lume, faţă de ceilalţi oameni. Într-o altă 
accepţiune putem afirma că activitatea este un proces ce 
realizează o anumită relaţie a omului faţă de lume şi 
corespunde unor trebuinţe specifice. Prin activitate se 
exprimă însăşi esenţa omului ca ființă suverană bio-psiho- 
socio-culturală. Omul ca ființă activă si dinamică, inițiază, 
organizează, planifică, explorează, se implică, participă, 
perfecționează, asimilează informaţii, produce si creează 
obiecte noi, se  autorealizează. Pentru realizarea 
corespunzătoare a acestor demersuri el se servește de o 
categorie de instrumente psihice cuprinse în noţiunea 
generală de activități psihice. 
Specific pentru activitatea umană este că dispune de 
conştiinţa scopului, este motivată, operează cu instrumente 
construite de om, este perfectibilă şi creativă. Atât nevoia de 
activitate a individului, cît şi modalităţile prin care este ea 
satisfăcută sunt determinate istoric şi cultural. 

Importanţa activităţii în viaţa omului este enormă. 
Prin activitate omul produce modificări în condiţiile 
obiective externe, în propriile lui stări interne, în relațiile cu 
mediul. Fiinţa umană îsi realizează ideile, îsi satisface 
aspiraţiile, îsi construieşte noi planuri, anume, în activitate. 
Prin activitate omul se adaptează condițiilor interne si 
externe la un nivel din ce în ce mai înalt. Dat fiind faptul că 
activitatea este atât cauză, cât si efect al dezvoltării 
psihosociale a omului, ea este resimțită ca o adevărată 
nevoie psihică, ca o cerință imperioasă a integrității ființei 
lui. 

II.Structura activităţii umane 

Elementele componente structurale în activitatea 

umană sunt: mişcările sau actele, operaţiile şi acţiunile. 


Toate acestea sunt organizate ierarhic, iar funcționalitatea, 
structurarea, subordonarea şi integrarea lor permit 
satisfacerea unor necesități într-un sistem funcțional 
ierarhic. 

I. Mişcările (sau actele efectorii) sunt cele mai simple 
elemente constitutive ale activității, actele de răspuns la 
influenţele mediului. Sunt subordonate operatiilor. Ele sunt 
considerate ca mecanisme variabile, fără un conţinut 
determinant. În activitatea fizică domină mişcările 
musculare, iar în cea psihică domină un demers intern 
neuropsihic (limbajul interior este un exemplu de unitate 
dintre cele două categorii de mişcări). 

II. Operaţiile, sunt subordonate acţiunilor şi mijloacelor de 
realizare a acestora. Din punct de vedere psihologic 
operaţiile nu dispun nici de scop, nici de motivaţie proprie, 
tocmai datorită subordonării lor acțiunilor. Aceleaşi operaţii 
(apucare, separare, eliminare etc.) au caracter mai 
generalizat şi pot deservi multiple scopuri şi diverse acțiuni. 
HI. Acţiunile sunt cele mai complexe elemente şi mari 
subunități ale activității fiind constituite, la rîndul lor din 
şiruri de operaţii şi mişcări; sunt subordonate activităţii si nu 
dispun decât de o independenţă relativă în raport cu ea. În 
plan psihologic, acțiunile se caracterizează prin 
necoincidența scopului si motivului, în sensul că dispun de 
un scop propriu, dar nu si de o motivație proprie, cea din 
urmă fiind preluată de la activitate. Citirea unui conspect, în 
vederea susținerii examenului la psihologie, spre exemplu, 
constituie acțiuni, deoarece ele se subordonează activității 
de pregătire a examenului. Rezultatele obținute prin acțiune 
nu reprezintă scopul final, ci unul parțial în realizarea celui 
final al activității. Nu au întotdeauna un caracter conştient, 
voluntar, dar nici involuntar cum sunt acțiunile impulsive. 
Acţiunile pot fi: simple sau complexe, după gradul lor de 
complexitate. 


III. Formele activităţii 

Se cunosc mai multe forme de clasificare, în funcţie 
de anumite criterii: 
*după natura produsului, activitatea poate fi: 
- predominant materială; 
- predominant spirituală (intelectuală). 
*după procesul psihic implicat în realizarea ei poate fi: 
- cognitivă; 
- afectivă; 
- volitivă. 
*după locul ocupat în sistemul relațiilor individului: 
- principală (dominantă); 
- secundară (subordonată). 
*după evoluţia sa ontogenetică poale fi: 
Joc; învăţare didactică; muncă productivă;comunicare; 
creaţie. 
* după gradul de conştientizare a comportamentelor: 
- în întregime conştientă (voinţă); 
- cu comportamente automatizate. 


TEMA: SISTEMUL DE PERSONALITATE 
PLANUL: 

I. Personalitatea umană ca sistem bio-psiho-socio-cultural. 
II. Temperamentul — latura dinamico-energetică a 
personalităţii. 

III. Aptitudinile — latura instrumental-operaţională a 
personalităţii. 

IV. Caracterul — latura relațional-valorică a personalităţii. 


I. Personalitatea umană ca sistem bio-psiho-socio- 
cultural 


Termenul de personalitate denumeşte ființa umană 
considerată în existenţa ei socială şi înzestrarea ei culturală. 
Personalitatea este, la nivelul omului integral, un sistem bio- 
psiho-socio-cultural, ce se constituie fundamental în 
condiţiile existenţei şi activității din primele etape ale 
dezvoltării individuale în societate. 

Personalitatea este subiectul uman privit în cele 4 
ipostaze (înfăţişări) ale sale: 

1) subiect pragmatic, al acţiunii (homo faber), cel ce 
transform lumea şi tinde să o stăpînească; 

2) subiect epistemic al cunoaşterii (homo sapiens), cel ce 
ajunge la conştiinţa de sine şi de lume, intrucât beneficiază 
de cunoştinţe şi participă la procesul gigantic şi nelimitat de 
cunoaştere realizat de omenire; 

3) subiect axiologic, purtător şi generator al valorilor (homo 
valens); acea fiinţă care fără a se rupe de natură a depăşit-o 
totuşi pe aceasta şi a intrat sub imperiul culturii, deci a 
valorilor adevărului, binelui şi frumosului, călăuzindu-se 
după semnificaţii, credinţe şi idealuri, conferind un sens 
superior propriei vieţi; 

4) subiect social (homo socius), omul este un produs 
sociocultural, dar  determinările sociale, exercitate 
concentric asupra individului în dezvoltarea sa, sunt menite 
nu să producă o simplă piesă din agregatul social, ci un 
subiect care, fiind înarmat cu mijloacele acțiunii, cunoaşterii 
şi valorificării, să devină tot mai mult un participant la 
activitatea şi viața socială, un factor activ care să contribuie 
la istorie. 

Personalitatea este întotdeauna unică şi originală. 
Aceasta întrucât fiecare porneşte de la o zestre ereditară 
unică singulară (numai gemenii univitelini posedă eredități 
identice) şi mai departe în câmpul existenței sociale 
concrete, fiecare străbate un drum (labirint) anume, 
încercând o serie de variate experiențe, desfăşurând diferite 


activităţi şi intrând în anumite relaţii, toate având anumite 
afecte asupra cursului dezvoltării şi construirii edificiului de 
personalitate, aşa cum nu există într-un pom două frunze 
identice, tot aşa este cu desăvirşire imposibil, ca la nivelul 
de supremă complexitate pe care-l prezintă personalitatea să 
existe doi oameni identici. În realitate, fiecare om are un 
mod propriu şi concret, irepetabil de a fi, de a gândi şi 
simţi. În detalii, totdeauna sunt deosebiri între oameni. Şi 
totuşi între oameni nu sunt numai deosebiri, ci şi asemănări. 

Termenul de individ semnifică, caracterul de sistem 
al organismului pe latura indivizibilităţii acestuia. Este deci 
o unitate vie care nu poate fi dezmembrată fără a-şi pierde 
identitatea. Individ este orice organism, inclusiv omul. 
Termenul nu desemnează decât o prezenţă şi nu cuprinde 
descripţii sau evaluări. 

Individualitatea este individul luat în ansamblul 
proprietăţilor sale distinctive şi originale, fiecare om dispune 
de individualitatea sa de care trebuie să se ţină seama. 

Termenul de persoană specifică prezența 
umanului. Nu sunt persoane decât oamenii. Însă nu se 
precizează vârsta, ocupația, valoarea etc., e folosit, cu 
pregnanță, în statistic. 

Personalitatea, simetrică cu individualitate, este un 
concept care cuprinde întreg sistemul atributelor, structurilor 
şi valorilor de care dispune o persoană. Termenul de 
personalitate implică şi evaluări privind calitățile personale, 
rolurile şi statusurile de care dispune respectiva persoană. 

Termenul de personalitate include într-un sitem 
unitar atât temperamentul, aptitudinile si caracterul omului. 


II. Temperamentul - latura dinamico-energetică a 
personalităţii 
Temperamentul este ansamblul de însuşiri care 
determină dinamica (viteza) şi energia cu care produce 


activitatea si reprezintă latura dinamico-energetică a 
personalității. Etimologic, temperament inseamnă amestec. 
Este latura dinamico-energetică a personalităţii. Psihologul 
roman Nicolae Mărgineanu a considerat că temperamentul 
caracterizează forma manifestărilor noastre şi, de aceea, l-a 
definit drept aspectul formal al afectivității şi reactivităţii 
motorii specifice unei persoane. 

Există mai multe tipologii ale temperamentului, 
această problemă fiind o preocupare constantă de-a lungul 
istoriei şi evoluției ştiinţei. 

Tipologia lui Hipocrate 

Prima încercare de identificare şi explicare a 

tipurilor temperamentale o datorăm medicilor Antichității, 
Hipocrate (400 î.e.n.) şi Galenus (150 e.n.). 
În concordanţă cu filosofia epocii, care considera că întreaga 
natură este compusă din patru elemente fundamentale - aer, 
pământ,foc şi apă - aceştia au socotit că predominanţa în 
organism a uneia dintre cele patru „umori” (hormones): 
sânge, flegmă, bila neagră şi bila galbenă, determină 
temperamentul. Pe aceasta bază se stabilesc cele patru tipuri 
clasice de temperament: sangvinic, flegmatic, melancolic si 
coleric. 

Colericul este energic, neliniştit, impetuos, irascibil, 
uneori impulsiv şi îşi risipeşte energia. El este inegal în 
manifestări. Stările afective se succed cu rapiditate. 
Oscilează între entuziasm şi decepţie, are tendinţă de 
exagerare în tot ceea ce face. Este o persoană foarte 
expresivă,uşor „de citit”, gândurile şi emoţiile i se succed cu 
repeziciune.Are tendinţa de dominare în grup şi se dăruieşte 
cu pasiune unei idei sau cauze. 

Sangvinicul se caracterizează prin ritmiciatate şi 
echilibru. Este vioi, vesel, optimist şi se adaptează cu 
usurință la orice situaţie. Fire activă, schimbă activităţile 
foarte des deoarece simte permanent nevoia de ceva nou. 


Trăirile afective sunt intense, dar sentimentele sunt 
superficiale şi instabile. Trece cu usurinţă peste eşecuri sau 
decepţii sentimentale şi stabileşte uşor contacte cu alte 
persoane. 

Flegmaticul este liniştit, calm, imperturbabil, 
cugetat în tot ceea ce face, pare a dispune de o răbdare fără 
margini. Are o putere de muncă deosebită poate obţine 
performanţe deosebite mai ales în muncile de lungă durată şi 
este foarte tenace, meticulos în tot ceea ce face. Fire închisă, 
greu adaptabilă, puţin comunicativă, preferă activităţile 
individuale. 

Melancolicul este la fel de lent şi inexpresiv ca 
felgematicul,dar îi lipseşte forţa şi vigoarea acestuia, emotiv 
şi sensibil, are o viață interioară agitată datorită unor 
exagerate exigențe faţă de sine şi a unei neîncrederi în 
forţeţe proprii. Este puţin rezistent la eforturi îndelungate. 
Puțin comunicativ, închis în sine, melancolicul are 
dificultăți de adaptare socială. Debitul verbal este scăzut, 
gesticulația redusă. 

Tipologia lui Pavlov 

Explicarea diferențelor temperamentale ţine, în 
concepţia filozofului rus Ivan Petrovici Pavlov, de 
caracteristicile sistemului nervos central şi de raporturile 
dintre ele: 

% Forţa sau energia este capacitatea de lucru a 
sistemului nervos şi se exprimă prin rezistența mai 
mare sau mai mică la excitanţii puternici sau la 
eventualele situatii conflictuale. Din acest punct de 
vedere se poate vorbi despre sistem nervos puternic şi 
sistem nervos slab; 

** Mobilitatea desemneaza usurinţa cu care se trece de la 
excitație la inhibiţie şi invers, în funcţie de solicitările 
externe. Dacă trecerea se realizează rapid, sistemul 


nervos este mobil, iar daca trecerea este greoaie se 
poate vorbi despre sistem nervos inert; 

** Echilibrul sistemului nervos se referă la repartiția 
forţei celor două procese (excitaţia şi inhibiţia). Dacă 
ele au forțe aproximativ egale, se poate vorbi despre 
sistem nervos echilibrat. Există şi un sistem nervos 
neechilibrat la care predominantă este excitaţia. 

Din combinarea acestor însuşiri rezultă patru tipuri 
de sistem nervos: 

1.Tipul puternic, neechilibrat, excitabil (corelat cu 

temperamentul coleric); 

2.Tipul puternic, echilibrat, mobil (corelat cu 

temperamentul sangvinic); 

3.Tipul puternic, echilibrat, inert (corelat cu 

temperamentul flegmatic); 

4.Tipul slab (corelat cu temperamentul melancolic). 

Gheorghe Zapan a determinat patru niveluri ale 
sistemului temperamental: nivelul motor general (de 
activitate), nivelul afectiv, nivelul perceptiv-imaginativ şi 
nivelul mintal (al gândirii). Fiecare nivel se caracterizează 
prin indicii temperamentali: forță, echilibru, mobilitate, 
persistență, tonus afectiv (stenic si astenic) şi direcție 
(extravertit sau introvertit). Gh. Zapan a elaborat o metodă 
de educare a capacităţii de interapreciere, numita metoda 
aprecierii obiective a personalităţii. 

Tipurile temperamentale şi tipurile de sistem nervos 
sunt două noţiuni diferite, nu coincid, deoarece în timp ce 
aceştia din urmă rămân de-a lungul vieţii neschimbate, 
temperamentul se construieşte în cadrul interacțiunii 
individului cu mediul fizic şi socio-cultural. 

Tipologia lui Jung şi Eysenck 

Psihiatrul elveţian Carl Jung a constatat, pe baza 
unei impresionante experienţe clinice, că, în afara unor 
diferenţe individuale, între oameni există şi deosebiri tipice. 


Unii oameni sunt orientați predominant spre lumea externă 
şi intră în categoria extravertiților, în timp ce alții sunt 
orientați predominant spre lumea interioară şi aparţin 
categoriei introvertiţilor. 

Extravertiţii sunt firi deschise, sociabili, 
comunicativi, optimişti, senini, binevoitori, se înțeleg sau se 
ceartă cu cei din jur, dar rămân în relații cu ei. Introvertiții 
sunt firi închise, greu de pătruns, timizi, puțini comunicativi, 
înclinați spre reverie şi greu adaptabili. 

Psihologul englez H. Eysenck reia această distincție 
a lui Jung, amplificând cazuistica probatorie, dar adaugă o 
nouă dimensiune numita grad de nevrozism. Această 
exprima stabilitatea sau instabilitatea emoționalp a 
subiectului. Eysenck a reprezentat cele două dimensiuni pe 
două axe perpendiculare, obținând tipurile extravertit — 
stabil, extravertit — instabil, introvertit — stabil şi introvertit — 
instabil, pe care le-a asociat cu cele patru temperamente 
clasice. 

Tipologia şcolii franco -— olandeze: Heymans- 
Wiersma-Le Senne 

Psihologii olandezi G. Heymans si E. D. Wiersma 
propun o tipologie a temperamentelor mult mai nuanțată 
care ulterior va fi reluată şi precizată de psihologii francezi 
R. Le Senne şi G. Berger. 

Pentru Le Senne caracterul este ceea ce înțelegem 
azi prin temperament, adică „ansamblul dispozițiilor 
înnăscute, care formează scheletul mintal al individului”. Ei 
pornesc de la trei factori fundamentali: emotivitatea, 
activitatea şi „răsunetul” (ecoul). Din combinarea lor 
rezultă opt tipuri temperamentale. 

Emotivitatea exprimă reacțiile afective ale 
persoanelor în fața diferitelor evenimente. Emotivii au 
tendința de a se tulbura puternic chiar şi pentru lucruri 


mărunte. Dimpotrivă, non-emotivii sunt aceia care se 
emoționeaza greu şi ale căror emoţii nu sunt prea violente. 

Activitatea desemnează dispoziţia spre acţiune a unei 
persoane. Persoanele active au o continuă dispoziţie spre 
acţiune, nu pot sta locului. Cele non-active acţionează parcă 
împotriva voinţei lor, cu efort şi plângându-se continuu. 

Răsunetul se referă la ecoul pe care îl au asupra 
noastră diferite evenimente, impresii. Persoanele care trăiesc 
puternic prezentul, extraversive sunt numite persoane 
primare. Persoanele care au tendinţa de a rămâne sub 
influența impresiilor trecute, introversive sunt numite 
persoane secundare. 

Există opt tipuri de temperament care rezultă din 
combinarea acestor factori, şi anume: pasionaţii (emotivi, 
activi, secundari), colericii (emotivi, activi, primari), 
sentimentalii (emotivi, non-activi, secundari), nervoşii 
(emotivi, non-activi, primari), flegmaticii (non-emotivi, 
activi, secundari), sangvinicii (non-emotivi, activi, primari), 
apaticii (non-emotivi, non-activi, secundari), amorfii (non- 
emotivi, non-activi, primari). 


Formule | Nume Exemple 
Emotivi Secundari | EAS Pasionaţi Napoleon, Tolstoi 
activi | Principali | EAP Colerici Hugo, Danton 
Secundari | EnAS Sentimentali| Russeau, Kirkegaard 
non- Principali | EnAP Nervosi Poe, Chopin 
activi 
Non- Secundari | EAS Flegmatici | Kant, Bergson 
emotivi 
activi Principali | nEAP Sangvinici | Voltaire, A. France 
Secundari | nEnAS Apatici Ludovic al XVI-lea 
non- Principali | n EnAP Amorfi La Fontaine 
activi 


ACTIVI NON- SECUNDARI PRIMARI 
ACTIVI 

EMOTIV | Mare Emotivitat | Rezervă,exigenţă, ierarhizare a| Imaginaţie, 

I activitate | e în] vieții afective, stăpânit  de| spontaneitate, 
exterioară,| scădere, impresii, ataşament față de trecut | dezordine, 
acțiune teamă del revoltă, ciclotimi, 
febrilă, acțiune, mobilitate al 
sociabilita| sublimarea sentimentelor, 
te, putere| dorințelor, nevoie de emoții 
de muncă | plictiseală, 

teamă 

NON- Activitate | Foarte Regularitate, fidelitate,| Usurinţă del 

EMOTIVI| rece, puțină impasibilitate, sensul justiției,| adaptare, 
obiectivita| activitate, | respectul principiilor, economie | acomodare, puțini 
te, indiferență, sensibil la pericol 
persevere | lipsă de 
nță, curaj,| inițiativă 
neîncreder 
e față del 
emoții 

ACTIVI Talent de organizare, sens social,| Usurință, 

muncă regulată, perseverență siguranță, 
disponibilitate, 
prezență de spirit, 
decizii rapide, 
veselie 

NON- Melancolie, 

ACTIVI retragere in 

sine, 

rezistență 

pasivă, 

încetineală, 
indecizie, 

gust pentru 
singurătate, 
sedentaritate 

Luând în considerare doar emotivitatea şi 


activitatea putem reduce cele 8 tipuri la jumătate: 
1. Emotivii inactivi — nervoşii care reacționează rapid la 
evenimente, şi sentimentalii, care a reacționează 


lent. 


2. Emotivii activi — în care se încadrează colericii, cu reacții 
rapide, explozive şi pasionații, care au reacții 


lente. 


3. Neemotivii activi — adică sangvinicii, cu reacții 

echilibrate, rapide, şi flegmaticii, cu multă forță 

dar lenți. 

4. Neemotivii inactivi — care îi include pe amorfi, care, deşi 
cu mai puţină energie sunt bine ancoraţi în prezent, 
şi pe apatici, a căror lipsă de energie este dublată 
de un ritm lent al reacțiilor. 

Principalele trăsături ale celor opt tipuri 

PASIONAȚII (EAS) - ambiţioşi care realizează tensiune 
extremă a întregii personalităţi; activitate concentrată pentru 
un scop unic; dominatori, apți pentru a conduce. Stiu să-şi 
stăpânească şi să utilizeze violenţa. Serviabili, onorabili, 
iubesc societatea. Având simţ profund al grandorii, stiu să-şi 
reducă nevoile organice, merg uneori pana la ascetism. 

Valoare dominantă: opera de înfăptuit. 

COLERICII (EAP) - generoşi, cordiali, plini de vitalitate 
şi exuberanţă, optimişti; în general excitabili, adesea fără gust 
şi măsură. Activitatea lor e intensă, febrilă şi multiplă. Se 
interesează de politică, iubesc poporul, cred în progres, sunt 
revoluționari. Dotaţi cu aptitudini oratorice, plini de 
impetuozitate, antrenează oamenii. 

Valoare dominantă: acţiunea. 

SENTIMENTALII (EnAP) - ambiţioşi ce rămân mereu în 
stadiul de aspirație. Meditativi, introvertiţi, schizotimi. 
Adesea melancolici şi nemulțumiți de ei însişi; timizi, 
vulnerabili, scrupuloşi; îşi alimentează viaţa interioară prin 
ruminaţia trecutului. Nu ştiu prea bine să intre în relații cu 
oamenii şi cad uşor în mizantropie. Neabili, se resemnează 
dinainte cu ceea ce puteau totuşi să evite. Individualişti, au 
un sentiment viu al naturii. 

Valoare dominantă: intimitatea. 

NERVOSII (EnAS) - cu dispoziţie variabilă vor să 
epateze şi să atragă atenţia. Indiferenţi la obiectivitate, simt 
nevoia de a înfrumuseţa realitatea (ajungând de la minciună 


la ficțiune poetică). Au un gust pronunţat bizar, oribil, 
macabru. Muncesc neregulat şi numai ce le place. Au nevoie 
de excitaţii pentru a se smulge inactivităţii şi plictiselii. 
Inconstanţi în afecțiunile lor: repede seduşi, repede consolaţi. 

Valoare dominantă: divertismentul. 

FLEGMATICII (nEAS) - oamenii obişnuinţelor, respectă 
principiile, punctuali, obiectivi, demni de credinţă, ponderaţi, 
cu dispoziţie afectivă egală. În general impasibili, răbdători, 
tenaci, lipsiţi de orice afectare. Civismul lor e profund, religia 
lor are caracter mai ales moral. Agreeaza sistemele abstracte. 

Valoarea dominantă: legea. 

SANGVINICII (nEAP) - extrovertiţi, pot face observaţii 
exacte şi dovedesc un remarcabil simţ practic. Le place 
lumea, unde se comportă politicos, sunt spirituali, ironici, 
sceptici. Ştiu să manevreze oamenii, sunt abili diplomaţi. 
Liberali si talentaţi în politică, au puţin respect pentru marile 
sisteme şi pun accent pe experienţă. Probează inițiativă şi o 
mare supleţe de spirit. Oportunişti. 

Valoare dominantă: succesul social. 

APATICII (nEnAs) - închişi, secretoşi, repliaţi în ei 
însişi, dar fără viaţă interioară fremătătoare. Sumbri şi 
taciturni, râd rareori. Sclavi ai obisnuinţelor, conservatori. 
Tenaci în aversiunile lor, sunt dificil de reconciliat. Cei mai 
puţin vorbăreți dintre oameni, le place singurătatea. Deşi 
indiferenți la viaţa socială, ei sunt în general cinstiţi, iubesc 
adevărul, onorabili. 

Valoare dominanta: liniştea. 

AMORFII (nEnAP) - disponibili, concilianţi, toleranţi 
prin indiferenţă, dau adesea dovadă de o încapăţânare pasivă 
tenace. În ansamblu au “caracter bun”. Neglijenţi, leneşi, 
nepunctuali. Indiferenţi faţă de trecut mai mult decât faţă de 
viitor. Au adesea aptitudini către muzică (executanţi) şi 
teatru. 

Valoare dominantă: plăcerea. 


Importanţa acestor tipologii de temperament în 
activitatea didactică 

G. Berger a elaborat un chestionar uşor de utilizat 
pentru a încadra o persoană în cele 8 tipuri temperamentale. 
Acest chestionar poate fi aplicat şi în cazul elevilor, 
deoarece pentru educator cunaşterea temperamentului 
elevilor este importantă. Astfel se poate stabili dacă un copil 
este emotiv sau nu, este activ sau nu. Dacă un copil este 
activ el poate fi harnic, energic, indiferent de gradul de 
emotivitate, iar dacă este inactiv, ar putea fi lent, leneş, fără 
inițiativă. Dacă este emotiv poate avea reacţii emotive foarte 
puternice, va fi implicat afectiv în tot ceea ce face, iar dacă 
este non-emotiv, astfel de manifestări vor fi minime. 

Dar nu este de ajuns pentru un educator 
identificarea acestor caracteristici, ci ei pot şi trebuie să ia 
măsuri necesare stimulării sau controlării acestora după caz. 
Copiii activi trebuie orientați spre activități utile şi 
temperarea tendinței de a lua hotărâri pripite, iar cei inactivi 
au nevoie de o stimulare constantă şi de un program de lucru 
strict supravegheat. 

Le Gall subliniază valoarea muncii în grup pentru 
cei neemotivi şi inactivi. Pentru alte tipuri, de exemplu 
pentru sentimentali rolul muncii în echipă este discutabil, 
deoarece sentimentalul poate avea probleme de integrare în 
grup, preferând singurătatea. 


III. Aptitudinile — latura instrumental-operaţională a 
personalităţii 

Termenul de aptitudine provine din cuvântul latin 
aptus („apt de...") şi se referă la posibilitatea individului de a 
desfăşura o anumită activitate facil, obţinând rezultate 
supramedii (deasupra mediei celorlalți indivizi). 
Aptitudinile sunt componente instrumental-operaționale ale 
personalității, care permit desfăşurarea cu rezultate 


supramedii a anumitor tipuri de activităţi. 

Aptitudinile reprezintă o structură complexă, 
multidimensională, constituită dintr-un ansamblu de procese 
şi calităţi psihice, adică „o organizare selectivă a 
componentelor cognitive, afective,  motivaţionale şi 
executive, care permit omului desfăşurarea cu succes a unei 
activități într-un domeniu dat". Ele reprezintă însuşirile 
psihice şi fizice relativ stabile care-i permit omului să 
efectueze cu succes anumite forme de activitate. De aici 
rezultă că existența unei aptitudini este demonstrată de 
reuşita în activitate. Ducerea la bun sfârşit a unei activități 
necesită utilizarea unor mijloace şi instrumente psihomotorii 
mult mai importante decât oricare alt instrument creat de 
om. Pensula sau bisturiul nu au nici o valoare în absenţa 
instrumentelor psihomotorii, structuri intelectuale, funcții 
psihice care permit utilizarea eficientă a lor. 

Una şi aceeaşi aptitudine poate constitui o premisă a 
reuşitei în diferite activităţi. O aptitudine izolată nu poate să 
asigure singură succesul într-o activitate, importantă este 
combinarea aptitudinilor, care permit compensarea unei 
însuşiri deficitare prin altele. Claparede susţinea că o bună 
memorie poate compensa până la un punct inteligenţa, o 
judecată fină poate suplini un deficit de informaţie. 
Combinarea originală a aptitudinilor care asigură 
posibilitatea înfăptuirii creatoare a unei activități se numeşte 
talent. Această combinare se realizează în însuşi procesul 
activității. 

O formă mai înaltă de dezvoltare a aptitudinilor care 
se manifestă într-o activitate creatoare de însemnătate 
istorică pentru viaţa societăţii o constituie geniul. Omul de 
geniu creează epoca în domeniul său de activitate. 
Aptitudinea este un indiciu al efectuării cu succes a unei 
activități ce se manifestă prin uşurinţa cu care sunt însuşite 
cunoştinţele, deprinderile şi priceperile necesare activităţii, 


fatigabilitate mai redusă ca efect al muncii, utilizarea reuşită 
a cunoştinţelor şi deprinderilor corespunzătoare, nivelul 
înalt al performanţelor. Termenul de aptitudine este utilizat 
pentru a desemna o performanţă superioară. 

În limbajul comun între termenul aptitudine şi 
capacitate nu se face distincţie. În literatura de specialitate 
aptitudinea reprezintă nivelul potenţialităţii, fiind numai o 
premisă a dezvoltării psihice ulterioare, în timp ce 
capacitatea este aptitudinea împlinită care s-a consolidat 
prin deprinderi, rezultate din exerciţiu şi s-a îmbogăţit cu o 
serie de cunoştinţe adecvate. 

Premisele naturale ale aptitudinilor 
Aptitudinile au la bază anumite dispoziţii individuale native. 
Aceste dispoziţii sunt premisele naturale ale aptitudinilor: 

v particularităţile diferiților analizatori; 

v dinamica activității nervoase superioare; 

v relația dintre I şi II sistem de semnalizare; 

v însuşirile anatomo-fiziologice (constituţia). 
Toate acestea determină viteza formării legăturilor 
temporare, trăinicia, calitatea, fineţea reacțiilor etc. 
Dispoziţiile nu asigură prin ele însele dezvoltarea nici unei 
aptitudini, căci ele sunt totodată un rezultat al dezvoltării, al 
exercitării lor într-o activitate sau alta. 

Ar fi fundamental greşit să se considere că pentru 
fiecare aptitudine ar exista pregătită o dispoziţie. Pe baza 
unei predispoziţii se pot dezvolta aptitudini diferite, în 
funcție de condiţiile vieţii şi activităţii omului. Un indiciu al 
existenţei unei predispoziţii favorabile pentru dezvoltarea 
unei aptitudini oarecare este precocitatea. Totuşi aptitudinile 
se pot manifesta şi mai târziu. 

În definirea aptitudinilor nici ponderea ereditarului 
nici a dobânditului nu se poate exagera. Fără învăţare şi 
antrenament, potenţialul ereditar al aptitudinii poate fi irosit, 
în timp ce bine valorificat, acelaşi potenţial, poate fi depăşit. 


Clasificarea aptitudinilor 

1. După natura proceselor psihice prin care se exprimă: 
aptitudini senzorial-perceptive (vederea spaţială, 
stabilitatea structurării percepției); 

aptitudini psihomotorii (forţa mişcărilor, rapiditatea, 
precizia, coordonarea mişcărilor); 

aptitudini intelectuale (inteligenţa, spiritul de observaţie, 
memoria asociativă, flexibilitatea gândirii). 

2. După gradul de complexitate: 

aptitudini simple/elementare (proprietăţi ale simţurilor, 
reprezentărilor, memorie) condiționează eficienţa numai în 
anumite puncte sau pe anumite laturi ale activităţii. De 
exemplu degustătorul de vinuri nu se bazează numai pe 
extraordinara fineţe a simțului său gustativ ci, în evaluarea 
vinurilor, utilizează în aceeaşi măsură şi resursele simțului 
olfactiv şi chiar vizual; 

aptitudini complexe apar din interacţiunea mai multor 
aptitudini elementare, deci ele sunt eterogene. aptitudinea 
sportivă cere nu doar forță musculară ci şi rapiditatea de 
reacţie, rezistenţa la efort, rezistenţa psihică. În cadrul 
aptitudinilor complexe, aptitudinile elementare nu se 
sumează, ci se integrează organic evoluând global, alcătuind 
un sistem (aptitudini muzicale, literare, plastice, 
matematice, tehnice etc.) 

3. După sfera de aplicabilitate: 

aptitudini generale sunt necesare şi eficiente în diverse 
domenii de activitate, ele constituind nucleul operaţional al 
tuturor tipurilor de activitate. Cea mai importantă aptitudine 
generală e inteligenţa, care, în mod sigur, adaugă un spor de 
eficienţă tuturor activităților. 

aptitudini speciale au o aplicabilitate restrânsă, ele 
condiţionând succesul doar într-un anumit domeniu de 
activitate. Printre aptitudinile speciale se numără în primul 
rând aptitudinile profesionale: aptitudinea matematică, 


aptitudinea tehnică, aptitudinea ştiinţifică, aptitudinea 
literară, aptitudinea muzicală, aptitudinea pedagogică, 
aptitudinea managerială etc. 

Notă: Inteligența - o aptitudine intelectuală generală a 
individului uman de a sistematiza şi apoi utiliza achizițiile 
anterioare în situaţii problematice noi, modificând 
semnificaţia funcțională a elementelor cunoaşterii în scopul 
realizării unui echilibru optimal la situaţiile noi şi mereu 
variabile ale mediului. 

III. Caracterul — latura relaţional-valorică a 

personalităţii 

Etimologic, termenul de caracter provine din greaca 
veche şi înseamnă tipar, pecete. Caracterul este un subsistem 
relațional-valoric şi de autoreglaj al personalităţii care se 
exprimă printr-un ansamblu de  atitudini-valori. 

Atitudinea exprimă o modalitate de raportare faţă de 
anumite aspecte ale realității şi implică reacții afective, 
cognitive şi comportamentale. Temperamentul şi caracterul 
sunt două noţiuni diferite care nu trebuiesc confundate. În 
timp ce temperamentul se referă la însuşiri ereditare ale 
individului, caracterul vizează suprastructura morală a 
personalităţii, calitatea de ființă socială a omului. În opinia 
lui Allport de câte ori vorbim despre caracter emitem o 
judecată de valoare şi implicăm un standard moral. 

Caracterul este totalitatea celor mai esenţiale 
trăsături psihice individuale, manifestate printr-o modalitate 
specifică de comportare în împrejurări tipice de activitate şi 
care sunt determinate de atitudinea personalității față de 
aceste circumstanţe si reprezintă un ansamblu de trăsături 
psiho-individuale care se înglobează într-un «portret » 
psihologic al personalităţii. 

Andrei Cosmovici subliniind două dimensiuni 
fundamentale ale caracterului — una axiologică, orientativ- 
valorică, alta executivă, voluntară- afirmă: „Caracterul este 


acea structură care exprimă ierarhia motivelor esenţiale ale 
unei persoane, cât şi posibilitatea de a traduce în fapt 
hotărârile luate în conformitate cu ele”. 

În opinia lui Taylor caracterul este „ gradul de 
organizare etică efectivă a tuturor forțelor individului”. 

Alte definiţii: „o dispoziţie psihofizică durabilă de a 
inhiba impulsurile conform unui principiu  reglator 
„(Rohack, A.A.; cf Allport) sau „o voință moraliceşte 
organizată” (Klages, K.). 

Caracterul este deci un subsistem relațional-valoric 
şi de autoreglaj al personalităţii care se exprimă printr-un 
ansamblu de  atitudini-valori. Atitudinea exprimă o 
modalitate de raportare faţă de anumite aspecte ale realităţii 
şi implică reacţii afective, cognitive şi comportamentale. 

Structura caracterului. În structura caracterului se 
disting trei grupe fundamentale de atitudini/trăsături: 
Atitudinea faţă de propria persoană apare în trăsături 
pozitive: modestia, sentimentul demnităţii personale, 
spiritul autocritic, încrederea în sine, optimismul, stapanirea 
de sine s.a. si reversul negativ: îngâmfarea, aroganta, 
sentimentul inferiorității s.a. 

Atitudinea față de societate, față de ceilalți oameni se 
dezvăluie în trasaturi pozitive de caracter precum sunt: 
sinceritatea, cinstea, spiritul de colectiv, deschiderea spre 
altul, altruismul, spiritul de răspundere, opusul — 
individualismul egoist, linguseala, spiritul mercanul. 
Atitudinea față de activitatea prestata ne apare în trasaturi 
pozitive ca sarguinta, constiinciozitatea, spiritul de 
inițiativă, exigența în activitate. Opuse lor sunt: lenea, 
neglijenta, rutina, dezorganizarea, nereceptivitatea la nou 
etc. 

Testele de personalitate şi rolul lor în activitatea 
didactică. Impactul şcolii asupra formării personalităţii 
elevilor 


Putem spune că, cu ocazia chestionarelor de 
personalitate sunt diagnosticate trăsăturile personalităţii, 
care de fapt exprimă atitudinile pe care persoana le are față 
de sine, ceilalți, societate şi activitatea prestată. 

Testele de personalitate sunt diverse şi este foarte 
greu, dacă nu chiar imposibil, să suprindă toate aspectele 
personalității pe baza căruia să se întocmească profilul 
psihologic al unei persoane. 

În majoritatea testelor de personalitate sunt analizate 
următorii factori: 

* Dominanţa; 
Acceptarea de sine; 
Independenţa; 
Empatia; 
Responsabilitatea; 
Socializarea; 
Autocontrolul; 
Toleranţa; 
Realizarea de sine prin conformism; 
« Realizarea de sine prin independenţă. 
Adolescenţa este perioada în care încep să se 

„cristalizeze” principalele trăsături de caracter. Elevii sunt 
personalități în formare. Este greu, sau uneori chiar 
imposibil să ne dăm seama de motivele ce fundamentează 
atitudinile şi comportamentele lor. (Cunoaşterea şi 
acceptarea de sine sunt variabile fundamentale în 
funcționarea şi adaptarea optimă la mediul social şi cel 
şcolar, în menținerea sănătății mentale şi emoționaleale 
elevului. Familia şi şcoala sunt instituții cheie care creează 
cadrul în care copii şi adolescenții se pot dezvolta armonios 
în funcţie de interesele şi aptitudinile proprii. În aceste 
instituții elevul începe să se descopere pe sine, să-şi 


contureze o imagine despre propria persoană, să-şi dezvolte 
încrederea în sine. 


Şcoala poate avea un impact deosebit de puternic 
asupra formării personalităţii viitorului adult, de exemplu 
prin rolul pedepselor şi recompenselor şi al aşteptărilor 
profesorilor sau prin atitudinile profesorului față de 
performanţele elevilor, precum şi interpretarea rezultatelor 
scăzute în termeni de eşec. 

Şcoala şi educatorul nu are numai obligația de a 
transmite cunoştinţe, informaţii — are un rol important în 
formarea atitudinilor - elementele principale ale caracterului 
elevilor, aceasta se realizează prin metode şi tehnici 
specifice. 

Metodele indirecte acţionează mai ales prin 
mecanismele învăţării sociale bazate pe imitație, pe 
identificare, pe exemple, pe modelare etc. deci una dintre 
cele mai importante sarcini formative ale şcolii este aceea de 
a oferi modele, căi de urmat. 

Între metodele directe cea mai evidentă este 
utilizarea pedepselor şi a recompenselor. 

